
[bookmark: bookmark11][bookmark: bookmark10]ΕΙΣΑΓΩΓΗ
Ο παρών Κανονισμός Καθαριότητας του Δήμου Θέρμης συντάχθηκε με βάση την ΥΠΕΝ/ΔΔΑ 119776/2429/2021 Υπουργική Απόφαση (ΦΕΚ 5888/Β/2025), όπουκαθορίζεται η δομή και το ελάχιστο περιεχόμενο Κανονισμού Καθαριότητας ΟΤΑ Α΄βαθμού. Θα περιλαμβάνει τις προβλέψεις του ν. 4819/2021 (Α 129) περί αποβλήτων και του ν. 4685/2020 (Δ'92), θα συμμορφώνεται με τις απαιτήσεις του νέου Εθνικού Σχεδίου Διαχείρισης Αποβλήτων (ΕΣΔΑ) 2020 -2030 και του Εθνικού Προγράμματος Πρόληψης Δημιουργίας Αποβλήτων.
Οι Ο.Τ.Α. α' βαθμού καταρτίζουν κανονισμό καθαριότητας, σύμφωνα με τα άρθρα 233 «Αρμοδιότητες δήμων επί αστικών στερεών αποβλήτων» και άρθρο 318 «Δημοτικές κανονιστικές πράξεις τοπικού ενδιαφέροντος» του Ν.5314/2026, με σκοπό τη διατήρηση των πόλεων καθαρής από απόβλητα και την επίτευξη των ποσοτικών και ποιοτικών στόχων του Τοπικού Σχεδίου Διαχείρισης Αποβλήτων (ΤΣΔΑ). 

[bookmark: bookmark13][bookmark: bookmark12]ΕΙΣΑΓΩΓΙΚΕΣ ΕΝΝΟΙΕΣ
Η προστασία του περιβάλλοντος αποτελεί πρωταρχικό σκοπό των Δήμων, οι οποίοι σύμφωνα με το αρ. 102 του Συντάγματος είναι υπεύθυνοι για τη διαχείριση των τοπικών υποθέσεων. Η καθαριότητα και η διαχείριση των αποβλήτων αποτελεί μία από τις βασικές και σημαντικότερες αρμοδιότητες εκάστοτε Δήμου σύμφωνα με το άρθρο 233 του Ν.5314/2026 «Αρμοδιότητες δήμων επί αστικών στερεών αποβλήτων».
Η Τοπική Αυτοδιοίκηση επιδιώκει μέσω των προσφερόμενων υπηρεσιών στον τομέα της καθαριότητας:
• Την προστασία, τη διατήρηση και τη βελτίωση της ποιότητας του φυσικού, ανθρωπογενούς και πολιτιστικού περιβάλλοντος και την αποτροπή κινδύνων και αρνητικών επιπτώσεων από την κάθε είδους ρύπανση.
• Την ελάττωση της σπατάλης φυσικών πόρων και την αξιοποίηση των υλικών που μπορούν να ανακυκλωθούν.
• Την προώθηση της πρόληψης, συμπεριλαμβανομένης της επαναχρησιμοποίησης καθώς και της προετοιμασίας για επαναχρησιμοποίηση ανακύκλωσης σύμφωνα με τις αρχές ιεράρχησης των αποβλήτων.
• Την ενεργό συμμετοχή των δημοτών με παροχή κινήτρων, καθώς και την εφαρμογή προγραμμάτων ενημέρωσης ευαισθητοποίησης.
• Την προώθηση εν γένει των αρχών της κυκλικής οικονομίας μέσω της αποδοτικής και ορθολογικής διαχείρισης των πόρων.
[bookmark: bookmark15][bookmark: bookmark14]ΑΡΧΕΣ
Ο Κανονισμός Καθαριότητας και η πολιτική συνεργασίας του Δήμου με τους δημότες, τους κατοίκους και τους εν γένει αποδέκτες των υπηρεσιών καθαριότητας, διέπεται από τις εξής βασικές αρχές:
• Το φυσικό περιβάλλον είναι μέγιστο αγαθό που χρήζει συνεχούς φροντίδας και προστασίας σύμφωνα με την κείμενη νομοθεσία και τον παρόντα Κανονισμό.
• Η ρύπανση της ατμόσφαιρας, του εδάφους και των υδάτων αποτελεί παράγοντα που απειλεί την δημόσια υγεία, υποβαθμίζει την ποιότητα ζωής των πολιτών και του φυσικού κάλους.
• Ο «Ρυπαίνων Πληρώνει» συνιστά κατευθυντήρια αρχή. Ο παραγωγός και ο κάτοχος των αποβλήτων θα πρέπει να διαχειρίζονται τα απόβλητα κατά τρόπο που να εξασφαλίζει υψηλό επίπεδο προστασίας του περιβάλλοντος και της ανθρώπινης υγείας.
• Η πρόληψη παραγωγής αποβλήτων οδηγεί στη μείωση της ποσότητας των αποβλήτων και των αρνητικών επιπτώσεων των παραγόμενων αποβλήτων στο περιβάλλον και την ανθρώπινη υγεία (μείωση της περιεκτικότητας σε επικίνδυνες ουσίες).
• Η εφαρμογή του συστήματος «Πληρώνω Όσο Πετάω» αποτελεί κίνητρο για την προώθηση της πρόληψης δημιουργίας αποβλήτων και περαιτέρω την αύξηση της χωριστής συλλογής ανακυκλώσιμων υλικών και βιοαποβλήτων, ενώ συμβάλλει στη δίκαιη χρέωση των πολιτών/ επιχειρήσεων.
• Η διαχείριση των αποβλήτων θα πρέπει να αποσκοπεί στη μείωση της χρήσης φυσικών πόρων και να προωθεί την πρακτική εφαρμογή της ιεράρχησης των αποβλήτων. Για την ορθή εφαρμογή της ιεράρχησης των αποβλήτων, υλοποιούνται κατά προτεραιότητα η πρόληψη, συμπεριλαμβανομένης της επαναχρησιμοποίησης, και η ανακύκλωση.
• Για την ορθή διαχείριση των αποβλήτων απαιτείται:
- η ενίσχυση της περιβαλλοντικής αγωγής και εκπαίδευσης
- η ενεργός συμμετοχή των δημοτών, κατοίκων και επισκεπτών του Δήμου στις δράσεις πρόληψης, επαναχρησιμοποίησης και ανακύκλωσης
- η τήρηση των υποχρεώσεων των βιομηχανιών, βιοτεχνιών και επιχειρήσεων για τη διαχείριση των αποβλήτων τους σε συνδυασμό με τις προβλέψεις του παρόντος Κανονισμού
- η συνεργασία με φορείς Κοινωνικής και Αλληλέγγυας Οικονομίας και με άλλους μη κερδοσκοπικούς φορείς για τη προστασία του περιβάλλοντος
- Η προσαρμογή των παρεχόμενων από τον Δήμο υπηρεσιών προς τους δημότες, κατοίκους, επισκέπτες του Δήμου και τους επαγγελματίες που δραστηριοποιούνται στην περιοχή ευθύνης του Δήμου, να συμφωνούν με τις παραπάνω αρχές.
• Η εφαρμογή των διατάξεων του ν. 4819/2021, και η προσαρμογή στις απαιτήσεις του Εθνικού Σχεδίου Διαχείρισης Αποβλήτων και του Εθνικού Προγράμματος Πρόληψης Δημιουργίας Αποβλήτων είναι επιβεβλημένη.

ΣΤΟΧΟΙ
Στόχοι του παρόντος Κανονισμού, στο πλαίσιο του ν. 4819/2021 (Α' 129), του Εθνικού Σχεδίου Διαχείρισης Αποβλήτων 2020 2030 και του Εθνικού Προγράμματος Πρόληψης Δημιουργίας Αποβλήτων, είναι οι ακόλουθοι:

· Η τήρηση της ιεράρχησης των αποβλήτων με την αύξηση της πρόληψης, της προετοιμασίας για επαναχρησιμοποίηση, ανακύκλωσης και παράλληλα τη μείωση της υγειονομικής ταφής των αποβλήτων, ειδικότερα:
α) πρόληψη δημιουργίας αποβλήτων, μέσω επαναχρησιμοποίησης ή παράτασης της διάρκειας ζωής των προϊόντων
β) προετοιμασία για επαναχρησιμοποίηση και ανακύκλωση, στην οποία συμπεριλαμβάνεται και η κομποστοποίηση των βιοαποβλήτων
γ) άλλου είδους ανάκτηση
δ) διάθεση για υγειονομική ταφή, ως τελευταία επιλογή διαχείρισης
· Η επίτευξη συνθηκών υψηλής ποιότητας ζωής, με τη διατήρηση των κοινόχρηστων χώρων της πόλης καθαρών, αλλά και των ιδιωτικών χώρων.
· Η δραστική μείωση της υγειονομικής ταφής, σύμφωνα και με τα προβλεπόμενα στο Ε.Σ.Δ.Α.
· Η μεγιστοποίηση της ορθολογικής διαχείρισης των αποβλήτων, ώστε να μειωθεί κατά το δυνατόν η σπατάλη φυσικών πόρων, να επιτευχθεί μείωση του κόστους διαχείρισης και αύξηση της αποτελεσματικότητας του συστήματος συλλογής και μεταφοράς αυτών.
· Η ενίσχυση της Διαλογής στην Πηγή, που αποτελεί μια από τις θεμελιώδεις αρχές του Ε.Σ.Δ.Α.
· [bookmark: _Hlk241747751][bookmark: _GoBack]Η αύξηση των ποσοτήτων και επομένως και των ποσοστών των αποβλήτων επί των παραγόμενων Αστικών Αποβλήτων, που οδηγούνται προς ανακύκλωση σύμφωνα με το Ε.Σ.Δ.Α και το ν. 4819/2021.
· Η δίκαιη χρέωση των δημοτικών τελών βάσει του συστήματος “Πληρώνω όσο Πετάω’’

ΚΕΦΑΛΑΙΟ Α: ΓΕΝΙΚΕΣ ΔΙΑΤΑΞΕΙΣ ΚΑΙ ΟΡΙΣΜΟΙ
[bookmark: bookmark17][bookmark: bookmark16]Άρθρο 1ο: Αντικείμενο του Κανονισμού
Ο παρών Κανονισμός εκδίδεται βάσει των διατάξεων του άρθρου 318 του ν. 5314/2026, σύμφωνα με τον οποίο οι Δήμοι είναι υπεύθυνοι για την έκδοση κανονιστικών αποφάσεων προκειμένου να ρυθμίσουν θέματα της αρμοδιότητας τους. Η δομή και το ελάχιστο περιεχόμενο του παρόντος Κανονισμού συμμορφώθηκε σύμφωνα με την αριθμό ΥΠΕΝ/ΔΔΑ/119776/2429/21 (ΦΕΚ 5888/Β/2021).
Οι διατάξεις του Κανονισμού διέπονται από το ισχύον θεσμικό πλαίσιο της σχετικής νομοθεσίας όπως παρουσιάζεται στο Παράρτημα Ι.

Άρθρο 2ο:Αρμοδιότητα για την εφαρμογή των διατάξεων του Κανονισμού
Στην αρμοδιότητα του Δήμου ανήκει ο έλεγχος της τήρησης των διατάξεων που αφορούν στην καθαριότητα σύμφωνα με το άρθρο 233 του ν. 5314/2026 και το άρθρο 228 τουν.4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης Εμβάθυνση της Δημοκρατίας Ενίσχυση της Συμμετοχής Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ I»] Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟΔΣΑ Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση Λοιπές διατάξεις αρμοδιότητας Υπουργείου Εσωτερικών και άλλες διατάξεις».
Επίσης ο Δήμος φέρει την ευθύνη αποκομιδής απορριμμάτων οδικού δικτύου αρμοδιότητας Περιφερειών και των παράπλευρων δρόμων αυτών, των νησίδων τους, των υπόγειων διαβάσεων, καθώς και των πρανών αυτών ασκείται από τους Δήμους, κατά το τμήμα που διέρχεται εντός των ορίων τους. Εφόσον νησίδα του οδικού δικτύου αποτελεί όριο όμορων δήμων, η αρμοδιότητα για τον καθαρισμό της νησίδας ασκείται από τον μεγαλύτερο πληθυσμιακά Δήμο. Το ανωτέρω οδικό δίκτυο εντός του Δήμου Θέρμης αφορά σε σύνολο 133 χλμ.
Η αρμοδιότητα για την εφαρμογή των διατάξεων του παρόντος Κανονισμού ανήκει στη Διεύθυνση Ανακύκλωσης, Καθαριότητας και Περιβάλλοντος και σε όποια Υπηρεσία καθιστά αρμόδια ο εκάστοτε ισχύων Οργανισμός Εσωτερικής Υπηρεσίας (Ο.Ε.Υ.) του Δήμου.
Αρμόδιο όργανο για την επιβολή της προβλεπόμενης για κάθε παράβαση κύρωσης είναι ο Δήμαρχος, σύμφωνα με το εδάφιο γ) της παρ.11 του άρθρου 66 του ν. 4819/2021.
Ο παρών Κανονισμός περιλαμβάνει διατάξεις που εφαρμόζονται στους δημόσιους, αλλά και σε ιδιωτικούς χώρους στους οποίους παράγονται κάθε μορφής, ποιότητας και ποσότητας απόβλητα και βρίσκεται μέσα στα διοικητικά όρια του Δήμου Θέρμης. Οι υπεύθυνοι που παράγουν απόβλητα, όπως περιγράφονται στο Άρθρο 5 του παρόντος, οφείλουν να τηρούν τον παρόντα Κανονισμό και να συμβάλλουν στην καθαριότητα των χώρων και στην ορθή διαχείριση των αποβλήτων.
[bookmark: bookmark19][bookmark: bookmark18]Ο Δήμος έχει την υποχρέωση της παροχής έγκαιρης ενημέρωσης και υποστήριξης προς τους κατοίκους, ώστε να δύνανται να είναι συνεπείς στην τήρηση των υποχρεώσεών τους στο πλαίσιο του παρόντος Κανονισμού.

Άρθρο 3ο:Βασικές έννοιες - Ορισμοί
Σύμφωνα με το άρθρο 3 του Ν.4819/2021 και της με την αριθμό ΥΠΕΝ/ΔΔΑ/119776/2429/21 (ΦΕΚ 5888/Β/2021) ισχύουν οι ακόλουθοι ορισμοί, με την επιφύλαξη όσων ορίζονται σε ειδικές διατάξεις νόμου:
1.«Απόβλητο»: κάθε ουσία ή αντικείμενο, το οποίο ο κάτοχός του απορρίπτει ή προτίθεται ή υποχρεούται να απορρίψει.
2.«Αστικά απόβλητα (ΑΑ)»: όπου
περιλαμβάνονται:
α) τα ανάμεικτα απόβλητα και τα απόβλητα που συλλέγονται από τα νοικοκυριά, μεταξύ άλλων χαρτί και χαρτόνι, γυαλί, μέταλλα, πλαστικά, βιολογικά απόβλητα, ξύλο, προϊόντα κλωστοϋφαντουργίας, απόβλητα συσκευασίας, απόβλητα ηλεκτρικού και ηλεκτρονικού εξοπλισμού, απόβλητα ηλεκτρικών στηλών και συσσωρευτών και ογκώδη απόβλητα, συμπεριλαμβανομένων στρωμάτων και επίπλων,
β) τα ανάμεικτα απόβλητα και τα απόβλητα που συλλέγονται χωριστά από άλλες πηγές, όταν είναι παρόμοια ως προς τη φύση και τη σύνθεση με τα οικιακά απόβλητα.
δεν περιλαμβάνονται:
Στα αστικά απόβλητα δεν περιλαμβάνονται απόβλητα παραγωγής, γεωργίας, δασοκομίας, αλιείας, σηπτικών δεξαμενών και δίκτυα από δίκτυα αποχέτευσης και επεξεργασίας αποβλήτων, συμπεριλαμβανομένης της ιλύος καθαρισμού λυμάτων, οχήματα στο τέλος του κύκλου ζωής τους ή απόβλητα από κατασκευές και κατεδαφίσεις.
3.«Βιολογικά απόβλητα ή βιοαπόβλητα»: τα βιοαποδομήσιμα απόβλητα κήπων και πάρκων, τα απόβλητα τροφίμων και μαγειρείων από σπίτια, γραφεία, εστιατόρια, χονδρεμπόριο, κυλικεία, παρόχους υπηρεσιών εστίασης και χώρους πωλήσεων λιανικής και τα συναφή απόβλητα από εγκαταστάσεις μεταποίησης τροφίμων.
4.«Απόβλητα Εκσκαφών, Κατασκευών και Κατεδαφίσεων (Α.Ε.Κ.Κ.)»: Τα απόβλητα που προέρχονται από εκσκαφές, κατασκευές και κατεδαφίσεις.
5.«Απόβλητα τροφίμων»: Όλα τα τρόφιμα, όπως ορίζονται στο άρθρο 2 του Κανονισμού (ΕΚ) αριθμ. 178/2002 του Ευρωπαϊκού Κοινοβουλίου και του Συμβουλίου της 28ης Ιανουαρίου 2002 για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (L 31), τα οποία έχουν καταστεί απόβλητα.
6.«Επικίνδυνα Απόβλητα»: Τα απόβλητα που εμφανίζουν μία ή περισσότερες από τις επικίνδυνες ιδιότητες που αναφέρονται στο Παράρτημα III του ν. 4819/2021.
7.«Απόβλητα έλαια»: Τα ορυκτέλαια ή τα συνθετικά λιπαντικά ή τα βιομηχανικά έλαια που δεν είναι πλέον κατάλληλα για τη χρήση, για την οποία αρχικώς προορίζονταν, όπως τα χρησιμοποιημένα έλαια κινητήρων εσωτερικής καύσης, τα έλαια κιβωτίων ταχυτήτων, τα λιπαντικά έλαια, τα έλαια για στροβίλους και τα υδραυλικά έλαια.
8.«Παραγωγός αποβλήτων»: κάθε πρόσωπο, του οποίου οι δραστηριότητες παράγουν απόβλητα, δηλαδή αρχικός παραγωγός αποβλήτων ή κάθε πρόσωπο που πραγματοποιεί εργασίες προεπεξεργασίας, ανάμειξης ή άλλες οι οποίες οδηγούν σε μεταβολή της φύσης ή της σύνθεσης των αποβλήτων αυτών.
9.«Κάτοχος»:ορίζεται ο παραγωγός των αποβλήτων ή το φυσικό ή νοµικό πρόσωπο που έχει στην κατοχή του τα απόβλητα
10.«Έμπορος»: Οποιαδήποτε επιχείρηση, η οποία ενεργεί ως εντολέας γιατην αγορά και την περαιτέρω πώληση αποβλήτων, συμπεριλαμβανομένων των εμπόρων που δεν καθίστανται υλικοί κάτοχοι των αποβλήτων.
11.«Μεσίτης»: Οποιαδήποτε επιχείρηση, η οποία οργανώνει την ανάκτηση ή τη διάθεση αποβλήτων για λογαριασμό τρίτων, συμπεριλαμβανομένων των μεσιτών που δεν καθίστανται υλικοί κάτοχοι των αποβλήτων.
12.«Διαχείριση αποβλήτων»: η συλλογή, μεταφορά, ανάκτηση, συμπεριλαμβανομένης της διαλογής και διάθεση αποβλήτων, συμπεριλαμβανομένων της εποπτείας των εργασιών αυτών και της μετέπειτα φροντίδας των χώρων διάθεσης, καθώς και των ενεργειών στις οποίες προβαίνουν οι έμποροι ή οι μεσίτες.
13.«Συλλογή»: η συγκέντρωση αποβλήτων, συμπεριλαμβανομένης της προκαταρκτικής διαλογής και της προκαταρκτικής αποθήκευσης αποβλήτων με σκοπό τη μεταφορά τους σε εγκατάσταση επεξεργασίας αποβλήτων. 
14.«Χωριστή συλλογή»: η συλλογή όπου μια ροή αποβλήτων διατηρείται χωριστά με βάση τον τύπο και τη φύση για να διευκολυνθεί η ειδική επεξεργασία.
15.«Διαλογή στην Πηγή»: Είναι ο διαχωρισμός διακριτών κατηγοριών αποβλήτων στο σημείο της παραγωγής τους με σκοπό τη ξεχωριστή συλλογή και την αποδοτικότερη ανακύκλωσή τους. Ουσιαστικά αφορά στη χωριστή συλλογή, με τη διαφορά ότι απαιτείται η εμπλοκή του κάθε παραγωγού αποβλήτων στο σημείο όπου αυτά παράγονται.
16.«Πρόληψη»: τα μέτρα, τα οποία λαμβάνονται προτού μία ουσία, υλικό ή προϊόν καταστούν απόβλητα, και τα οποία μειώνουν:α) την ποσότητα των αποβλήτων, μέσω επαναχρησιμοποίησης ή παράτασης της διάρκειας ζωής των προϊόντων,β) τις αρνητικές επιπτώσεις των παραγόμενων αποβλήτων στο περιβάλλον και την ανθρώπινη υγεία ήγ) την περιεκτικότητα των υλικών και προϊόντων σε επικίνδυνες ουσίες.
17.«Επαναχρησιμοποίηση»: κάθε εργασία με την οποία προϊόντα ή συστατικά στοιχεία που δεν είναι απόβλητα χρησιμοποιούνται εκ νέου για τον ίδιο σκοπό για τον οποίο σχεδιάστηκαν.
18.«Ανάκτηση»: Οποιαδήποτε εργασία της οποίας το κύριο αποτέλεσμα είναι ότι απόβλητα εξυπηρετούν έναν χρήσιμο σκοπό αντικαθιστώντας άλλα υλικά τα οποία, υπό άλλες συνθήκες, θα έπρεπε να χρησιμοποιηθούν για την πραγματοποίηση συγκεκριμένης λειτουργίας, ή ότι απόβλητα υφίστανται προετοιμασία για την πραγματοποίηση αυτής της λειτουργίας, είτε στην εγκατάσταση είτε στο γενικότερο πλαίσιο της οικονομίας.
19.«Προετοιμασία για επαναχρησιμοποίηση»: κάθε εργασία ανάκτησης που συνιστά έλεγχο, καθαρισμό ή επισκευή, με την οποία προϊόντα ή συστατικά στοιχεία προϊόντων που αποτελούν πλέον απόβλητα προετοιμάζονται, προκειμένου να επαναχρησιμοποιηθούν χωρίς άλλη επεξεργασία.
20.«Ανακύκλωση»: οποιαδήποτε εργασία ανάκτησης με την οποία τα απόβλητα μετατρέπονται εκ νέου σε προϊόντα, υλικά ή ουσίες που προορίζονται είτε να εξυπηρετήσουν και πάλι τον αρχικό τους σκοπό είτε άλλους σκοπούς. Περιλαμβάνει την επανεπεξεργασία οργανικών υλικών αλλά όχι την ανάκτηση ενέργειας και την επανεπεξεργασία σε υλικά που πρόκειται να χρησιμοποιηθούν ως καύσιμα ή σε εργασίες επίχωσης.
21.«Διάθεση»: οποιαδήποτε εργασία η οποία δεν συνιστά ανάκτηση, ακόμη και στην περίπτωση που η εργασία έχει ως δευτερογενή συνέπεια την ανάκτηση ουσιών ή ενέργειας, όπως η υγειονομική ταφή των αποβλήτων.
22.«Κομποστοποίηση»: η ελεγχόμενη αερόβια (οξειδωτική) βιολογική διαδικασία αποδόμησης και σταθεροποίησης οργανικών υλικών, που πραγματοποιείται υπό τις φυσικές και χημικές εκείνες συνθήκες που ευνοούν τη διαδοχή συγκεκριμένων θερμόφιλων, θερμοάντοχων και μεσόφιλων μικροβιακών πληθυσμών.
23.«Οικιακή κομποστοποίηση»: η μικρής κλίμακας κομποστοποίηση που λαμβάνει χώρα σε ιδιωτικούς κήπους, δημόσιους χώρους πρασίνου ή σε σχολεία, οικιστικά συγκροτήματα κά. Δεν απαιτείται μεταφορά των βιοαποβλήτων με οχήματα του Δήμου. Η συνολική διαχείριση ολοκληρώνεται επιτόπου με την παραγωγή κόμποστ για ιδιωτική χρήση.
24.«Πράσινο Σημείο(Π.Σ.)»: χώρος οργανωμένος από έναν ή από περισσότερους Δήμους από κοινού ή από ΦοΔΣΑ κατόπιν σύμφωνης γνώμης των οικείων ΟΤΑ. α' βαθμού, ο οποίος είναι οριοθετημένος και διαμορφωμένος με την κατάλληλη υποδομή και εξοπλισμό, ώστε οι πολίτες και οι υπηρεσίες του Δήμου να αποθέτουν χωριστά συλλεγέντα ανακυκλώσιμα απόβλητα ή χρησιμοποιημένα αντικείμενα με σκοπό την περαιτέρω διαχείρισή τους σύμφωνα με την ιεράρχηση των αποβλήτων. Αποτελούν υπαίθριους και περιφραγμένους χώρους και εγκαθίστανται σε οικόπεδα ή γήπεδα που ανήκουν στον Δήμο ή που ενοικιάζονται από αυτόν ή που του παραχωρούνται για τον σκοπό αυτό.
25.«Κέντρο Δημιουργικής Επαναχρησιμοποίησης Υλικών (Κ.Δ.Ε.Υ.)»: χώρος, οριοθετημένος και διαμορφωμένος, ώστε οι πολίτες να αποθέτουν μεταχειρισμένα αντικείμενα και για την κατασκευή και λειτουργία του οποίου δεν απαιτείται περιβαλλοντική αδειοδότηση. Το Κ.Δ.Ε.Υ. αποτελείται από μια απλή κτηριακή υποδομή, όπου δημιουργούνται διακριτοί χώροι για την ταξινόμηση, την επιδιόρθωση και την αποθήκευση αντικειμένων.
26.«Γωνιά Ανακύκλωσης (Γ.Α.)»:δημόσιος ή ιδιωτικός χώρος πολύ μικρής έκτασης, χωρίς περίφραξη ή οποιεσδήποτε κατασκευές, όπου οι πολίτες αποθέτουν χωριστά συλλεγέντα ανακυκλώσιμα αστικά απόβλητα ή χρησιμοποιημένα αντικείμενα, σε κατάλληλους περιέκτες, τα οποία εν συνεχεία συλλέγονται από τον οικείο Δήμο για επαναχρησιμοποίηση, προετοιμασία για επαναχρησιμοποίηση ή ανακύκλωση.
27.«Εναλλακτική διαχείριση αποβλήτων»: οι εργασίες συλλογής, στις οποίες περιλαμβάνεται και η εγγυοδοσία, καθώς και οι εργασίες μεταφοράς, μεταφόρτωσης, αποθήκευσης, προετοιμασίας για επαναχρησιμοποίηση, ανακύκλωσης και κάθε άλλο είδος ανάκτησης των χρησιμοποιημένων συσκευασιών πολλαπλής χρήσης ή των αποβλήτων των συσκευασιών και προϊόντων για τα οποία έχει θεσπισθεί Πρόγραμμα Διευρυμένης Ευθύνης Παραγωγού (Π.Δ.Ε.Π.).
28.«Πρόγραμμα Διευρυμένης Ευθύνης Παραγωγού (Π.Δ.Ε.Π.)»:Δέσμη κανόνων, με τους οποίους διασφαλίζεται ότι οι παραγωγοί των προϊόντων φέρουν οικονομική ευθύνη ή οικονομική και οργανωτική ευθύνη για τη διαχείριση του σταδίου του κύκλου ζωής ενός προϊόντος που καθίσταται απόβλητο.
29.«Σύστημα Εναλλακτικής Διαχείρισης (Σ.Ε.Δ.)»: η οργάνωση σε ατομική ή συλλογική βάση της εναλλακτικής διαχείρισης αποβλήτων, σύμφωνα με τα προβλεπόμενα στο οικείο Π.Δ.Ε.Π. Τα Σ.Ε.Δ. εξυπηρετούν αποκλειστικά σκοπούς δημόσιου συμφέροντος.-
30.«Διαχειριστές Α.Ε.Κ.Κ.»: οι ανάδοχοι των δηµόσιων ή ιδιωτικών έργων ή ο κύριος του έργου εφόσον δεν έχει αναθέσει το έργο σε ανάδοχο.
31.«Κοινόχρηστοι χώροι»: οι κοινής χρήσης ελεύθεροι χώροι, που καθορίζονται από το εγκεκριμένο ρυμοτομικό σχέδιο ή έχουν τεθεί σε κοινή χρήση με οποιονδήποτε νόμιμο τρόπο.
[bookmark: bookmark21][bookmark: bookmark20]
Άρθρο 4ο:Προσδιορισμός και ταξινόμηση αποβλήτων
Τα διάφορα είδη αποβλήτων ομαδοποιούνται σε εννέα (9) βασικές κατηγορίες κατά προέλευση και συναφή σύσταση όπως φαίνονται στον Πίνακα 1 και λεπτομερώς περιγράφονται ακολούθως:

Πίνακας 1: Κατηγορίες αποβλήτων

	Α/Α
	ΒΑΣΙΚΕΣ ΚΑΤΗΓΟΡΙΕΣ ΑΠΟΒΛΗΤΩΝ

	1
	Αστικά Απόβλητα 

	2
	Βιομηχανικά απόβλητα

	3
	Ρεύματα εναλλακτικής διαχείρισης αποβλήτων πλην των αστικών

	4
	Επικίνδυνα Απόβλητα Υγειονομικών Μονάδων

	5
	Απόβλητα εκσκαφών, κατασκευών και κατεδαφίσεων

	6
	Εγκαταλειμμένα μηχανοκίνητα Δίκυκλα και Οχήματα Κύκλου Τέλους Ζωής

	7
	Γεωργοκτηνοτροφικά απόβλητα

	8
	Συσκευασίες φυτοπροστατευτικών

	9
	Επικίνδυνα απόβλητα



4.1.Αστικά Απόβλητα (Α.Α.)
Ειδικότερα στα Αστικά Απόβλητα εντάσσονται οι ακόλουθες γενικές κατηγορίες:
4.1.1. Υλικά προς επαναχρησιμοποίηση
Περιλαμβάνονται όλα τα είδη ή προϊόντα ή συστατικά στοιχεία που χρησιμοποιούνται εκ νέου για τον ίδιο σκοπό για τον οποίο σχεδιάστηκαν (ενδεικτικά: βιβλία, ρούχα, οικιακές συσκευές, έπιπλα, στρώματα, χαλιά, μοκέτες, παιχνίδια, διακοσμητικά, CD/DVD-δίσκοι-βιντεοκασέτες, εργαλεία, ποδήλατα, κ.λ.π), κατόπιν σχετικής διαλογής, διαχωρισμού ή άλλης εργασίας προετοιμασίας για επαναχρησιμοποίηση.
4.1.2 Ανακυκλώσιμα Ρεύματα Αστικών Αποβλήτων
Τα Ανακυκλώσιμα Ρεύματα Αστικών Αποβλήτων είναι τα απόβλητα τα οποία με την κατάλληλη επεξεργασία παρέχουν εκ νέου πρώτες ύλες, υλικά ή ουσίες. Με την εφαρμογή της Διαλογής στην Πηγή και την ανάπτυξη των Πράσινων Σημείων τα ακόλουθα ρεύματα συλλέγονται χωριστά:
α) Βιοαπόβλητα (βιολογικά απόβλητα): τα βιοαποδομήσιμα απόβλητα κήπων και πάρκων, τα απόβλητα τροφίμων και μαγειρείων από σπίτια, γραφεία, εστιατόρια, χονδρεμπόριο, κυλικεία, παρόχους υπηρεσιών εστίασης και χώρους πωλήσεων λιανικής και τα συναφή απόβλητα από εγκαταστάσεις μεταποίησης τροφίμων
β) Απόβλητα συσκευασιών, τα οποία περιλαμβάνουν:
· Συσκευασίες από χαρτί και χαρτόνι: χαρτί περιτυλίγματος ειδών διατροφής, χαρτοσακούλες, χαρτοκιβώτια κ.λ.π.
· Πλαστικές συσκευασίες προϊόντων όπως για νερό, γάλα, αναψυκτικά, απορρυπαντικά, είδη καθαρισμού, συμπεριλαμβανομένων των πλαστικών σάκων κ.λ.π.
· Γυάλινες συσκευασίες προϊόντων όπως νερό, αλκοολούχα ποτά, χυμοί, αναψυκτικά κ.λπ.
· Μεταλλικές συσκευασίες προϊόντων όπως αναψυκτικά, μπύρες, κονσέρβες κ.λ.π.
· Ξύλινες συσκευασίες όπως κασόνια φρούτων και λαχανικών, παλέτες κ.λ.π.
γ) Έντυπο χαρτί (εφημερίδες, περιοδικά, βιβλία κ.λ.π.)
δ) Λοιπά ανακυκλώσιμα υλικά που δεν συνιστούν συσκευασίες. Τα απόβλητα αυτά μπορούν, με βάση το υλικό από το οποίο αποτελούνται, να ανακυκλωθούν (π.χ. γυαλί και πλαστικό από είδη οικιακής χρήσεως, διάφορα μεταλλικά αντικείμενα κ.λ.π.)
ε) Φορητές ηλεκτρικές στήλες και συσσωρευτές (μπαταρίες) πάσης φύσεως
στ) Ηλεκτρικός και ηλεκτρονικός εξοπλισμός, όπως μεγάλες ηλεκτρικές συσκευές (ψυγεία, πλυντήρια, ηλεκτρικές κουζίνες κ.λ.π.), μικροσυσκευές (κλιματιστικά, σεσουάρ, μίξερ, φωτιστικά είδη, εξοπλισμός πληροφορικής, συσκευές τηλεπικοινωνίας, τηλεοράσεις, ηλεκτρικά ηλεκτρονικά εργαλεία και παιγνίδια, κ.λ.π.), λαμπτήρες
ζ) Βρώσιμα λίπη και έλαια
η) Κλωστοϋφαντουργικά προϊόντα
θ) Ογκώδη απόβλητα (έπιπλα, στρώματα κ.λ.π.)
ι) Παιχνίδια
ια) Αθλητικός εξοπλισμός
ιβ) Φαρμακευτικά προϊόντα που προορίζονται για οικιακή κατανάλωση
ιγ) Ελαφριά προσωπικά ηλεκτρικά οχήματα

4.1.3 Ρεύματα αστικών αποβλήτων – δεν ανακυκλώνονται αλλά επεξεργάζονται
Πρόκειται για αστικά απόβλητα που δεν ανακυκλώνονται, αλλά μπορούν να υποβληθούν σε επεξεργασία με σκοπό την ανάκτηση ενέργειας, είτε να οδηγηθούν προς αποτέφρωση, είτε να διατεθούν με υγειονομική ταφή. 
Τέτοιου είδους ρεύματα είναι οι μικρές ποσότητες επικινδύνων αποβλήτων που προέρχονται από τα νοικοκυριά όπως συσκευασίες καθαριστικών και χρωμάτων και επιπλέον, ως διακριτή κατηγορία, τα ληγμένα φάρμακα. Οι δύο προαναφερόμενες κατηγορίες αποβλήτων πρέπει να συλλέγονται χωριστά.
4.2.Βιομηχανικά απόβλητα
Περιλαμβάνονται τα απόβλητα επικίνδυνα και μη, από επαγγελματικές δραστηριότητες βιομηχανίας, βιοτεχνίας, οικοτεχνίας και από κάθε άλλη μονάδα παραγωγής ή κατεργασίας του πρωτογενούς, δευτερογενούς ή τριτογενούς τομέα που δεν προσομοιάζουν με τα αστικά απόβλητα.
4.3. Ρεύματα εναλλακτικής διαχείρισης αποβλήτων πλην αστικών
Στην κατηγορία αυτή συμπεριλαμβάνονται τα παρακάτω ρεύματα εναλλακτικής διαχείρισης που είναι θεσμοθετημένα  μέχρι σήμερα:
α) Απόβλητα Έλαια (Α.Ε.)
β) Απόβλητα συσσωρευτών οχημάτων και βιομηχανίας(Α.Σ.Ο.Β.)
γ) Οχήματα τέλους κύκλου ζωής (Ο.Τ.Κ.Ζ.)
δ) Μεταχειρισμένα ελαστικά οχημάτων(Μ.Ε.Ο.)
ε) Απόβλητα Ηλεκτρικού Ηλεκτρονικού Εξοπλισμού (Α.Η.Η.Ε.) βιομηχανικής προέλευσης

4.4. Επικίνδυνα Απόβλητα Υγειονομικών Μονάδων (Ε.Α.Υ.Μ.)
Στην κατηγορία αυτή εντάσσονται απόβλητα που παράγονται ενδεικτικά από δημόσια και ιδιωτικά θεραπευτήρια, Κέντρα Υγείας, Δημοτικά Ιατρεία, μονάδες ιατρικής φροντίδας κλπ. η διαχείριση των οποίων ρυθμίζεται σύμφωνα με την κοινή υπουργική απόφαση των Υπουργών Οικονομικών, Περιβάλλοντος, Ενέργειας και Κλιματικής Αλλαγής, Υγείας και Κοινωνικής Αλληλεγγύης υπ'αρ. οικ.146163/2012 «Μέτρα και Όροι για τη Διαχείριση Αποβλήτων Υγειονομικών Μονάδων» (ΦΕΚ 1537/Β/2012).
4.5. Απόβλητα εκσκαφών, κατασκευών και κατεδαφίσεων (ΑΕΚΚ)
Περιλαμβάνονται απόβλητα προερχόμενα από εκσκαφές, κατασκευές και κατεδαφίσεις τα οποία διακρίνονται σε μη επικίνδυνα και επικίνδυνα όπως ο αμίαντος.
H διαχείριση των μη επικίνδυνων ΑΕΚΚ αποτελεί αντικείμενο των Συστημάτων Εναλλακτικής Διαχείρισης (ΣΕΔ), εξαιρουμένων των περιπτώσεων που προβλέπονται στο άρθρο 30 του ν. 4819/2021, και η διαχείρισή τους γίνεται σύμφωνα με την κοινή υπουργική απόφαση των Υπουργών Οικονομίας, Ανταγωνιστικότητας και Ναυτιλίας, Περιβάλλοντος, Ενέργειας και Κλιματικής Αλλαγής υπ'αρ. 36259/1757/Ε103/2010 «Μέτρα και όροι για την εναλλακτική διαχείριση των αποβλήτων από Εκσκαφές, κατασκευές και κατεδαφίσεις (ΑΕΚΚ)».

4.6. Εγκαταλειμμένα μηχανοκίνητα δίκυκλα – οχήματα
Περιλαμβάνονται ελαφριά μηχανοκίνητα δίκυκλα και δίκυκλες μοτοσυκλέτες σύμφωνα με τον Κανονισμό (ΕΕ) υπ. αρ. 168/2013 του Ευρωπαϊκού Κοινοβουλίου και του Συμβουλίου της 15ης Ιανουαρίου 2013 για την έγκριση και εποπτεία της αγοράς δικύκλως ή τρίκυκλων οχημάτων και τετράκυκλω.
Σύμφωνα με το το άρθρο 2 παρ.2 του ΠΔ 116/2004 ως «εγκαταλειμμένο όχημα» ορίζεται το όχηµα, το οποίο δεν έχει αναζητηθεί από τον ιδιοκτήτη του επί μακρόν και συντρέχουν τα ακόλουθα:
· Εγκαταλείπεται σε δηµόσιους, δηµοτικούς δρόµους στους οποίους απαγορεύεται η στάθµευση, για χρονικό διάστηµα μεγαλύτερο από 30 µέρες,
· Εγκαταλείπεται σε άλλους δηµόσιους, δηµοτικούς ή άλλους κοινόχρηστους ή µη χώρους και οδούς για χρονικό διάστηµα μεγαλύτερο από 90 µέρες, και χωρίς την άδεια της αρµόδιας υπηρεσίας ή Αρχής, 
· Εγκαταλείπεται σε ιδιωτικούς χώρους χωρίς προηγούµενη συγκατάθεση του κυρίου ή νοµέα του χώρου κατά δήλωση του,
Αποτελεί γενικά κίνδυνο για το περιβάλλον, την υγεία και την ασφάλεια των κατοίκων, καθώς και για τη δηµόσια ή ιδιωτική περιουσία, ιδίως όταν λόγω της καταστάσεως που βρίσκεται δεν δύναται να ανταποκριθεί στον σκοπό για τον οποίο προορίζεται. Εγκαταλειμμένο όχημα που δεν έχει αναζητηθεί από τον ιδιοκτήτη του εντός των χρονικών ορίων του άρθρου 9, παρ. 1 του παρόντος Προεδρικού Διατάγματος, είναι όχημα στο τέλος κύκλου ζωής. 

Στην έννοια των εγκαταλειμμένων οχηµάτων εντάσσονται τόσο τα αγροτικά µηχανήµατα (τρακτέρ κλπ.) όσο και τα παρελκόµενα εξαρτήµατά τους (πλατφόρµες, ψεκαστικά κ.λπ.) που εγκαταλείπονται σε κοινόχρηστους χώρους και τα οποία, λόγω του µεγάλου όγκου και βάρους τους, δύναται να θεωρηθούν ως απλά ογκώδη αντικείµενα.

4.7. Γεωργοκτηνοτροφικά απόβλητα
Στην κατηγορία αυτή περιλαμβάνονται:
4.7.1.Υπολείμματα καλλιεργειών: α) Αποσυρόμενα φρούτα και λαχανικά και β) Απόβλητα κτηνοτροφικής εκμετάλλευσης
4.7.2.Πλαστικά γεωργίας όπως ενδεικτικά πλαστικά φύλλα κάλυψης θερμοκηπίων, πλαστικά τελάρα κά
Τα γεωργοκτηνοτροφικά απόβλητα δεν νοούνται ως αστικά απόβλητα και διαχειρίζονται από τους παραγωγούς τους.

4.8. Συσκευασίες φυτοπροστατευτικών
Πρόκειται για τις κενές συσκευασίες, από χαρτί ή πλαστικό, των φυτοπροστατευτικών προϊόντων που χρησιμοποιούνται για γεωργική ή κτηνοτροφική χρήση από επαγγελματίες ή ερασιτέχνες γεωργούς και κτηνοτρόφους.

4.9. Επικίνδυνα Απόβλητα
Τα απόβλητα που εμφανίζουν μία ή περισσότερες από τις επικίνδυνες ιδιότητες που αναφέρονται στο Παράρτημα III του ν. 4819/2021, δηλαδή να είναι εκρηκτικά, οξειδωτικά, εύφλεκτα, ερεθιστικά, τοξικά-ειδική τοξικότητα στα όργανα στόχους, να είναι οξεία τοξικά, καρκινογόνα, μολυσματικά, τοξικά για την αναπαραγωγή, μεταλλαξιογόνα, να εκλύουν αέρια οξείας τοξικότητας, ευαισθητοποιητικά, οικοτοξικά.

Άρθρο 5ο : Ορισμοί χώρων παραγωγής στερεών αποβλήτων 
1.«Πολίτες»: Όπου αναφέρονται πολίτες θεωρούνται, όλοι όσοι παράγουν απόβλητα εντός των διοικητικών ορίων του Δήμου, δηλαδή oι κάτοικοι, καθώς και οι υπεύθυνοί των επιχειρήσεων, των γραφείων, των καταστημάτων κ.λ.π, που δραστηριοποιούνται στα διοικητικά όρια του Δήμου, οι ιδιοκτήτες ακινήτων καθώς και όλοι oι διερχόμενοι από το Δήμο.
2.«Κατοικίες»: Θεωρούνται oι αυτοτελείς χώροι, καθώς και τα συγκροτήματα κατοικιών (πολυκατοικίες, οικιστικά συγκροτήματα), όπου κατοικούν, μόνιμα ή πρόσκαιρα, μεμονωμένα άτομα ή οικογένειες.
3.«Επιχειρήσεις – Καταστήματα»: Θεωρούνται οι αυτοτελείς χώροι, όπου λειτουργούν κάθε φύσεως εμπορικές ή άλλου είδους επιχειρήσεις, καθώς και τα καταστήματα υγειονομικού ενδιαφέροντος. 
4.«Γραφεία»: Θεωρούνται οι αυτοτελείς χώροι, όπου ασκείται οποιοδήποτε επάγγελμα, μόνιμο ή πρόσκαιρο. 
5.«Οικόπεδα»: Θεωρούνται οι ακάλυπτοι χώροι, περιφραγμένοι ή μη, εντός ή εκτός σχεδίου πόλης ή οικισμού. 
6.«Βιομηχανικές και βιοτεχνικές μονάδες, καθώς και εργαστήρια»: Θεωρούνται οι στεγασμένοι ή υπαίθριοι χώροι που χρησιμοποιούνται από βιομηχανικές ή βιοτεχνικές επιχειρήσεις για παραγωγική δραστηριότητα και υποστηρικτικές δράσεις. Τέτοιες θεωρούνται και οι γεωργοκτηνοτροφικές μονάδες. 
7.«Υγειονομικές μονάδες»: Στεγασμένοι χώροι όπως θεραπευτήρια, κλινικές, δομές ιατρικής φροντίδας, κτηνιατρικές κλινικές και κτηνιατρικά διαγνωστικά εργαστήρια

Άρθρο 6ο: Υπεύθυνοι τήρησης διατάξεων του παρόντος Κανονισμού
Α. Υπηρεσίες Δήμου: υπεύθυνοι τήρησης των διατάξεων του παρόντος Κανονισµού είναι οι Προϊστάμενοι Διεύθυνσης και Τμημάτων των οργανικών µονάδων καθαριότητας και ανακύκλωσης που προβλέπονται από τον εκάστοτε ισχύοντα Ο.Ε.Υ. του ∆ήµου (ανεξάρτητα από την ονοµασία ή τον τίτλο που κάθε φορά έχουν ή από το διοικητικό επίπεδο). Την εποπτεία της λειτουργίας των προαναφερόµενων υπηρεσιακών στελεχών έχει ο ∆ήµαρχος ή ο οριζόµενος από αυτόν αρµόδιος Αντιδήµαρχος.
Β. Εκτός των Υπηρεσιών του ∆ήµου: υπεύθυνοι καθαριότητας και τήρησης των διατάξεων του Κανονισµού κατά το Άρθρο 5 του παρόντος Κανονισμού, είναι και οι παρακάτω:
Κατοικίες: οι ιδιοκτήτες τους ή οι ενοικιαστές τους, ενώ για τους κοινόχρηστους χώρους των πολυκατοικιών και οικιστικών συγκροτηµάτων, είναι ο διαχειριστής. Αν δεν υπάρχει διαχειριστής, όλοι οι ιδιοκτήτες των διαµερισµάτων και καταστηµάτων του κτηρίου. Για τα κενά –εγκαταλελειμμένα  κτήρια/κατοικίες/διαμερίσματα υπεύθυνοι είναι οι ιδιοκτήτες τους.
Οικόπεδα: ο κύριος, ο νοµέας ή κάτοχος αυτών και σε περίπτωση που έχει εκµισθωθεί ο κάτοχος µισθωτής. Ιδιοκτήτης οικοπέδου που απουσιάζει για χρονικό διάστηµα μεγαλύτερο του έτους από τον τόπο του ακινήτου του, υποχρεούται να αναθέσει σε τρίτο πρόσωπο την ευθύνη για την τήρηση και εφαρµογή των διατάξεων του παρόντος Κανονισµού.
Γραφεία: ο ιδιοκτήτης, νομέας ή επικαρπωτής ή κάτοχος του γραφείου.
Υπό ανέγερση οικοδοµές (κατοικίες, γραφεία, καταστήµατα): το πρόσωπο στο όνοµα του οποίου έχει εκδοθεί η οικοδοµική άδεια ή ο νόµιµος εκπρόσωπος της εταιρείας στο όνοµα της οποίας έχει εκδοθεί η οικοδοµική άδεια.
Βιοµηχανικές – βιοτεχνικές µονάδες – εργαστήρια – Καταστήματα – Καταστήματα υγειονομικού ενδιαφέροντος – επιχειρήσεις – Υγειονομικές μονάδες: Στις μονάδες αυτές ο υπεύθυνος για την καθαριότητα και την τήρηση των διατάξεων του παρόντος Κανονισμού ορίζεται με απόφαση της Διεύθυνσης της μονάδας, που κοινοποιείται ταυτόχρονα στον Δήμο. Σε περίπτωση που δεν έχει οριστεί τέτοιο πρόσωπο, υπεύθυνοι θεωρούνται ο ιδιοκτήτης και ο διευθυντής της μονάδας. Στον Πίνακα 2 περιγράφονται οι υπεύθυνοι καθαριότητας ανά δραστηριότητα.

Πίνακας 2: Υπεύθυνοι για την καθαριότητα ανά είδος σύστασης δραστηριότητας

	Μονάδα
	Υπεύθυνος

	Προσωπικές επιχειρήσεις
	Ιδιοκτήτης ή Διευθυντής

	Ανώνυµες εταιρείες
	Πρόεδρος ή Αντιπρόεδρος, ή Εντεταλμένος Σύμβουλος ή Γενικός Διευθυντής

	Εταιρείες Περιορισµένης Ευθύνης
	Διαχειριστής

	Οµόρρυθµες και Ετερόρρυθµες εταιρίες
	Διαχειριστής

	Συνεταιρισµοί
	Πρόεδρος και τα µέλη του ∆ιοικητικού Συμβουλίου

	Σωµατεία
	Πρόεδρος και τα µέλη του ∆ιοικητικού Συμβουλίου

	Κοινοπραξίες:
	

	α) αποτελούμενες από φυσικά πρόσωπα
	Τα πρόσωπα που τις αποτελούν

	β) αποτελούμενες από νομικά πρόσωπα
	Οι νόµιµοι εκπρόσωποι των νοµικών προσώπων που τις αποτελούν

	Νοσοκομεία, ιδρύματα κλπ
	Πρόεδρος του∆ιοικητικού Συμβουλίου και ελλείψει αυτού, ο αντίστοιχος Διευθυντής ή Διοικητής



Υπεύθυνοι µεταφοράς και µεταφόρτωσης: Θεωρούνται όσοι εκτελούν τις εργασίες αυτές, καθώς και οι οδηγοί, χειριστές µηχανηµάτων και γενικά όλοι οι εµπλεκόµενοι για την εκτέλεση των εν λόγω εργασιών.
Υπεύθυνος για τα κάθε είδους οχήµατα:  Είναι το πρόσωπο στο όνοµα του οποίου ή ο υπεύθυνος της εταιρείας, νομικού προσώπου κά στο όνοµα της οποίας, έχει εκδοθεί η άδεια κυκλοφορίας του αντίστοιχου οχήµατος.
Προκειµένου για τα οχήµατα του ∆ήµου ή του Δηµοσίου, υπεύθυνος είναι ο Προϊστάµενος του Τµήµατος που ανήκει το Γραφείο Κίνησης ή αν δεν υπάρχει Γραφείο Κίνησης, ο Διευθυντής ή ο Προϊστάµενος της αντίστοιχης Υπηρεσίας, στην οποία ανήκει το όχηµα και από την οποία παίρνει εντολές κίνησης.
Περίπτωση μεταβίβασης ευθύνης
Οι υπεύθυνοι σύμφωνα με τα προαναφερόμενα μπορούν να ορίσουν με έγγραφό τους συγκεκριμένο πρόσωπο που συμβιώνει ή συνεργάζεται στον ίδιο χώρο και αποδέχεται να αναλάβει την ευθύνη για την καθαριότητα και την τήρηση και εφαρμογή των διατάξεων του παρόντος Κανονισμού. Για να ισχύει η παραπάνω μεταβίβαση της ευθύνης, πρέπει τόσο εκείνος που αναθέτει, όσο και εκείνος που αποδέχεται την ανάθεση της συγκεκριμένης υπευθυνότητας, να συνυπογράψουν το σχετικό έγγραφο ενώπιον του αρμοδίου υπαλλήλου της Υπηρεσίας Καθαριότητας ή ενώπιον της Αστυνομικής Αρχής και ταυτόχρονα να βεβαιωθεί αρμοδίως η ημερομηνία και το περιεχόμενο του κειμένου, καθώς και η γνησιότητα των υπογραφών. Ακριβές αντίγραφο του παραπάνω θεωρημένου εγγράφου κατατίθεται υποχρεωτικά και με ευθύνη του ενδιαφερομένου στην Υπηρεσία Καθαριότητας.

ΚΕΦΑΛΑΙΟ Β: ΥΠΟΧΡΕΩΣΕΙΣ ΔΗΜΟΥ

Οι υποχρεώσεις του Δήμου, όπως προκύπτουν από το άρθρο 228 του ν. 4555/2018, το άρθρο 41 του ν. 5056/2023, τις διατάξεις του ν. 4819/2021, το ΕΣΔΑ και το Εθνικό Πρόγραμμα Πρόληψης Δημιουργίας Αποβλήτων, καταγράφονται στον Πίνακα 3 και αναλύονται ακολούθως.

7.1. Πρόληψη δημιουργίας αποβλήτων
· Εφαρμογή προγραμμάτων ενημέρωσης και ευαισθητοποίησης σχετικά με την πρόληψη σε τοπικό επίπεδο, περιλαμβανομένης της εκπαίδευσης στα σχολικά και εκπαιδευτικά ιδρύματα, με έμφαση στην πρόληψη για τα ρεύματα προτεραιότητας του Εθνικού Προγράμματος Πρόληψης Δημιουργίας Αποβλήτων, δηλαδή τρόφιμα, χαρτί, συσκευασίες, πλαστικά μιας χρήσης, ογκώδη, κλωστοϋφαντουργικά.
· Δράσεις για τη μείωση της σπατάλης τροφίμων και έντυπου χαρτιού.
· Ψηφιοποίηση υπηρεσιών, με παροχή ηλεκτρονικών υπηρεσιών όπως μέσω της πλατφόρμας υποβολής αιτημάτων.
· Για τον σκοπό της μείωσης της κατανάλωσης των πλαστικών προϊόντων μιας χρήσης ο Δήμος Θέρμης, οι οποίος διαθέτει δίκτυο πόσιμου νερού, θα πρέπει να μεριμνήσει για κοινόχρηστες βρύσες με σκοπό την δωρεάν διάθεσή του πόσιμου νερού σε δημοτικές αθλητικές εγκαταστάσεις και σε δημοτικές παιδικές χαρές.
· Εφαρμογή του συστήματος «Πληρώνω Όσο Πετάω» όπως περιγράφεται ειδικότερα (παρ. 7.17)
· Διάδοση καλών πρακτικών και προγράμματα ενημέρωσης σε συνεργασία με τα Σ.Ε.Δ. και τον Ε.Ο.ΑΝ.
7.2. Εφαρμογή χωριστής συλλογής
Ο Δήμος Θέρμης μεριμνά για την εφαρμογή της χωριστής συλλογής τουλάχιστον για χαρτί, μέταλλο, πλαστικό και γυαλί (μπλε κάδος για ανακυκλώσιμα υλικά αποβλήτων συσκευασίας) σύμφωνα με τις προβλέψεις του οικείου Τ.Σ.Δ.Α. και του εγκεκριμένου Περιφερειακού Σχεδίου Διαχείρισης Αποβλήτων. Για το λόγο αυτό υπάρχει εκτεταμένο δίκτυο μπλε κάδων για τη συλλογή υλικών συσκευασίας, τα οποία προωθούνται για ανακύκλωση σε Κ.Δ.Α.Υ.
7.3. Χωριστή συλλογή βιοαποβλήτων
Ο Δήμος σχεδιάζει, οργανώνει και λειτουργεί τη χωριστή συλλογή και μεταφορά των βιολογικών αποβλήτων, προκειμένου αυτά να υποβάλλονται σε ανακύκλωση, συμπεριλαμβανομένης της κομποστοποίησης και της χώνευσης. Τα βιοαπόβλητα προέρχονται από οικίες, εμπορικές δραστηριότητες και υπηρεσίες. Ο Δήμος Θέρμης σχεδιάζει το δίκτυο ανάπτυξης των καφέ κάδων, με σκοπό την προώθηση της Διαλογής στην Πηγή και την εκτροπή του ρεύματος αυτού από τον Χ.Υ.Τ.Α. Είναι επίσης αρμόδιος να διαθέτει κάδους ή περιέκτες σε κάθε δημόσια μονάδα πρωτοβάθμιας και δευτεροβάθμιας εκπαίδευσης, με σκοπό τη συλλογή των αποβλήτων τροφίμων. 
Ο Δήμος επιπλέον δύναται να προμηθεύει τους πολίτες με ειδικές βιοδιασπώμενες σακούλες, και γενικότερα να καθορίζει μέσα τοποθέτησης των υπολειμμάτων τροφών προκειμένου να αποτεθούν τελικά στους κάδους για τους οποίους προορίζονται (καφέ κάδοι).
7.4. Χωριστή συλλογή αποβλήτων συσκευασίας σε δημοτικές εγκαταστάσεις συνάθροισης κοινού
Ο Δήμος οργανώνει τη χωριστή συλλογή των αποβλήτων συσκευασίας σε διακριτά ρεύματα σε δημοτικές αθλητικές εγκαταστάσεις, παιδικές χαρές, βρεφονηπιακούς σταθμούς και άλλες δημοτικές εγκαταστάσεις συνάθροισης κοινού. Επιπλέον εξασφαλίζει διαθέσιμο δίκτυο χωριστής συλλογής των επιμέρους ρευμάτων αποβλήτων συσκευασίας, σύμφωνα με τους όρους και τις προϋποθέσεις για την εναλλακτική διαχείριση των δημοτικών αποβλήτων συσκευασιών, ενώ το κόστος της εναλλακτικής διαχείρισής τους βαρύνει τα οικεία Συστήματα Εναλλακτικής Διαχείρισης (ΣΕΔ). 
Ο Δήμος υποχρεούται να εξασφαλίσει διαθέσιμο δίκτυο χωριστής συλλογής των επιμέρους ρευμάτων αποβλήτων συσκευασίας, το κόστος της εναλλακτικής διαχείρισής τους, βαρύνει τα οικεία Συστήματα Εναλλακτικής Διαχείρισης (ΣΕΔ).
7.5 Οικιακή κομποστοποίηση
Ο Δήμος Θέρμης δύναται να υλοποιεί προγράμματα οικιακής κομποστοποίησης, με τη παροχή ειδικών κάδων οικιακής κομποστοποίησης σε νοικοκυριά. Οι κάδοι διατίθενται σε κατοικίες που διαθέτουν κήπο για την τοποθέτηση του κάδου απευθείας στο έδαφος και την κομποστοποίηση βιοαποβλήτων (όχι υπολειμμάτων τροφής), που προέρχονται από την φυτικά υπολείμματα μαγειρικής – κουζίνα και τον κήπο. Το παραγόμενο κόμποστ μπορεί να χρησιμοποιηθεί ως εδαφοβελτιωτικό και λίπασμα για τον κήπο.
7.6. Καθιέρωση χωριστής συλλογής κλωστοϋφαντουργικών προϊόντων
Ο Δήμος Θέρμης εφαρμόζει τη  χωριστή συλλογή των κλωστοϋφαντουργικών προϊόντων (μεταχειρισμένα ρούχα, υφάσματα, μεταχειρισμένα υποδήματα κά), και σε συνεργασία με Σ.Σ.Ε.Δ., εφόσον έχει εγκριθεί, για την οργάνωση της εναλλακτικής διαχείρισης του ρεύματος αυτού. Η συλλογή γίνεται σε ειδικούς κάδους σε επιλεγμένα σημεία του Δήμου. Στην εξωτερική επιφάνεια των κάδων αναγράφονται αναλυτικά τα είδη αποβλήτων που απορρίπτονται μέσα σε αυτούς, προκειμένου να γίνεται ορθή διαλογή στην πηγή.
7.7. Χωριστή συλλογή ΑΗΗΕ οικιακής προέλευσης – λαμπτήρες – μελάνι εκτυπωτών
Ο Δήμος Θέρμης εφαρμόζει χωριστή συλλογή των ΑΗΗΕ οικιακής προέλευσης σύμφωνα με τα προβλεπόμενα στην κοινή υπουργική απόφαση των Υπουργών Ανάπτυξης και Ανταγωνιστικότητας, Περιβάλλοντος, Ενέργειας και Κλιματικής Αλλαγής υπ'αρ. Η.Π. 23615/651/Ε.103/2014 «Καθορισμός κανόνων, όρων και προϋποθέσεων για την εναλλακτική διαχείριση των Αποβλήτων Ηλεκτρικού και Ηλεκτρονικού Εξοπλισμού (ΑΗΗΕ), σε συμμόρφωση με τις διατάξεις της Οδηγίας 2012/19/ΕΚ «σχετικά με τα απόβλητα ηλεκτρικού και ηλεκτρονικού εξοπλισμού (ΑΗΗΕ)», του Ευρωπαϊκού Κοινοβουλίου και του Συμβουλίου της 4ης Ιουλίου 2012 και άλλες διατάξεις».
Ειδικότερα και σύμφωνα με το άρθρο 6 της εν λόγω Κ.Υ.Α., ο Δήμος από κοινού με τα ατομικά ή συλλογικά συστήματα εναλλακτικής διαχείρισης των ΑΗΗΕ, καθορίζει δημοτικά σημεία συλλογής των αποβλήτων αυτών λαμβάνοντας υπόψη κυρίως την πληθυσμιακή πυκνότητα και εξασφαλίζει τη διαθεσιμότητα και προσβασιμότητα των σημείων συλλογής, ώστε οι τελικοί χρήστες και οι διανομείς να μπορούν να επιστρέφουν τα απόβλητα αυτά δωρεάν και οργανώνει τη συλλογή και μεταφορά των ογκωδών και βαρέων ΑΗΗΕ από το χώρο του τελικού χρήστη.
Επιπλέον ο Δήμος Θέρμης εφαρμόζει χωριστή συλλογή χρησιμοποιημένων λαμπτήρων και μεταχειρισμένων συσκευών μελανιών εκτυπωτών με ειδικούς κάδους. Η συλλογή και διαχείριση γίνεται από ΣΣΕΔ.
7.8. Χωριστή συλλογή φορητών ηλεκτρικών στηλών και συσσωρευτών
Εφαρμόζεται η χωριστή συλλογή των φορητών ηλεκτρικών στηλών και συσσωρευτών σύμφωνα με τα προβλεπόμενα στην κοινή υπουργική απόφαση των Υπουργών των Υπουργών Ανάπτυξης και Ανταγωνιστικότητας, Περιβάλλοντος, Ενέργειας και Κλιματικής Αλλαγής υπ'αρ. 41624/2057/ Ε103/2010 «Μέτρα, όροι και πρόγραμμα γιατην εναλλακτική διαχείριση των αποβλήτων ηλεκτρικών στηλών και συσσωρευτών σε συμμόρφωση με τις διατάξεις των οδηγιών, 2006/66/ΕΚ «σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών και με την κατάργηση της οδηγίας 91/157/ΕΟΚ» και 2008/103/ΕΚ «για την τροποποίηση της οδηγίας 2006/66/ΕΚ σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών, όσο αφορά την τοποθέτηση ηλεκτρικών στηλών και συσσωρευτών στην αγορά», του Ευρωπαϊκού Κοινοβουλίου και του Συμβουλίου».
Στα δημοτικά κτήρια δύναται να τοποθετούνται ειδικοί κάδοι για τη συλλογή και αποκομιδή φορητών ηλεκτρικών στηλών (μπαταρίες) σε συνεργασία με το Σύστημα Εναλλακτικής Διαχείρισης Φορητών Ηλεκτρικών Στηλών.
7.9 Χωριστή συλλογή μαγειρικών ελαίων
Ο Δήμος Θέρμης εφαρμόζει τη  χωριστή συλλογή χρησιμοποιημένων μαγειρικών ελαίων μόνο οικιακής χρήσης και σε συνεργασία με Σ.Σ.Ε.Δ., εφόσον έχει εγκριθεί, για την οργάνωση της εναλλακτικής διαχείρισης του ρεύματος αυτού. Οι επαγγελματίες εστίασης είναι υποχρεωμένοι να διαχειρίζονται τα μεταχειρισμένα μαγειρικά έλαια σε συνεργασία με Σ.Σ.Ε.Δ., εξ ιδίων. Η συλλογή γίνεται σε ειδικούς κάδους σε επιλεγμένα σημεία του Δήμου. Στην εξωτερική επιφάνεια των κάδων αναγράφονται αναλυτικά τα είδη αποβλήτων που απορρίπτονται μέσα σε αυτούς, προκειμένου να γίνεται ορθή διαλογή στην πηγή.
7.10 Χωριστή συλλογή μεταχειρισμένων ελαστικών (μη επαγγελματικής δραστηριότητας)
Ο Δήμος Θέρμης εφαρμόζει τη  χωριστή συλλογή μεταχειρισμένων ελαστικών και σε συνεργασία με Σ.Σ.Ε.Δ., για την οργάνωση της εναλλακτικής διαχείρισης του ρεύματος αυτού. Ο Δήμος συλλέγει και διαχωρίζει τα ελαστικά που συλλέγονται από παράνομες εναποθέσεις. Οι επαγγελματίες του είδους είναι υποχρεωμένοι να συνάπτουν σύμβαση με το Σ.Σ.Ε.Δ. των μεταχειρισμένων ελαστικών.
7.11. Χωριστή συλλογή επικινδύνων αποβλήτων από νοικοκυριά
Ο Δήμος μεριμνά για τη χωριστή συλλογή για τα επικίνδυνα απόβλητα που παράγονται από τα νοικοκυριά, όπως επικίνδυνα απόβλητα από χρώματα οργανικού διαλύτη, βερνίκια, διαλύτες. Η χωριστή συλλογή των αποβλήτων γίνεται σε κατάλληλα αδειοδοτημένο χώρο και εφόσον ο Δήμος δεν διαθέτει, ο χώρος υποδεικνύεται από τον οικείο Φορέα Διαχείρισης Στερεών Αποβλήτων (ΦοΔΣΑ).
Ο Δήμος μεριμνά για τη συλλογή και μεταφορά των απόβλητων από χρώματα και βερνίκια που συλλέγονται υποχρεωτικά στα χρωματοπωλεία. Οι φορείς λειτουργίας - κάτοχοι της αντίστοιχης άδειας λειτουργίας - των χρωματοπωλείων υποχρεούνται να οργανώσουν τη συλλογή των αποβλήτων από χρώματα και βερνίκια σε κατάλληλους περιέκτες, εντός των χώρων λειτουργίας τους.
7.12 Παρεχόμενος εξοπλισμός από τον Δήμο 
Ο Δήμος υποχρεούται να παρέχει τον απαιτούμενο εξοπλισμό για τη χωριστή συλλογή των ρευμάτων αποβλήτων με σκοπό την προετοιμασία για επαναχρησιμοποίηση και την ανακύκλωση είτε ο ίδιος είτε, εφόσον το ρεύμα αποβλήτων εντάσσεται στην εναλλακτική διαχείριση, με ευθύνη του οικείου ΣΣΕΔ, το οποίο καλύπτει και το σχετικό κόστος. Επιπλέον ο Δήμος παρέχει τον απαιτούμενο εξοπλισμό για τα υπολειπόμενα αστικά απόβλητα.
Η χρωματική κωδικοποίηση των χρησιμοποιούμενων κάδων ή άλλων μέσων συλλογής θα είναι σύμφωνη με τα προβλεπόμενα στο άρθρο 26 του Ν. 4819/2021. Επίσης μπορούν να χρησιμοποιούνται και άλλοι τρόποι συλλογής (π.χ. σύστημα πόρτα-πόρτα με διαφορετικές σακούλες κ.α.) για τη χωριστή συλλογή των διαφόρων ρευμάτων αποβλήτων.
Ειδικότερα για τη χωριστή συλλογή και την επισήμανση των αποβλήτων με τη χρήση χρωμάτων και εικονογραμμάτων για τους περιέκτες αντικειμένων ή ρευμάτων αποβλήτων, ακολουθείται η παρακάτω αντιστοίχιση:

	Από κοινού συλλεγέντα απόβλητα συσκευασίας (ανακύκλωση)
	Μπλε κάδος

	Σύμμεικτα αστικά στερεά απόβλητα
	Πράσινος ή γκρι κάδος

	Μικρές ποσότητες επικινδύνων αποβλήτων από νοικοκυριά
	Λευκός με κόκκινες επισημάνσεις κάδος

	Απορριπτόμενες δραστικές ουσίες και φαρμακευτικά προϊόντα με ληγμένη ημερομηνία ή μη
	Κάδος με χρώμα ανοιχτό πράσινο

	Μεταχειρισμένα παιχνίδια Απόβλητα Ηλεκτρικού και Ηλεκτρονικού Εξοπλισμού (ΑΗΗΕ)
	Λευκός κάδος
Διαφανής κάδος και ειδικά για λαμπτήρες σε χάρτινη συσκευασία πράσινου χρώματος



Οι χρωματισμοί του πίνακα αφορούν στο σύνολο του περιέκτη ή στο κάλυμμα αυτού. Το είδος των αποβλήτων ή αντικειμένων που απορρίπτονται στον περιέκτη πρέπει να αναγράφεται υποχρεωτικά επί αυτών και να αποτυπώνεται με ευκρίνεια σε σχετικό εικονόγραμμα.
Στην περίπτωση χρήσης άλλων μέσων για τη συλλογή υλικών ή αντικειμένων, όπως σάκων με τη μέθοδο «πόρτα – πόρτα», απαιτείται η χρήση ημιδιαφανών σάκων, οι οποίες φέρουν αυτοκόλλητο με το χρώμα και τις αντίστοιχες πληροφορίες για το αντίστοιχο υλικό ή αντικείμενο.
Στην περίπτωση χρήσης σάκων για τη συλλογή αποβλήτων σε Δήμους, που εφαρμόζουν το σύστημα «Πληρώνω Όσο Πετάω» με σακούλα, τότε αυτή απαιτείται να έχει την παραπάνω χρωματική αντιστοίχιση.
Τα σημεία τοποθέτησης των κάδων, ο τρόπος και η συχνότητα συλλογής και μεταφοράς των διακριτών ρευμάτων αποβλήτων καθορίζονται με ευθύνη της Υπηρεσίας Καθαριότητας του Δήμου, σύμφωνα με τα κριτήρια που περιγράφονται στο Παράρτημα ΙΙ.
Η τοποθέτηση των κάδων γίνεται σε συγκεκριμένες θέσεις ή σε ειδικά διαμορφωμένους χώρους (π.χ. εσοχές) που επιτρέπουν αφενός την ευχερή χρήση τους και την άνετη πρόσβαση των απορριμματοφόρων, αφετέρου την ασφαλή κυκλοφορία των πεζών και των οχημάτων.
Η πυκνότητα των κάδων καθορίζεται με βάση την παραγόμενη ποσότητα των αποβλήτων ανά περιοχή.
Καθορίζονται επίσης τα σημεία στα οποία δεν επιτρέπεται η τοποθέτηση κάδων, όπως διασταυρώσεις οδών, στάσεις λεωφορείων, ειδικές θέσεις στάθμευσης, φρεάτια όμβριων κλπ.
Ο Δήμος οφείλει να διατηρεί τα μέσα προσωρινής αποθήκευσης σε καλή κατάσταση και να προβαίνει σε συχνό πλύσιμο, απολύμανση και συντήρησή τους.
Η εφαρμογή περιοδικών ή έκτακτων προγραμμάτων πλύσης απολύμανσης κάδων, αποτρέπει την μετατροπή των μέσων συλλογής αποβλήτων σε εστίες μόλυνσης. Ειδικότερα ο Δήμος μεριμνά για τον τακτικό καθαρισμό των κάδων. Η πλύση των κάδων γίνεται με ειδικά οχήματα πλυντήρια κάδων με την χρήση απορρυπαντικών / απολυμαντικών υγρών. Ο Δήμος μεριμνά για την ορθή διάθεση των υγρών αποβλήτων από την πλύση των κάδων. Η συχνότητα πλύσης των κάδων καθορίζεται από το πρόγραμμα της αρμόδιας Υπηρεσίας του Δήμου. 
Τα καταστήματα υγειονομικού ενδιαφέροντος (εστίαση, σούπερ μάρκετ κ.ά) είναι υποχρεωμένα να τοποθετούν τους κάδους στον ιδιωτικό τους χώρο, εφόσον υπάρχει η δυνατότητα αυτή. Ο τρόπος αποκομιδής των κάδων αυτών θα γίνεται έπειτα από απευθείας συνεννόηση με την Υπηρεσία Καθαριότητας του Δήμου. Σε αντίθετη περίπτωση θα τοποθετούνται στην πρόσοψη των καταστημάτων.
7.13. Συλλογή και μεταφορά αποβλήτων
Η συλλογή και μεταφορά όλων των ρευμάτων αποβλήτων, πραγματοποιείται με ειδικά μέσα του Δήμου (απορριμματοφόρα οχήματα, απορριματοκιβώτια κά), σε κατάλληλα αδειοδοτημένους χώρους επεξεργασίας. Τα απόβλητα μεταφέρονται, με τα μέσα του Δήμου ή με συνεργαζόμενες εταιρείες που πληρούν τις προϋποθέσεις της νομοθεσίας, σε Σταθμούς Μεταφόρτωσης Αποβλήτων, Κέντρα Διαλογής Ανακυκλώσιμων Υλικών, Μονάδες Επεξεργασίας Βιοαποβλήτων, Μονάδες Επεξεργασίας Αποβλήτων και Χώρους Υγειονομικής Ταφής ή και εγκαταστάσεις ανακύκλωσης.
Η συχνότητα συλλογής προσαρμόζεται στις τοπικές συνθήκες εφαρμογής του έργου (καιρικές συνθήκες, ποσότητα αποβλήτων, συμπεριφορά των χρηστών κ.λ.π.). Όσον αφορά τις καιρικές συνθήκες, για παράδειγμα κατά τη χειμερινή περίοδο, η συχνότητα συλλογής μπορεί να είναι μειωμένη, ενώ, κατά τη θερινή περίοδο, η συχνότητα συλλογής αλλά και καθαρισμού των κάδων θα πρέπει να αυξάνεται όσο το δυνατόν περισσότερο για την αποφυγή δημιουργίας συνθηκών δυσφορίας και κινδύνων υγιεινής.
Το πρόγραμμα αποκομιδής καταρτίζεται από την Υπηρεσία Καθαριότητας σε εβδομαδιαία βάση, σύμφωνα με τις ανάγκες κάθε περιοχής και ειδικών περιπτώσεων, και κοινοποιείται στις Κοινότητες για να λάβουν γνώση. Οι παραγωγοί αποβλήτων, φυσικά πρόσωπα ή μη, οφείλουν να ενημερώνονται για το πρόγραμμα αποκομιδής αποβλήτων στην περιοχή τους και να συμμορφώνονται με αυτό.
Στην περίπτωση συλλογής και μεταφοράς ρευμάτων αποβλήτων για τα οποία λειτουργούν Συστήματα Εναλλακτικής Διαχείρισης (ΣΕΔ), ισχύουν ειδικότεροι όροι και προϋποθέσεις σύμφωνα με το οικείο Πρόγραμμα Διευρυμένης Ευθύνης του Παραγωγού και τους όρους έγκρισης του ΣΕΔ.
7.14. Συλλογή και μεταφορά των υπολειπόμενων αστικών αποβλήτων
Ο Δήμος έχει την υποχρέωση συλλογής και μεταφοράς των υπολειπόμενων αστικών αποβλήτων, ύστερα από Διαλογή στην Πηγή, σε κατάλληλες υποδομές τηρώντας την ιεράρχηση των αποβλήτων και με την επιφύλαξη των προβλέψεων του οικείου ΠΕΣΔΑ.
7.15. Οδοκαθαρισμός – Καθαριότητα εξωτερικών κοινόχρηστων χώρων
Ο Δήμος έχει την αρμοδιότητα του οδοκαθαρισμού και της καθαριότητας των κοινόχρηστων χώρων, των εργασιών δηλαδή περισυλλογής και απομάκρυνσης μικροαπορριμμάτων από τα μέσα προσωρινής εναπόθεσης ή των μικροαπορριμμάτων που βρίσκονται σε οδούς, πλατείες, άλση και κοινόχρηστους χώρους. Οι περιοχές, η συχνότητα και οι μέθοδοι καθαρισμού ορίζονται από τον Δήμο, ανάλογα με τις ανάγκες, τις δυνατότητες και τα διαθέσιμα μέσα. Για να διατηρούνται οι εξωτερικοί χώροι καθαροί, ο Δήμος τοποθετεί σε κατάλληλες αποστάσεις ειδικούς κάδους υποδοχής μικροαπορριμμάτων, τους οποίους οφείλει να διατηρεί καθαρούς, με την αποκομιδή του περιεχομένου τους ανά τακτά χρονικά διαστήματα.
7.16. Καθαριότητα ιδιωτικών οικοπέδων και λοιπών ακάλυπτων χώρων
Λαμβάνεται μέριμνα από τον Δήμο, σύμφωνα με τις ισχύουσες πυροσβεστικές διατάξεις και την κείμενη νομοθεσία, για την τήρηση των υποχρεώσεων καθαρισμού, από τους ιδιοκτήτες, νομείς, και επικαρπωτές, των οικοπεδικών και λοιπών ακάλυπτων χώρων που βρίσκονται εντός πόλεων, κωμοπόλεων και οικισμών και σε απόσταση μέχρι 100 μέτρων από τα όριά τους, καθώς και η υποχρέωση αυτεπάγγελτου καθαρισμού από τις υπηρεσίες του, σε περίπτωση μη συμμόρφωσης των υπόχρεων.
7.17. Εφαρμογή του συστήματος «Πληρώνω Όσο Πετάω» (Π.Ο.Π.)
Το σύστημα «Πληρώνω Όσο Πετάω» αποτελεί ένα σημαντικό εργαλείο για την προώθηση της ιεράρχησης των αποβλήτων και δίκαιης χρέωσης παραγωγών αποβλήτων. Ο υπολογισμός των τελών για τους παραγωγούς αποβλήτων, συμπεριλαμβανομένων και των νοικοκυριών, θα γίνεται με βάση την πραγματική ποσότητα των παραγόμενων από αυτούς αποβλήτων. Ο Δήμος Θέρμης θα εφαρμόσει καθολικά το σύστημα «Πληρώνω Όσο Πετάω», όπως ορίζεται στην κείμενη νομοθεσία (άρθρο 37 του Ν. 4819/2021) διαθέτοντας το κατάλληλο σύστημα μέτρησης. Ειδικότερα ισχύει:
Ο Δήμος υπό την προϋπόθεση ότι βρίσκεται σε λειτουργία Μονάδα Επεξεργασίας Αποβλήτων (ΜΕΒΑ) ή ιδιωτική ΜΕΒΑ που εξυπηρετεί τον Δήμο, εφαρμόζει το Π.Ο.Π. για τα παραγόμενα βιοαπόβλητα των φορέων: μονάδες επεξεργασίας και μεταποίησης τροφίμων, λαχαναγορές, supermarket, ξενοδοχεία άνω των εκατό (100) κλινών.

7.18 Μείωση των επιπτώσεων από τα πλαστικά μιας χρήσης Προμήθεια σάκων με ανακυκλωμένο περιεχόμενο 
Ο Δήμος αναφορικά με τις προμήθειες πλαστικών μιας χρήσης τηρεί τα προβλεπόμενα στις διατάξεις του ν. 4736/2020 «Ενσωμάτωση της Οδηγίας (ΕΕ) 2019/904 σχετικά με τη μείωση των επιπτώσεων ορισμένων πλαστικών προϊόντων στο περιβάλλον και λοιπές διατάξεις».
Μεταξύ των άλλων απαγορεύεται να προμηθεύεται με οποιονδήποτε τρόπο πλαστικά προϊόντα μίας χρήσης όπως πλαστικά μαχαιροπήρουνα, πλαστικά πιάτα, περιέκτες τροφίμων, ποτών και κυπελάκια για ποτά από φελιζόλ. Επιπλέον υποχρεούται να περιλαμβάνει στα έγγραφα των συμβάσεων, που έχουν ως αντικείμενο τη μίσθωση ή εκμετάλλευση ή παροχή υπηρεσιών λειτουργίας κυλικείων, όρο περί απαγόρευσης της προμήθειας, της χρήσης και της διάθεσης από τον ανάδοχο της σύμβασης των πλαστικών προϊόντων μίας χρήσης σύμφωνα με τον προαναφερόμενο νόμο.
7.19. Δημιουργία Πράσινων Σημείων (ΠΣ)
Με σκοπό την προώθηση της ιεράρχησης στη διαχείριση των αποβλήτων και ιδίως της επαναχρησιμοποίησης, της προετοιμασίας για επαναχρησιμοποίηση και της ανακύκλωσης με διαλογή στην πηγή, ο Δήμος μόνος του ή από κοινού με άλλους δήμους ή ο ΦΟΔΣΑ κατόπιν σύμφωνης γνώμης του Δήμου οργανώνουν Π.Σ. Επιπλέον ο Δήμος οργανώνει γωνιές ανακύκλωσης ή εντάσσει στον εξοπλισμό του κινητά πράσινα σημεία.
7.20. Δημιουργία Κέντρων Δημιουργικής Επαναχρησιμοποίησης Υλικών (Κ.Δ.Ε.Υ.)
Με σκοπό την προώθηση της επαναχρησιμοποίησης, ο Δήμος Θέρμης καλείται να λειτουργήσει Κέντρο Δημιουργικής Επαναχρησιμοποίησης Υλικών (Κ.Δ.Ε.Υ.), όπως ορίζεται στην ισχύουσα νομοθεσία
Πρόκειται ουσιαστικά για οργανωμένο χώρο, στον οποίο οι πολίτες μπορούν να αποθέτουν μεταχειρισμένα αντικείμενα κάθε είδους, όπως ενδεικτικά είδη ηλεκτρικού και ηλεκτρονικού εξοπλισμού, παιχνίδια, έπιπλα, ποδήλατα, βιβλία και κλωστοϋφαντουργικά είδη. Τα προϊόντα αυτά ταξινομούνται και επιδιορθώνονται προκειμένου να επαναχρησιμοποιηθούν
7.21. Υπόλειμμα ΚΔΑΥ 
Η διαχείριση του υπολείμματος που προκύπτει από το Κέντρο Διαλογής Ανακυκλώσιμων Υλικών (ΚΔΑΥ) που εξυπηρετεί το Δήμο και του αναλογεί, εμπίπτει στην αρμοδιότητά του και αναλαμβάνει και την κάλυψη του σχετικού κόστους.
7.22. Καταβολή τέλους ταφής 
Ο Δήμος επιβαρύνεται με το κόστος που του αναλογεί, σύμφωνα με τον κανονισμό τιμολόγησης του οικείου ΦΟΔΣΑ, και αντιστοιχεί στο τέλος ταφής που προβλέπεται στο άρθρο 38 του ν. 4819/2021. Ειδικότερα επιβάλλεται τέλος ταφής για τις ποσότητες των ανεπεξέργαστων αστικών αποβλήτων καθώς και τις ποσότητες υπολειμμάτων που προκύπτουν από τα Κέντρα Διαλογής Ανακυκλώσιμων Υλικών (Κ.Δ.Α.Υ.), τις Μονάδες Επεξεργασίας Βιολογικών Αποβλήτων (Μ.Ε.Β.Α.), τις Μονάδες Μηχανικής Βιολογικής Επεξεργασίας (Μ.Ε.Α.) και τις μονάδες αποτέφρωσης αστικών αποβλήτων που διατίθενται σε Χώρους Υγειονομικής Ταφής (Χ.Υ.Τ.), η οποία κλιμακώνεται από την τιμή των 20 ευρώ ανά τόνο αποβλήτων για το έτος 2022, σε 25€ το 2023,σε 30€ το 2024, σε 35€ το 2025, σε 45€ το 2026 και σε 55€ το 2027 ανά τόνο αποβλήτων, οπότε και παραμένει σταθερή. Το τέλος ταφής διαμορφώνεται σύμφωνα με την ισχύουσα κάθε φορά νομοθετική ρύθμιση.

7.23. Ογκώδη αστικά απόβλητα
Η συλλογή, μεταφορά και διαχείριση των «ογκωδών» αστικών αποβλήτων (παλαιά έπιπλα, άχρηστες οικιακές συσκευές, στρώματα, κλαδιά, προϊόντα περιποίησης μικρών κήπων κλπ) πραγματοποιείται μετά από επικοινωνία του ενδιαφερομένου με την Υπηρεσία Καθαριότητας του Δήμου ή με βάση άλλο πρόγραμμα που καταρτίζει ο Δήμος, με την προϋπόθεση ότι αποτελούν μικρές οικιακές ποσότητες. Τα ενδεικτικά είδη των ογκωδών μη επικίνδυνων αστικών αποβλήτων περιγράφονται στο Παράρτημα ΙΙΙ. Η διαδικασία αποκομιδής των ογκωδών αστικών που ακολουθείται από την Υπηρεσία Καθαριότητας περιγράφεται λεπτομερώς στο Παράρτημα IV. 
Ειδικότερα για τις μεγάλες ηλεκτρικές και ηλεκτρονικές συσκευές, αυτές πρέπει να συλλέγονται χωριστά και στο πλαίσιο συνεργασίας με ΣΕΔ για τα Απόβλητα Ηλεκτρικού και Ηλεκτρονικού Εξοπλισμού.
Εφόσον οργανωθούν και λειτουργήσουν Σ.Σ.Ε.Δ. για έπιπλα και στρώματα ή για οποιοδήποτε άλλο ρεύμα αποβλήτων, αντίστοιχα η οργάνωση της χωριστής συλλογής και μεταφοράς γίνεται σε συνεργασία του Δήμου με τα αντίστοιχα Σ.Σ.Ε.Δ.
Τα ογκώδη μπορούν να οδηγούνται αρχικά στο Πράσινο Σημείο, εφόσον υφίσταται, προκειμένου στη συνέχεια να οδηγηθούν για επεξεργασία και στο Κέντρο Δημιουργικής Επαναχρησιμοποίησης (Κ.Δ.Ε.Υ.) με σκοπό την επαναχρησιμοποίηση. Σε κάθε περίπτωση πρέπει να τηρείται η ιεράρχηση των αποβλήτων.
Για την συλλογή, μεταφορά και διαχείριση οικιακών ογκωδών αποβλήτων ο Δήμος δύναται να επιβάλει ειδικό τέλος που καθορίζεται κατόπιν απόφασης του Δημοτικού Συμβουλίου.
Το Δημοτικό Συμβούλιο καθορίζει το ειδικό τέλος αποκομιδής ογκωδών αστικών αποβλήτων και ειδικών αποβλήτων ανάλογα με το είδος, το βάρος, τον όγκο, τον αριθμό των τεμαχίων, των αριθμό των δρομολογίων με τον υφιστάμενο εξοπλισμό κά. Στην απόφαση ορίζονται οι προϋποθέσεις και το ειδικό τέλος των ογκωδών που δύναται ο Δήμος να συλλέξει, μεταφέρει και διαχειριστεί όπως ενδεικτικά αριθμός €/αντικείμενο ή €/τεμάχιο ή €/δρομολόγιο ή €/όγκο (m3) ή €/ m2 επιφάνειας κάλυψης.
Το ποσό αυτό αναπροσαρμόζεται με απόφαση Δημοτικού Συμβουλίου και τις διατάξεις του Δ.Κ.Κ.
Στις περιπτώσεις που τα ογκώδη από κατοικίες και ειδικά από επαγγελματικές δραστηριότητες (π.χ. στρώματα από ανακαίνιση ξενοδοχείων), η ποσότητα ή ο όγκος τους είναι υπερβολικές, η συλλογή, μεταφορά και διαχείριση γίνεται με ίδια μέσα.
Για τα ογκώδη αντικείμενα που δεν προέρχονται από κατοικίες, αλλά από επαγγελματικούς χώρους και πέραν κάποιου συγκεκριμένου βάρους και όγκου, υπόχρεοι συλλογής, μεταφοράς και διαχείρισης είναι οι ίδιοι οι παραγωγοί αυτών. 
Οι όροι και προϋποθέσεις για τη συλλογή των ογκωδών αποβλήτων περιγράφονται στην οικεία απόφαση Δημοτικού Συμβουλίου.

7.24. Διαχείριση εγκαταλειμμένων Οχημάτων Τέλους Κύκλου Ζωής (ΟΤΚΖ) – Λοιπά μέσα μεταφοράς
Για να θεωρηθεί ένα όχημα εγκαταλειμμένο θα πρέπει να πληροί τις προϋποθέσεις που αναφέρονται στο Π.Δ. 116/2004 «Μέτρα, όροι και πρόγραμμα για την εναλλακτική διαχείριση των οχημάτων στο τέλος του κύκλου ζωής τους, των χρησιμοποιημένων ανταλλακτικών τους και των απενεργοποιημένων καταλυτικών μετατροπέων σε συμμόρφωση με τις διατάξεις της Οδηγίας 2000/53/ΕΚ «για τα οχήματα στο τέλος του κύκλου ζωής τους» του Συμβουλίου της 18ης Σεπτεμβρίου 2000» (Α' 81), (άρθρο 4.6 του παρόντος).
Ο Δήμος Θέρμης μεριμνά για τη συλλογή των ΟΤΚΖ τηρώντας την προβλεπόμενη διαδικασία, η οποία ξεκινά με τον εντοπισμό και τη σήμανση και εφόσον ο ιδιοκτήτης εγκαταλειμμένου οχήματος δεν εντοπιστεί εντός των προβλεπόμενων προθεσμιών, τότε το προβλεπόμενο Πιστοποιητικό Καταστροφής του παραδίδεται στο Δήμο. Η επεξεργασία απορρύπανση των Ο.Τ.Κ.Ζ. γίνεται στο πλαίσιο λειτουργίας Συστημάτων Εναλλακτικής Διαχείρισης (ΣΕΔ) σε κατάλληλα αδειοδοτημένες μονάδες (διαλυτήρια αυτοκινήτων). Απαγορεύεται η εγκατάλειψη οχήματος.
Για τα λοιπά εγκαταλειμμένα μέσα μεταφοράς και τα μηχανήματα που δεν έχουν πινακίδες κυκλοφορίας ακολουθείται η διαδικασία της Κ.Υ.Α. 1002901/67/Τ/2002 περί στερεών αποβλήτων.
7.25. Καταχώρηση στοιχείων
Αποτελεί πρωταρχική προτεραιότητα η εφαρμογή από τον Δήμο ενός αποτελεσματικού συστήματος παρακολούθησης για την ορθή καταγραφή των συλλεγόμενων ποσοτήτων και των πηγών παραγωγής αποβλήτων.
Ο Δήμος εισάγει υποχρεωτικά ετησίως στο Ηλεκτρονικό Μητρώο Αποβλήτων (Η.Μ.Α.) του ΥΠ.ΕΝ. στοιχεία αναφορικά με τη διαχείριση των αστικών αποβλήτων κάθε ρεύματος.
Επιπλέον ο Δήμος εισάγει σε τυποποιημένη ηλεκτρονική φόρμα, της οποίας διασφαλίζεται η διαλειτουργικότητα με το Η.Μ.Α., το Τοπικό Σχέδιο Διαχείρισης Αποβλήτων (Τ.Σ.Δ.Α.).
7.26. Έκτακτα μέτρα ασφαλείας
Ο Δήμος λαμβάνει έκτακτα μέτρα για την καθαριότητα, όταν αυτό απαιτείται λόγω καιρικών συνθηκών, τοπικών ιδιαιτεροτήτων ή εκτάκτων γεγονότων.
Η λήψη όλων των μέτρων ασφαλείας για την υγιεινή και την ασφάλεια των εργαζομένων στην Υπηρεσία Καθαριότητας και η λήψη των μέτρων ασφαλείας των χώρων συλλογής απορριμμάτων για την αποφυγή ανάφλεξης και πρόκλησης πυρκαγιών, αποτελεί καθήκον του Δήμου.
Ο Δήμος σε περιπτώσεις ανωτέρας βίας και διασφάλισης της δημόσιας υγείας και δημόσιας τάξης, όπως ενδεικτικά η διακοπή λειτουργίας ΣΜΑ, ΧΥΤΑ ή του ΚΔΑΥ κλπ λαμβάνει έκτακτα μέτρα τροποποιώντας ή διακόπτοντας τα δρομολόγια αποκομιδής των απορριμματοφόρων, τοπικά ή συνολικά. Σε κάθε περίπτωση οφείλει να ενημερώνει τους δημότες με κάθε πρόσφορο τρόπο (ανακοινώσεις, ιστοσελίδα Δήμου κλπ) για τις επικείμενες αλλαγές, αλλά και το χρόνο άρσης των έκτακτων μέτρων.
7.27. Ενημέρωση – Ευαισθητοποίηση πολιτών και επιχειρήσεων 
Η ενημέρωση των πολιτών για την εφαρμογή προγραμμάτων πρόληψης και διαλογής στην πηγή, αποτελεί υποχρέωση του Δήμου (άρθρο 228 του ν. 4819/2021).
Ειδικότερα και αναφορικά με προγράμματα πρόληψης οφείλει να ενημερώσει για υλοποιούμενες δράσεις, όπως δωρεά τροφίμων, φαρμάκων, ρούχων ή άλλων αγαθών, για τη λειτουργία Κ.Δ.Ε.Υ. και τα είδη χρησιμοποιημένων αντικειμένων που παραλαμβάνει, τη λειτουργία Πράσινου Σημείου στο οποίο πραγματοποιούνται και δράσεις επαναχρησιμοποίησης, τη μείωση των πλαστικών μιας χρήσης.
Αναφορικά με τη διαλογή στην πηγή οφείλει να ενημερώνει για τη διαδικασία διαλογής (υλικά προς ανακύκλωση, τρόπος διαλογής, συχνότητα κλπ.) και τα διαθέσιμα μέσα αποθήκευσης που διατίθενται για τη χωριστή συλλογή των επιμέρους ρευμάτων ανακυκλώσιμων υλικών, τουλάχιστον μία φορά το χρόνο ή οποτεδήποτε επέρχονται αλλαγές, με κάθε πρόσφορο μέσο (δελτία τύπου, ιστοσελίδα του Δήμου, ενημερωτικά φυλλάδια κλπ).
Επιπλέον παρέχει την ενημέρωση στους πολίτες και τις επιχειρήσεις για τα προγράμματα και τα δρομολόγια των οχημάτων αποκομιδής αποβλήτων, τις τυχόν αλλαγές, τα προγράμματα και δρομολόγια των λοιπών μέσων, τις ώρες και ημέρες πλυσίματος των οδών και κοινοχρήστων χωρών καθώς και τις ώρες και ημέρες που απαγορεύεται το παρκάρισμα αυτοκινήτων για σάρωμα των οδών. Ο Δήμος υποχρεούται να τηρεί το πρόγραμμα, με εξαίρεση τις περιπτώσεις ανωτέρας βίας ή έκτακτων αναγκών.
Ο Δήμος μεριμνά για την περιβαλλοντική ευαισθητοποίηση των πολιτών και την ενημέρωσή τους αναφορικά με την πρόληψη δημιουργίας αποβλήτων, την ορθή διαχείριση των αποβλήτων και των επιπτώσεων στο περιβάλλον, έτσι ώστε να εξαλειφθούν τα φαινόμενα ανεξέλεγκτης απόρριψης απορριμμάτων σε δημόσιους και ιδιωτικούς χώρους (ρέματα, δασικές εκτάσεις, πλησίον οδών, ακάλυπτοι χώροι κ.λ.π.).
Για την προώθηση των προγραμμάτων ανακύκλωσης ο Δήμος προβαίνει σε δράσεις ευαισθητοποίησης και ενημέρωσης των πολιτών, με κάθε πρόσφορο μέσο, ενθαρρύνει και δύναται να συμμετέχει σε πρωτοβουλίες σύνδεσης της ανακύκλωσης με δραστηριότητες ιδίως αθλητικές, πολιτιστικές και εκπαιδευτικές, όπως το οικολογικό εισιτήριο. Επιπλέον προωθεί διαδικασίες και συστήματα επιβράβευσης των πολιτών με κάθε διαθέσιμο μέσο στον τομέα της πρόληψης, επαναχρησιμοποίησης, ανακύκλωσης.

7.28 Γνωστοποίηση του παρόντος Κανονισμού
Ο παρόν Κανονισμός Καθαριότητας γνωστοποιείται υποχρεωτικά, όπως προβλέπεται στο Άρθρο 318 του Ν. 5314/2026.

[bookmark: bookmark27][bookmark: bookmark26]Άρθρο 8Ο: Ενέργειες που δεν αποτελούν υποχρέωση η αρμοδιότητα του Δήμου
Ο Δήμος Θέρμης δεν υποχρεούται και διατηρεί το δικαίωμα να μη δέχεται στερεά αστικά απόβλητα εξαιρουμένων των οικιακών, τα οποία λόγω σύνθεσης, είδους, ποιότητας, ποσότητας ή παράγονται σε δυσπρόσιτους και απομακρυσμένου χώρους, δεν καθιστούν με τις υφιστάμενες δυνατότητες της Υπηρεσίας Καθαριότητας, εφικτή την πραγματοποίηση της συλλογής και μεταφοράς τους. Στις περιπτώσεις αυτές, η συλλογή και μεταφορά των αποβλήτων γίνεται με ευθύνη και δαπάνες του κυρίου, νομέα ή κατόχου του χώρου από όπου προέρχονται τα απόβλητα, σύμφωνα με τα οριζόμενα στο άρθρο 8 της Κ.Υ.Α. ΗΠ/5091/2727/2003. Στις περιπτώσεις αυτές εντάσσεται και η περίπτωση των μεγάλων παραγωγών βιοαποβλήτων του άρθρου 9.3

Πιο συγκεκριμένα ο Δήμος δεν υποχρεούται για τη:
· συλλογή και μεταφορά αποβλήτων που χαρακτηρίζονται ως «επικίνδυνα» ή διέπονται από ειδικές διατάξεις όπως: ραδιενεργά απόβλητα, εκρηκτικές, εύφλεκτες και διαβρωτικές ουσίες, καταλύτες αυτοκινήτων, επικίνδυνα απόβλητα από υγειονομικές μονάδες. 
· συλλογή και μεταφορά μη επικίνδυνων ειδικών αποβλήτων, προερχόμενων από την παραγωγική διαδικασία και λειτουργία συνεργείων, βιοτεχνιών, βιομηχανιών και άλλων επαγγελματικών δραστηριοτήτων (ενδεικτικά: τυπογραφεία, κατασκευή διαφημιστικών μουσαμάδων κά).
· στον καθαρισμό αλσών, πάρκων, προαυλίων και πρασιών, που ανήκουν σε ιδιωτικούς ή άλλους δημόσιους φορείς, εκτός αν έχει αναλάβει με προγραμματική σύμβαση την υλοποίηση των εργασιών αυτών.
· στη συλλογή και μεταφορά αποβλήτων που παράγουν ιδιωτικοί φορείς, οι οποίοι πραγματοποιούν εκδηλώσεις ή μισθώνουν χώρους από φορείς οι οποίοι απαλλάσσονται της καταβολής ανταποδοτικών τελών. Ο Δήμος μπορεί, εφ' όσον διαπιστωθεί ότι oι φορείς αυτοί παρέχουν προς χρήση τα ακίνητα τους σε ιδιώτες υπόχρεους καταβολής τελών να βεβαιώνει τα ανταποδοτικά τέλη στους ενοικιαστές ή χρήστες του χώρου.
· στη συλλογή και μεταφορά αποβλήτων εκσκαφών, κατασκευών και κατεδαφίσεων (ΑΕΚΚ) που προκύπτουν από οικοδομικές εργασίες ιδιωτικών ή δημόσιων φορέων, την ευθύνη για τη διαχείριση των οποίων έχει ο ανάδοχος του δημόσιου ή ιδιωτικού έργου ή ο κύριος αυτού εφόσον δεν έχει αναθέσει το έργο σε ανάδοχο.
· την άρση και μεταφορά ογκωδών και βαρέων οχημάτων ή μηχανημάτων εργοστασίων και βιοτεχνιών, που εγκαταλείπονται σε ιδιωτικούς ή κοινόχρηστους χώρους.
· τη συντήρηση και καθαρισμό του αποχετευτικού δικτύου, και του δικτύου ομβρίων (φρεάτια, σχάρες απορροής) της Δ.Ε.Υ.Α. Θέρμης, για τα οποία είναι αρμόδια η ίδια η επιχείρηση. 
· 
Δεν εντάσσονται στις αρμοδιότητες του Δήμου τα:
· απόβλητα προερχόμενα από εξαγωγή, επεξεργασία και αποθήκευση μεταλλευτικών πόρων,
· γεωργικά ή κτηνοτροφικά απόβλητα (ενδεικτικά: υπολείμματα καλλιεργειών, πλαστικά φύλλα κάλυψης θερμοκηπίων, πλαστικά τελάρα, τελάρα από φελιζόλ, κοπριά κά)
· απόβλητα εκμετάλλευσης λατομείων
· ο καθαρισμός σταθμών μέσων μαζικής μεταφοράς που βρίσκονται σε στεγασμένους ή περιφραγμένους χώρους οι οποίοι ανήκουν κατά κυριότητα, νομή ή κατοχή σε φορείς μέσων μαζικής μεταφοράς
Σε περιπτώσεις ανωτέρας βίας, λήψης έκτακτων μέτρων, για λόγους δημόσιας τάξης ή διακοπής λειτουργίας των χώρων μεταφόρτωσης, επεξεργασίας ή διάθεσης αποβλήτων, ο Δήμος, μετά από ενημέρωση των δημοτών, μπορεί τοπικά ή συνολικά να τροποποιεί ή και να διακόπτει τα προγράμματα αποκομιδής, μέχρι να αρθούν τα έκτακτα μέτρα ή επαναλειτουργήσουν οι παραπάνω χώροι. Στις περιπτώσεις αυτές, λαμβάνεται κάθε πρόσφορο μέτρο για τον περιορισμό της επιβάρυνσης της υγείας των πολιτών.

ΚΕΦΑΛΑΙΟ Γ: ΥΠΟΧΡΕΩΣΕΙΣ ΠΟΛΙΤΩΝ
[bookmark: bookmark29][bookmark: bookmark28]Άρθρο 9Ο: Υποχρεώσεις για τα μη ογκώδη αστικά απόβλητα
Οι πολίτες του Δήμου Θέρμης θα πρέπει να επικουρούν με κάθε τρόπο στο έργο του Δήμου Θέρμης, ώστε να λειτουργεί προς την κατεύθυνσης της ορθής συλλογής και αποκομιδής των αποβλήτων και στις ενέργειες Διαλογής στην Πηγή. Οι γενικές υποχρεώσεις – οδηγίες των πολιτών για τα μη ογκώδη αστικά απόβλητα περιγράφονται στο ΠΑΡΑΡΤΗΜΑ VII.
9.1. Υποχρέωση απόθεσης των αποβλήτων στους κατάλληλους κάδους/ περιέκτες
Οι πολίτες υποχρεούνται να τοποθετούν τα χωριστά ρεύματα αποβλήτων, σύμφωνα με τα αναφερόμενα στις παρακάτω παραγράφους του παρόντος άρθρου, στους κατάλληλους κάδους για τους οποίους προορίζονται, ομοίως και τα υπολειμματικά σύμμικτα στους πράσινους κάδους που έχει τοποθετήσει ο Δήμος.
Απαγορεύεται αυστηρά να τοποθετούνται στους κάδους άλλα απόβλητα, εκτός αυτών για τα οποία προορίζονται, ομοίως απαγορεύεται αυστηρά η απόρριψη των αποβλήτων εκτός των κάδων.
Εφόσον η μέθοδος συλλογής διαφοροποιείται, π.χ. πόρτα – πόρτα, θα πρέπει επίσης να ακολουθούνται οι οδηγίες που παρέχει ο Δήμος για τον τρόπο συλλογής και τα συλλεγόμενα είδη αποβλήτων.
9.2. Χωριστή συλλογή ανακυκλώσιμων υλικών
Οι πολίτες υποχρεούνται να εφαρμόζουν τα προγράμματα χωριστής συλλογής των ανακυκλώσιμων υλικών – ρεύμα μπλε  κάδου, σύμφωνα με το Το.Δ.Σ.Α. του Δήμου και εφόσον διατίθεται από τον Δήμο ο κατάλληλος εξοπλισμός και λειτουργεί πρόγραμμα Διαλογής στην Πηγή σύμφωνα και με τα προβλεπόμενα στην παρ. 7.2 του παρόντος, για τα κάτωθι υλικά (ΠΑΡΑΡΤΗΜΑ VI):
· Χαρτί χαρτόνι
· Πλαστικό
· Γυαλί
· Μέταλλα
Ειδικότερα υποχρεούνται να ξεχωρίζουν στις κατοικίες τους, τα καταστήματά, τα γραφεία ή σε οποιοδήποτε άλλο χώρο παραγωγής των αποβλήτων αυτών, το σύνολο των χάρτινων, χαρτονένιων, πλαστικών, γυάλινων και μεταλλικών συσκευασιών, έντυπου υλικού και άλλων αντικειμένων από τα παραπάνω υλικά και να τα τοποθετούν στους κάδους που έχει τοποθετήσει ο Δήμος αντίστοιχα για κάθε υλικό.
Τα υλικά αυτά μπορούν να μεταφερθούν και στο πλησιέστερο Πράσινο Σημείο που θα έχει εγκαταστήσει ο Δήμος και να τοποθετούνται στους αντίστοιχους κάδους.
Οι συσκευασίες και τα λοιπά υλικά πρέπει να συλλέγονται καθαρά από τα υπολείμματα και όσο γίνεται συμπιεσμένα και διπλωμένα, επίσης, πρέπει πάντα να αποτίθενται χύμα μέσα στους κάδους και όχι μέσα σε δεμένες σακούλες.

9.3. Χωριστή συλλογή βιοαποβλήτων
Οι πολίτες υποχρεούνται να ξεχωρίζουν τα βιοαπόβλητα (υπολείμματα τροφών καθώς και προϊόντα κηπουρικών εργασιών καλλωπιστικών φυτών κλαριά, φύλλα, χόρτα κ.λ.π.) και να τα τοποθετούν στους καφέ κάδους (βιοπόβλητα κουζίνας) ή σε κάδους οικιακής κομποστοποίησης (φυτικά υπολείμματα), μέσα σε ειδικές βιοδιασπώμενες σακούλες ή με όποιο άλλο τρόπο καθορίσει ο Δήμος.
Σύμφωνα με το άρθρο 50 του ν. 4819/2021, όπως εκάστοτε ισχύει, υπόχρεοι για τη χωριστή συλλογή των βιοαποβλήτων και υπολείμματα τροφών που παράγουν, διαθέτοντας εντός της επιχείρησής τους περιέκτες επαρκούς χωρητικότητας (καφέ κάδοι) είναι οι κάτωθι:
α) Οι φορείς των επιχειρήσεων μαζικής εστίασης, ανεξαρτήτως δυναμικότητας, κατά την έννοια των παρ. 5Δ, 5Δ1, 5Δ2, 5Δ3 και 5Δ4 του άρθρου 2 της υπ' αρ. 47829/23.06.2017 (Β' 2161) απόφασης του Υπουργού Υγείας, όπως εκάστοτε ισχύει, υποχρεούνται να διασφαλίζουν τη χωριστή συλλογή των βιοαποβλήτων που προκύπτουν από τη δραστηριότητά τους με την επιφύλαξη των διατάξεων περί ζωικών προϊόντων. Ως φορέας επιχείρησης νοείται κατά περίπτωση ο κάτοχος της αντίστοιχης άδειας ίδρυσης και λειτουργίας της επιχείρησης ή της γνωστοποίησης της έναρξης λειτουργίας της επιχείρησης κατά την υπ' αρ. ΚΥΑ 16228/2017, όπως εκάστοτε ισχύει.
Αρμόδιος για τη συλλογή και μεταφορά των παραγόμενων βιοαποβλήτων από τους ανωτέρω φορείς μαζικής εστίασης είναι ο Δήμος.
β) οι εγκαταστάσεις που αδειοδοτούνται περιβαλλοντικά (κατηγορία Α' ή Β' του Ν. 4014/2011) και παράγουν απόβλητα τροφίμων φυτικής προέλευσης που ανήκουν στην κατηγορία 02 του ΕΚΑ (μεγάλοι παραγωγοί), όπως οι μονάδες επεξεργασίας και μεταποίησης τροφίμων,
γ) οι λαχαναγορές κατηγορίας Α ή Β’ του ν. 4014/2011
δ) οι υπεραγορές τροφίμων (supermarket) κατηγορίας Ατου ν. 4014/2011
ε) τα κύρια ξενοδοχειακά καταλύματα άνω των εκατό (100) κλινών της περ. α) της παρ. 2 του άρθρου 1του ν. 4276/2014
υποχρεούνται να μεριμνούν για τη συλλογή και μεταφορά, εφόσον απαιτείται, των βιοαποβλήτων τους με σκοπό τη διασφάλιση της εφαρμογής της παρ. 1 του άρθρου 20, με την επιφύλαξη της νομοθεσίας για τα ζωϊκά υποπροϊόντα. Για τον σκοπό αυτόν συνεργάζονται με επιχειρήσεις συλλογής μεταφοράς βιοαποβλήτων που είναι καταχωρισμένες στο ΗΜΑ ή με τον οικείο Ο.Τ.Α. Από την ανωτέρω υποχρέωση εξαιρούνται οι μονάδες των περ. α' έως δ' εάν δεν υπάρχει σε λειτουργία Μονάδα Επεξεργασίας Βιοαποβλήτων (ΜΕΒΑ) ή ιδιωτική ΜΕΒΑ που εξυπηρετεί τον οικείο Ο.Τ.Α. α' βαθμού και υπό την επιφύλαξη των ειδικότερων όρων της ΑΕΠΟ της.
9.4. Φαρμακευτικά σκευάσματα
Απαγορεύεται η διάθεση μαζί με τα οικιακά απόβλητα των φαρμακευτικών σκευασμάτων και υπολειμμάτων φαρμάκων. Οι πολίτες υποχρεούνται να απορρίπτουν τα φάρμακα οικιακής χρήσης στους ειδικούς κάδους (ανοικτό πράσινο χρώμα) που διαθέτουν τα φαρμακεία κατ' εφαρμογή της υπουργικής απόφασης του Υπουργού Υγείας και Κοινωνικής Αλληλεγγύης υπ' αρ. ΔΎΓ3α/οικ 2464/2012 "Δημιουργία Συστήματος συλλογής και μεταφοράς, προσωρινής φύλαξης, διαχείρισης και καταστροφής οικιακών φαρμακευτικών συσκευασμάτων και υπολειμμάτων φαρμάκων οικιακής χρήσης" (ΦΕΚ 11/Β/2012)» ή να προβαίνουν σε διακριτή συλλογή των μη ληγμένων φαρμακευτικών σκευασμάτων με σκοπό τη δωρεά τους.
Εφόσον οργανωθεί και λειτουργήσει ΣΕΔ, η συλλογή των αποβλήτων αυτών θα πρέπει να γίνει με τους όρους και τις προϋποθέσεις του ΣΕΔ.
9.5. Βρώσιμα λίπη και έλαια
Απαγορεύεται η διάθεση μαζί με τα οικιακά απόβλητα των βρώσιμων λιπών και ελαίων. Οι πολίτες υποχρεούνται να τα ξεχωρίζουν από τα οικιακά απόβλητά τους και να τα μεταφέρουν και αποθέτουν στο πλησιέστερο Πράσινο Σημείο του Δήμου ή στους ειδικούς κάδους συλλογής που έχουν τοποθετηθεί σε διάφορα σημεία στον Δήμο Θέρμης.
Οι επιχειρήσεις μαζικής εστίασης οφείλουν διαχειρίζονται τα υγρά απόβλητα (μαγειρικά λίπη και έλαια) σύμφωνα με τα οριζόμενα στην ισχύουσα νομοθεσία.
9.6. Κλωστοϋφαντουργικά απόβλητα
Απαγορεύεται η διάθεση μαζί με τα οικιακά απόβλητα των κλωστοϋφαντουργικών αποβλήτων (μεταχειρισμένα ρούχα, υφάσματα, υποδήματα κά), εφόσον ο Δήμος διαθέτει εξοπλισμό (ειδικούς κάδους) ή και υποδομές για τη συγκέντρωση των υλικών αυτών ο ίδιος ή σε συνεργασία με Σ.Σ.Ε.Δ., όπου και θα πρέπει να τα αποθέτουν οι πολίτες αφού τα ξεχωρίσουν από τα λοιπά απόβλητά τους.
9.7 Φορητές ηλεκτρικές στήλες και συσσωρευτές
Απαγορεύεται η διάθεση μαζί με τα οικιακά απόβλητα των χρησιμοποιημένων μπαταριών. Οι πολίτες υποχρεούνται να τα ξεχωρίζουν από τα απόβλητά τους και να τα μεταφέρουν και αποθέτουν στους ειδικούς κάδους συλλογής που έχουν τοποθετηθεί σε σημεία του Δήμου ή σε καταστήματα στο πλαίσιο λειτουργίας ΣΕΔ.
9.8. Απόβλητα Ηλεκτρικού και Ηλεκτρονικού Εξοπλισμού (ΑΗΗΕ)
Απαγορεύεται η διάθεση μαζί με τα οικιακά απόβλητα των ΑΗΗΕ. Οι πολίτες υποχρεούνται να συλλέγουν χωριστά τα ΑΗΗΕ και να τα μεταφέρουν σε δημοτικά σημεία συλλογής ή σε ειδικό εξοπλισμό που έχει τοποθετηθεί από τα ΣΕΔ ΑΗΗΕ στον Δήμο Θέρμης.
Τα μικρού μεγέθους ΑΗΗΕ (ραδιόφωνα, ηλεκτρικά σίδερα, τοστιέρες, καφετιέρες, τηλέφωνα, καλώδια κ.ά) οι κάτοικοι υποχρεούνται να τα μεταφέρουν και να τα αποθέτουν στο πλησιέστερο Πράσινο Σημείο ή στους ειδικούς κάδους συλλογής που έχουν τοποθετηθεί σε καταστήματα που πωλούν ηλεκτρικά και ηλεκτρονικά είδη, σε αλυσίδες supermarket, αλλά και σε συμβεβλημένα με ΣΕΔ δημοτικά σημεία συλλογής.
Τα μεγάλου μεγέθους ΑΗΗΕ διαχειρίζονται σύμφωνα με τα προβλεπόμενα στο άρθρο 10.
9.9. Λοιπά σύμμικτα αστικά απόβλητα
Τα υπόλοιπα, μη ανακυκλώσιμα αστικά, πλην των παραπάνω απόβλητα, πρέπει να συσκευάζονται σε ανθεκτικές σακούλες και να τοποθετούνται στους πράσινους κάδους – σύμμικτα απόβλητα.
9.10. Προστασία του εξοπλισμού που παρέχει ο Δήμος
Οι κάδοι τοποθετούνται σε θέσεις που καθορίζονται από τις υπηρεσίες του Δήμου και απαγορεύεται αυστηρά η μετατόπισή τους, η φθορά τους και εν γένει η μη ορθή χρήση αυτών, όπως:
α) η εναπόθεση μέσα στους κάδους αποβλήτων διαφορετικών από εκείνων για τους οποίους προορίζονται, καθώς και οτιδήποτε άλλο μπορεί να προκαλέσει ρύπανση ή ζημιά στον κάδο όπως υγρά απόβλητα (κολλώδεις ή τοξικές ουσίες κ.λπ.), υλικά ή ουσίες που μπορούν να προκαλέσουν πυρκαγιά στον κάδο (αναμμένα τσιγάρα ή αποτσίγαρα, στάχτες κ.λπ.) ογκώδη αντικείμενα ή υλικά που μπορούν να αυξήσουν υπερβολικά το βάρος του κάδου (μπάζα, χώματα, λάσπες κ.λπ.) και να προκαλέσουν καταστροφές στους κάδους και στους αντίστοιχους μηχανισμούς των απορριμματοφόρων.
β) η τοποθέτηση εντός των κάδων ή σε σάκους εκτός αυτών, αιχμηρών αντικειμένων ή τοξικών ουσιών που μπορούν να προκαλέσουν τραυματισμό ή να θέσουν σε κίνδυνο την υγεία των εργαζομένων αποκομιδής.
Οι κάτοικοι υποχρεούνται να τηρούν το πρόγραμμα αποκομιδής αστικών αποβλήτων που έχει καταρτίσει ο Δήμος για την περιοχή του, με την συσκευασία και τοποθέτηση των απορριμμάτων τους στους ειδικούς κάδους.
Σε περίπτωση απεργίας ή σε περιπτώσεις που για λόγους ανωτέρας βίας δεν τηρείται το πρόγραμμα αποκομιδής απορριμμάτων από την Δ.Α.Κ.Π. και για λόγους δημόσιας υγείας συστήνεται στους κατοίκους να συσκευάζουν ασφαλώς τα απόβλητα και να τα κρατούν εντός της οικίας τους προκειμένου να αποφευχθεί υπερβολική ρύπανση. Στις περιπτώσεις αυτές ο Δήμος οφείλει να προβεί σε συνεχείς ανακοινώσεις για την πληροφόρηση των δημοτών.
Η μετακίνηση των κάδων δεν επιτρέπεται για οποιονδήποτε λόγο. Ωστόσο αν κάτι τέτοιο κριθεί αναγκαίο, η μετακίνηση των κάδων γίνεται μόνο από την Υπηρεσία Καθαριότητας κατόπιν γνωμοδότησης του Τοπικού Συμβουλίου της οικείας Κοινότητας. 

9.11. Πρόβλεψη χώρου σε υφιστάμενες κτηριακές υποδομές και νέες οικοδομές για τη συλλογή και αποθήκευση των αστικών αποβλήτων  
[bookmark: _Hlk193284827]
Κάθε οικοδομή ή κάθε συγκρότημα κατοικιών πρέπει να διαθέτει χώρο για την τοποθέτηση κάδου ή κάδων μηχανικής αποκομιδής σε κατάλληλα διαμορφωμένο χώρο του κτηρίου, για τη συγκέντρωση και προσωρινή αποθήκευση των απορριμμάτων µέχρι την αποκοµιδή, ώστε να είναι προσβάσιµη η µεταφορά του από και προς το απορριµµατοφόροόχηµα από τα συνεργεία αποκομιδής.
Για συνολική δόµηση από 500 - 1.500 m2 ο χώρος πρέπει να µπορεί να δέχεται έναν (1) κάδο 1.100 λίτρων, από 1.500 - 3.000 m2 να µπορεί να δέχεται δύο (2) κάδους των 1.100 λίτρων και αναλογικά ισχύει το ίδιο ανά 1.500 m2 επιπλέον δόµησης. 
Σε όλα τα νέα κτήρια (οικοδομές, συγκροτήματα κατοικιών, μονοκατοικίες), εξασφαλίζεται κατάλληλος χώρος, ανοιχτός η κλειστός, εντός η εκτός του κτηρίου, για τη συλλογή και αποθήκευση των αποβλήτων, προσβάσιμος από τον δρόμο για την αποκομιδή. Ο χώρος είναι επαρκούς χωρητικότητας, ώστε να αποθηκεύει σε κατάλληλους περιέκτες τουλάχιστον τέσσερα ρεύματα αποβλήτων, τα οποία παράγονται από τους χρήστες του κτηρίου (άρθρο 28 του ν.4819/2021).
Οι κατασκευαστές οφείλουν σε συνεννόηση με την Υπηρεσία Καθαριότητας, να κατασκευάζουν τη θέση των κάδων κατά τη διάρκεια των οικοδομικών εργασιών, οι διαστάσεις της οποίας δύναται να τροποποιηθούν ανάλογα με μέγεθος των υφιστάμενων κάδων και διαστάσεων του πεζοδρομίου. Ο υπεύθυνος εργολάβος οφείλει να προκαθορίσει εγγράφως µέσω της διαδικασίας έκδοσης της οικοδοµικής άδειας και κατόπιν συνεργασίας µε τη Υπηρεσία Καθαριότητας και έγκρισης, για τη θέση των κάδων απορριµµάτων και ανακύκλωσης που θα εξυπηρετούν τους πολίτες, εφόσον πληρούνται οι προδιαγραφές ασφάλειας, πρόσβασης και λειτουργικότητας όπως περιγράφονται στο ΠΑΡΑΡΤΗΜΑ ΙΙ.
[bookmark: _Hlk239420119]Ο Δήμος Θέρμης δε θα εξυπηρετεί την παραχώρηση κάδου απορριμμάτων οποιουδήποτε ρεύματος και την αποκομιδή αυτού, εφόσον τοποθετήθηκαν αυθαίρετα, χωρίς την έγκριση της υπηρεσίας και δεν πληρούνται οι προδιαγραφές ασφάλειας, πρόβασης και λειτουργικότητας όπως περιγράφονται στο ΠΑΡΑΡΤΗΜΑ ΙΙ. Για την αυθαίρετη τοποθέτηση κάδου απορριμμάτων από πολίτες σε μη εγκεκριμένη θέση θα επιβάλλονται κυρώσεις και επιπλέον θα βαρύνονται με τη δαπάνη κατασκευής νέας εσοχής.
 
Τα καταστήµατα υγειονοµικού ενδιαφέροντος εστιατόρια, ξενοδοχεία, καφετέριες, κέντρα διασκέδασης, σούπερ µάρκετ κλπ., µε ήδη εγκεκριµένη άδεια, οφείλουν να δέχονται να τοποθετηθεί κάδος απορριµµάτων και ανακύκλωσης σε προσβάσιµο χώρο που τους ανήκει εκτός του καταστήµατος. Ιδιώτες ή επιχειρήσεις που διατηρούν δικά τους µέσα προσωρινής αποθήκευσης απορριµµάτων (κάδους, συµπιεστές, καλάθια, κτλ.) τα οποία βρίσκονται σε κοινόχρηστους χώρους ή σε ακάλυπτους ιδιωτικούς χώρους, οφείλουν να τα διατηρούν καθαρά και να προστατεύουν το περιβάλλον από κινδύνους διαρροής ή διασποράς αποβλήτων.
Η Υπηρεσία Καθαριότητας για λόγους ασφαλείας ή λειτουργικότητας δύναται να µεταβάλλει την απόσταση µεταξύ των κάδων ή να διορθώνει τη θέση τους, εάν διαταράσσεται η ορθή λειτουργία του συστήµατος µηχανικής αποκοµιδής (συχνές στάσεις απορριµµατοφόρων, κυκλοφοριακά προβλήµατα κ.λπ.).

Άρθρο 10ο:Υποχρεώσεις για τα ογκώδη αστικά απόβλητα
Τα είδη των ογκωδών αστικών αποβλήτων περιγράφονται στο άρθρο 7.23 και το ΠΑΡΑΡΤΗΜΑ ΙΙΙ για τα οποία ισχύουν τα ακόλουθα:
α) Απαγορεύεται να απορρίπτονται σε πεζοδρόμια, στο οδόστρωμα, σε κοινόχρηστους χώρους και σε οποιοδήποτε άλλο δημόσιο ή ιδιωτικό χώρο ογκώδη αστικά απόβλητα (παλαιά έπιπλα, στρώματα, άχρηστες οικιακές συσκευές κλπ), καθώς και ογκώδη υλικά συσκευασίας (ξύλινα κιβώτια, φελιζόλ κλπ).
β) Οι πολίτες οφείλουν να συμμορφώνονται προς τις υποδείξεις του Δήμου, όπως αυτές επικοινωνούνται στους ενδιαφερόμενους πολίτες από την Υπηρεσία Καθαριότητας με σχετική έγγραφη ή τηλεφωνική ειδοποίηση για την ημέρα, την ώρα και τον τόπο που πρέπει να εναποθέτουν προσωρινά τα προς αποκομιδή αντικείμενα. Τα αντικείμενα πρέπει να τοποθετούνται σε σημείο, ώστε να μην εμποδίζεται η κυκλοφορία πεζών ή οχημάτων, διακυβεύεται η ασφάλεια ανθρώπων, ζώων και οχημάτων και να είναι ευχερής η αποκομιδή τους.
γ) Αναφορικά με τις μεγάλες οικιακές ηλεκτρικές συσκευές, ο πολίτης οφείλει να τις ξεχωρίσει από τα λοιπά ογκώδη προκειμένου η διαχείριση αυτών να γίνει σύμφωνα με τα προβλεπόμενα στην Κ.Υ.Α. υπ' αρ.23615/651/Ε.103/2014. Επιπλέον, σύμφωνα με την παραπάνω Κ.Υ.Α., με την αγορά καινούριας συσκευής, τα καταστήματα ηλεκτρικών ειδών παραλαμβάνουν χωρίς χρέωση την παλιά συσκευή κατά την παράδοση της καινούριας. Η εναλλακτική διαχείριση των ΑΗΗΕ, πραγματοποιείται στο πλαίσιο λειτουργίας Σ.Σ.Ε.Δ.
Οι ηλεκτρικές συσκευές από επαγγελματική δραστηριότητα (ενδεικτικά επαγγελματικά ψυγεία, κουζίνες κλπ) δεν παραλαμβάνονται από τον Δήμο.
δ) Εφόσον στον Δήμο λειτουργεί οργανωμένα χωριστή συλλογή λοιπών (πλην ΑΗΗΕ) ρευμάτων ογκωδών αποβλήτων όπως στρωμάτων, επίπλων κλπ, ο πολίτης υποχρεούται να ξεχωρίσει τα ρεύματα αυτά και να τα οδηγήσει στις κατάλληλες υποδομές / εξοπλισμό, συμπεριλαμβανομένου του Πράσινου Σημείου του Δήμου και του Κέντρου Δημιουργικής Επαναχρησιμοποίησης (Κ.Δ.Ε.Υ.) ή να επικοινωνήσει με την υπηρεσία καθαριότητας σύμφωνα με το σημείο β του παρόντος. Τα παραπάνω ισχύουν ομοίως και στην περίπτωση λειτουργίας Σ.Σ.Ε.Δ. για τα ρεύματα αυτά.

[bookmark: bookmark31][bookmark: bookmark30]Άρθρο 11ο:Υποχρεώσεις για τα απόβλητα κηπουρικών εργασιών
Για τα παρακάτω απόβλητα θα πρέπει να τηρείται η ιεράρχηση των αποβλήτων, με τη χρήση τους κατά προτεραιότητα για την βελτίωση των εδαφών ή την παραγωγή κομποστ.
α) Φύλλα, ξερά άνθη, υπόλοιπα καθαρισμού μικρών κήπων, γκαζόν, κλαδιά, κλαδέματα σε θρυμματισμένη μορφή κ.τ.λ., εάν μεν έχουν μικρό όγκο και βάρος τοποθετούνται εντός των καφέ κάδων ή μεταφέρονται στο πλησιέστερο Πράσινο Σημείο (ως 1m3 ανά εξάμηνο), εάν έχουν μεγάλο όγκο (άνω του 1m3), ακολουθείται η διαδικασία αποκομιδής ογκωδών αντικειμένων, σύμφωνα με τα οριζόμενα στο άρθρο 10, και θα πρέπει να καταλήγουν σε κατάλληλο αποδέκτη σύμφωνα με την ιεράρχηση των αποβλήτων με ευθύνη του Δήμου εφόσον προέρχονται από κοινόχρηστους χώρους. Απαγορεύεται η απόρριψη όλων των παραπάνω στο πεζοδρόμιο ή στο οδόστρωμα.
Σε περίπτωση που τα απόβλητα των κηπουρικών εργασιών είναι ως 1m3, οι υπόχρεοι μπορούν να τα μεταφέρουν με ίδια μέσα σε αδειοδοτημένο χώρο προσωρινής αποθήκευσης ογκωδών αποβλήτων που διαθέτει ο Δήμος, εφόσον είναι υπάρχει διαθέσιμος χώρος υποδοχής. Επιτρέπεται η μεταφορά 1m3 ανά εξάμηνο και είναι υπηρεσία που παρέχεται ατελώς.
β) Υπόλοιπα χώματος και κοπροχώματος απομακρύνονται υποχρεωτικώς από τους υπευθύνους με δικά τους μέσα. Απαγορεύεται η ανάμειξή τους με οικιακά απόβλητα.
γ) Φυτικά υπολείμματα προϊόντων κλάδευσης μεγάλων κήπων, που υπερβαίνουν τα οριζόμενα στην παρ. α του παρόντος άρθρου, γεωργικών εκμεταλλεύσεων (ελαιώνες, οπωρώνες κλπ), θερμοκηπίων (επαγγελματική – γεωργική δραστηριότητα) ή προϊόντων καθαρισμού οικοπέδων (θαμνώδης και αυτοφυής βλάστηση, καλάμια, κ.α.) απομακρύνονται από τους υπευθύνους με δικά τους μέσα και δαπάνη σε κατάλληλους αδειοδοτημένους αποδέκτες. Απαγορεύεται η εναπόθεσή τους σε κοινόχρηστους χώρους ή η ανάμειξή τους με οικιακά ή ογκώδη απόβλητα.

ΚΕΦΑΛΑΙΟ Δ: ΥΠΟΧΡΕΩΣΕΙΣ ΥΠΗΡΕΣΙΩΝ, ΕΠΙΧΕΙΡΗΣΕΩΝ, ΧΩΡΩΝ ΣΥΝΑΘΡΟΙΣΗΣ ΚΟΙΝΟΥ, ΛΑΪΚΕΣ ΑΓΟΡΕΣ
[bookmark: bookmark33][bookmark: bookmark32]Άρθρο 12ο:Υποχρεώσεις φορέων λειτουργίας χώρων συνάθροισης κοινού και υπηρεσιών του Δημοσίου 
12.1. Χωριστή συλλογή και ανακύκλωση στις σχολικές μονάδες και τους φορείς της Γενικής Κυβέρνησης
Από 1ης.9.2022 κάθε δημόσια και ιδιωτική σχολική μονάδα πρωτοβάθμιας και δευτεροβάθμιας εκπαίδευσης διαθέτει κάδους ή περιέκτες σε συγκεκριμένα σημεία του σχολικού συγκροτήματος για τη χωριστή συλλογή αποβλήτων των ακόλουθων ρευμάτων, με σκοπό την ανακύκλωση:
α) έντυπου χαρτιού και αποβλήτων συσκευασιών
β) αποβλήτων τροφίμων, υπό την προϋπόθεση ότι έχει εκκινήσει η υλοποίηση της χωριστής συλλογής βιοαποβλήτων από τον οικείο Δήμο,
γ) φορητών ηλεκτρικών στηλών.
Αρμόδιοι για την προμήθεια και τοποθέτηση των κάδων και περιεκτών στις δημόσιες σχολικές μονάδες πρωτοβάθμιας και δευτεροβάθμιας εκπαίδευσης είναι τα οικεία ΣΣΕΔ, με την εξαίρεση της περ. β) για την οποία αρμόδιος είναι ο Δήμος ενώ για τις αντίστοιχες ιδιωτικές σχολικές μονάδες, οι ιδιοκτήτες αυτών. Αρμόδιοι για τη συλλογή των παραπάνω αποβλήτων είναι ο Δήμος και τα ΣΕΔ για τα ρεύματα που υπόκεινται στο πεδίο εφαρμογής τους.
Για τα κτίρια φορέων που εντάσσονται στην Γενική Κυβέρνηση τίθεται η υποχρέωση από 1ης.1.2022, οι εν λόγω φορείς να οργανώνουν τη χωριστή συλλογή χαρτιού, με σκοπό την ανακύκλωση εντός των κτηρίων αυτών στα οποία στεγάζονται ή άλλων χώρων και εγκαταστάσεων για τα οποία φέρουν την ευθύνη λειτουργίας. Το χωριστά συλλεγέν χαρτί παραδίδεται σε αδειοδοτημένους συλλέκτες.

12.2.Υποχρεώσεις επιχειρήσεων υγειονομικού ενδιαφέροντος
α) Οι φορείς των επιχειρήσεων μαζικής εστίασης ανεξαρτήτως δυναμικότητας υποχρεούνται να διασφαλίζουν τη χωριστή συλλογή των βιοαποβλήτων που προκύπτουν από τη δραστηριότητά τους με την επιφύλαξη των διατάξεων περί ζωικών υποπροϊόντων, διαθέτοντας εντός της επιχείρησής τους περιέκτες επαρκούς χωρητικότητας. Ως φορέας επιχείρησης νοείται κατά περίπτωση ο κάτοχος της αντίστοιχης άδειας ίδρυσης και λειτουργίας της επιχείρησης ή της γνωστοποίησης της έναρξης λειτουργίας της επιχείρησης κατά την υπ' αρ. KYA16228/2017 (Β' 1723). Η ως άνω υποχρέωση ισχύει άμεσα υπό την προϋπόθεση ότι έχει εκκινήσει η υλοποίηση της χωριστής συλλογής βιοαποβλήτων από τον Δήμο.
β) Στα καταστήματα, περίπτερα, καντίνες, στα οποία παράγονται κάθε μορφής απόβλητα από την άμεση κατανάλωση των προσφερόμενων ειδών (αναψυκτικά, πρόχειρο φαγητό κ.λ.π.), οφείλουν οι υπεύθυνοι να τοποθετούν δοχεία - περιέκτες, αλλά και να διατηρούν διαρκώς καθαρό το μπροστινό χώρο και περίγυρο. Επιτρέπεται η τοποθέτηση μικρών καλαίσθητων κάδων και καλαθιών για μικροαπορρίμματα σε κοινόχρηστους χώρους, χωρίς καταβολή τέλους κατάληψης κοινοχρήστου χώρου, με την προϋπόθεση ότι: α) τα μέσα προσωρινής εναπόθεσης αυτών δεν θα φέρουν διαφήμιση, β) ο αριθμός και η θέση τους θα περιλαμβάνεται στην χορηγούμενη άδεια κοινοχρήστων χώρων και γ) θα είναι μέσα στο πλαίσιο των προδιαγραφών αστικού εξοπλισμού καθαριότητας που έχει θεσπίσει ο Δήμος. Οι υπεύθυνοι οφείλουν να λάβουν γνώση, επικοινωνώντας για το σκοπό αυτό με την Υπηρεσία Καθαριότητας.
γ) Οι φορείς των περιπτώσεων α) και β) του παρόντος έχουν την υποχρέωση εφαρμογής χωριστής συλλογής ανακυκλώσιμων υλικών στους αντίστοιχους κάδους, κατ’ αντιστοιχία με τα προβλεπόμενα στην παρ. 9.2 του παρόντος.
δ) Οι υπεύθυνοι των επιχειρήσεων υποχρεούνται να ελαχιστοποιούν τον όγκο ιδίως των αποβλήτων συσκευασίας πριν τα εναποθέσουν στους κατάλληλους κάδους. Ειδικά επιχειρήσεις με μεγάλο όγκο απορριμμάτων όπως ενδεικτικά ξενοδοχεία, θεραπευτήρια κάθε τύπου, οίκοι ευγηρίας, σούπερ μάρκετ, εμπορικά κέντρα, καταστήματα υγειονομικού καταστήματος κά υποχρεούνται στην ελαχιστοποίηση των απορριμμάτων, αν είναι εφικτό και με ειδικό μηχάνημα (πρέσα) που ενδεχομένως να διαθέτουν. 
ε) Απαγορεύεται να διοχετεύονται στα δίκτυα απορροής όμβριων μαγειρικά έλαια και λίπη από καταστήματα εστίασης και γενικά κάθε είδους υγρά απόβλητα. Για τη διάθεση χρησιμοποιημένων λιπών και ελαίων, απαιτείται να συνεργασθούν με κατάλληλα αδειοδοτημένο συλλέκτη μεταφορέα.
στ) Σε καμιά περίπτωση δεν επιτρέπεται η εναπόθεση κάθε είδους αποβλήτων έξω από τους κάδους ή τα άλλα μέσα προσωρινής αποθήκευσης και ιδιαιτέρως των ευπαθών και όσων αλλοιώνονται εύκολα.
ζ) Απαγορεύεται η εγκατάλειψη σε οδούς, πεζοδρόμια και λοιπούς κοινόχρηστους χώρους αποβλήτων από τον καθαρισμό καταστήματος ή ιδιωτικού χώρου. Απαιτείται σχολαστική καθαριότητα στους κοινόχρηστους χώρους μπροστά από τα καταστήματα.

12.3. Υποχρεώσεις μεγάλων παραγωγών βιοαποβλήτων για τη συλλογή μεταφορά τους
Ως μεγάλοι παραγωγοί βιοαποβλήτων νοούνται οι ακόλουθοι:
α) οι εγκαταστάσεις που αδειοδοτούνται περιβαλλοντικά και παράγουν απόβλητα τροφίμων φυτικής προέλευσης (κατηγορία 02 του Ευρωπαϊκού Καταλόγου Αποβλήτων-ΕΚΑ), όπως οι μονάδες επεξεργασίας και μεταποίησης τροφίμων,
β) οι λαχαναγορές (κατηγορίας Α ή Β του ν. 4014/2011)
γ) οι υπεραγορές τροφίμων (supermarket) κατηγορίας Α του ν. 4014/2011
δ) τα κύρια ξενοδοχειακά καταλύματα άνω των εκατό (100) κλινών υποχρεούνται να μεριμνούν για τη συλλογή και μεταφορά, εφόσον απαιτείται, των βιοαποβλήτων τους με την επιφύλαξη της νομοθεσίας για τα ζωικά υποπροϊόντα. 
Οι μεγάλοι παραγωγοί βιοαποβλήτων υποχρεούνται να μεριμνούν για τη συλλογή και μεταφορά, εφόσον απαιτείται, των βιοαποβλήτων τους με σκοπό τη διασφάλιση της εφαρμογής της παρ. 1 του άρθρου 20 του ν.4819/2021, με την επιφύλαξη της νομοθεσίας για τα ζωϊκά υποπροϊόντα. Για τον σκοπό αυτόν συνεργάζονται με επιχειρήσεις συλλογής μεταφοράς βιοαποβλήτων, που είναι καταχωρισμένες στο ΗΜΑ ή με τον οικείο Ο.Τ.Α. Από την ανωτέρω υποχρέωση εξαιρούνται οι μονάδες των περ. α' έως δ' εάν δεν υπάρχει σε λειτουργία Μονάδα Επεξεργασίας Βιοαποβλήτων (ΜΕΒΑ) ή ιδιωτική ΜΕΒΑ που εξυπηρετεί τον οικείο Ο.Τ.Α. α' βαθμού και υπό την επιφύλαξη των ειδικότερων όρων της ΑΕΠΟ της.
Για τις παραπάνω επιχειρήσεις ο Ο.Τ.Α. Α 'Βαθμού εφαρμόζει το σύστημα «Πληρώνω Όσο Πετάω» σύμφωνα με την παρ. 7.17 του παρόντος.

Ειδικά για τα ξενοδοχειακά καλύμματα ισχύουν τα εξής:
α) Τα κύρια ξενοδοχειακά καταλύματα άνω των εκατό (100) κλινών υποχρεούνται από 1ης.1.2023 να μεριμνούν για τη συλλογή και μεταφορά, εφόσον απαιτείται, των βιοαποβλήτων τους με την επιφύλαξη της νομοθεσίας για τα ζωικά υποπροϊόντα. Για την υλοποίηση της υποχρέωσης αυτής ισχύουν αντίστοιχα τα αναφερόμενα στην παρ. 11.3.
β) Τα κύρια ξενοδοχειακά καταλύματα οργανώνουν τη χωριστή συλλογή των αποβλήτων συσκευασίας σε διακριτά ρεύματα, εντός των χώρων λειτουργίας τους.
γ) Ειδικότερα τα κύρια ξενοδοχειακά καταλύματα που διαθέτουν τουλάχιστον εκατό (100) κλίνες, διασφαλίζουν τη δυνατότητα χωριστής συλλογής αποβλήτων συσκευασιών τουλάχιστον για τις πλαστικές συσκευασίες, σε κάθε δωμάτιο. 

[bookmark: bookmark35][bookmark: bookmark34]Άρθρο 13ο Υποχρεώσεις επιχειρήσεων επεξεργασίας και πώλησης ζωικών υποπροϊόντων
Οι επιχειρήσεις επεξεργασίας και πώλησης κρεάτων όπως ενδεικτικά σφαγεία, ιχθυαγορές, κρεοπωλεία, ιχθυοπωλεία κλπ. οφείλουν να συσκευάζουν σε ειδικούς σάκους τα ευπαθή και δύσοσμα απόβλητα (κρέατα, κόκαλα, ψάρια, υπολείμματα τροφών, ληγμένα προϊόντα ζωικής προέλευσης κλπ.) και να συμβληθούν με κατάλληλα αδειοδοτημένη επιχείρηση προκειμένου να μεταφέρονται και επεξεργάζονται με τον ενδεδειγμένο τρόπο σύμφωνα με τα προβλεπόμενα στον Κανονισμό και στην Κ.Υ.Α. υπ'αρ. 612/118658/2020«Καθορισμός των αναγκαίων συμπληρωματικών μέτρων για την εφαρμογή των κανονισμών (ΕΚ) αριθμ.1069/2009 του Ευρωπαϊκού Κοινοβουλίου Κ και του Συμβουλίου (EE L 300, 14.11.2009, σ.1) και (ΕΕ) αριθ.142/2011 της Επιτροπής (EE L 054, 26.2.2011, σ.1) » (Β' 1983).
Η διαχείριση των ζωικών υποπροϊόντων διέπεται από τον Κανονισμό (ΕΚ) αριθ. 1069/2009 περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο.
Απαγορεύεται η απόρριψη των ζωικών υποπροϊόντων εντός των κάδων για τα σύμμικτα ή τα ανακυκλώσιμα απόβλητα ή ελεύθερα στο πεζοδρόμιο ή σε οποιοδήποτε άλλο χώρο.
Απαγορεύεται η εναπόθεση των ζωικών υποπροϊόντων στον καφέ κάδο (ρεύμα βιοαποβλήτων).

Άρθρο 14ο :Υποχρεώσεις ως προς την καθαριότητα χώρων λαϊκών αγορών
14.1 Υποχρεώσεις Δήμου
α) Μεριμνά και διατηρεί καθαρούς τους χώρους όπου πραγματοποιούνται λαϊκές αγορές, προστατεύει την δημόσια υγεία και αναλαμβάνει τον καθαρισμό των λαϊκών αγορών μετά το πέρας της λειτουργίας τους.
β) Εφαρμόζει τη χωριστή συλλογή (Διαλογή στην Πηγή) των βιοαποβλήτων και των υλικών συσκευασίας των λαϊκών αγορών.
γ) Τοποθετεί πρόσθετους κάδους, τόσο για τα ανακυκλώσιμα υλικά συσκευασίας όσο και για τα βιοαπόβλητα, σε σημεία που θα επιλέξει η Υπηρεσία Καθαριότητας, εντός ή πλησίον του χώρου των λαϊκών αγορών.
14.2 Υποχρεώσεις αδειούχων πωλητών/παραγωγών/εμπόρων/εργαζόμενοι λαϊκών αγορών
α) Κατά την ώρα που λειτουργούν οι λαϊκές αγορές (από την έναρξη και μέχρι την λήξη της λειτουργίας τους) υπεύθυνοι για την καθαριότητα είναι οι αδειούχοι πωλητές (επαγγελματίες και παραγωγοί, φυσικά πρόσωπα ή συνεταιριστικές οργανώσεις) και αν αυτοί δεν παρίστανται, το προσωπικό που απασχολούν.
β) Οι πωλητές, παραγωγοί κλπ των λαϊκών αγορών και οι υπεύθυνοι καντινών (µονίµων ή αυτοκινούµενων) κ.λπ., οφείλουν να διατηρούν τον χώρο που καταλαμβάνουν κατά την άσκηση της δραστηριότητας τους, καθώς και τους γύρω απ' αυτόν χώρους, πάντοτε καθαρούς από όλα τα απορρίµµατα που παράγονται κατά την εργασία τους. Αυτά πρέπει να τα συλλέγουν σε πολύ ανθεκτικούς σάκους (ενδεικτικά υφασµάτινα τσουβάλια ή πλαστικές σακούλες απορριµµάτων ερμητικά κλειστά) ή πλαστικά και µόνο κασόνια που θα προµηθεύονται µε δικά τους έξοδα. Τα ανωτέρω µέσα αποθήκευσης, το βάρος των οποίων δεν θα δυσκολεύει το έργο του εργάτη αποκοµιδής κατά την χειρωνακτική τους ανύψωση και δεν θα δηµιουργεί προβλήµατα ασφάλειας, θα τα φυλάσσουν προσωρινά µόνο στα όρια του χώρου που δικαιούνται να καταλαµβάνουν κατά την άσκηση της δραστηριότητάς τους. Οι υποχρεώσεις των εµπόρων και πωλητών των λαϊκών αγορών ως προς την καθαριότητα του χώρου που καταλαµβάνουν, πηγάζουν από την άδεια λειτουργίας τους, όπως ορίζει ρητά ο οικείος Σύλλογος τους.
γ) Οι πωλητές, παραγωγοί κά των λαϊκών αγορών οφείλουν να διευκολύνουν την Υπηρεσία Καθαριότητας στην αποκοµιδή των απορριµµάτων που παράγουν και τον γενικό καθαρισµό των λαϊκών και λοιπών αγορών, συµµορφούµενοι µε τους κανονισµούς του σωµατείου των λαϊκών αγορών καθώς και µε τις υποδείξεις των εξουσιοδοτηµένων οργάνων των αρµόδιων Υπηρεσιών. 
δ) Υποχρεούνται να µην παρακωλύουν µε κανένα τρόπο τα συνεργεία της Υπηρεσίας Καθαριότητας στην εκτέλεση του έργου τους µετά το πέρας της λειτουργίας της αγοράς. Μετά το πέρας των εργασιών οι πωλητές, παραγωγοί και έμποροι των λαϊκών αγορών οφείλουν να τακτοποιούν, να µαζεύουν και να αποµακρύνουν όλα τα αντικείµενα που χρησιµοποιούν στην εργασία τους (καφάσια, τελάρα, σίδερα, πάγκοι πώλησης κ.λπ.) καθώς και τα προϊόντα που δεν έχουν πωληθεί µέσα στο προκαθορισµένονόµιµο ωράριο λειτουργίας της λαϊκής αγοράς.
ε) Να συλλέγουν τα βιοαπόβλητα που παράγουν στη διάρκεια ή στο τέλος της λειτουργίας της λαϊκής αγοράς σε ειδικές βιοδιασπώμενες σακούλες ή σε άλλα κατάλληλα μέσα που θα υποδείξει ο Δήμος και να τα τοποθετούν στους καφέ κάδους που έχουν τοποθετηθεί για αυτό το σκοπό σε σημεία της λαϊκής αγοράς.
στ) Ειδικά οι πωλητές ψαριών οφείλουν να συλλέγουν τα απόβλητα από των καθαρισμό των ψαριών σε σάκους, οι οποίοι θα κλείνουν ερμητικά, και να μην τα πετούν στο οδόστρωμα. Επίσης να πλένουν επιμελώς τους πάγκους μετά το πέρας της λαϊκής με άφθονο νερό, για την αποφυγή οσμών. Τέλος οφείλουν να συγκεντρώνουν, ξεπλένουν με άφθονο νερά και να στοιβάζουν επιμελώς τα φελιζόλ δίπλα από τους πάγκους τους, προκειμένου να διευκολύνουν το έργο της καθαριότητας.
ζ) Να τοποθετούν τα χρησιμοποιημένα είδη συσκευασίας ανά υλικό στους αντίστοιχους κάδους που έχουν τοποθετηθεί για αυτό το σκοπό και σύμφωνα με το πρόγραμμα χωριστής συλλογής του Δήμου.
Σε περιπτώσεις έκτακτης ανάγκης, που υπερβαίνει τις 24 ώρες και καθιστά αδύνατη την αποκοµιδή και τελική διάθεση των απορριµµάτων λόγω διακοπής λειτουργίας του Χ.Υ.Τ.Α. ή ΣΜΑ από οποιαδήποτε αιτία, ο Δήμος υποχρεούται να ενηµερώνει τους παραγωγούς διαμέσου της αρμόδιας υπηρεσίας της Περιφέρειας για την οργάνωση και εποπτεία των Λαϊκών Αγορών Θεσσαλονίκης και διατηρεί το δικαίωµα να αναστείλει τη λειτουργία της Λαϊκής αγοράς για λόγους δημόσιας τάξης και υγείας.

[bookmark: bookmark45][bookmark: bookmark44]Άρθρο 15ο :Υποχρεώσεις επιχειρήσεων υπαίθριου και στάσιμου εμπορίου
15.1. Μικροπωλητές Καντίνες Περίπτερα
Οι μικροπωλητές, οι ιδιοκτήτες ή οι νόμιμοι νομείς περιπτέρων και καντινών, που ασκούν τις δραστηριότητες τους εντός των ορίων ευθύνης του Δήμου, ανεξάρτητα από τον φορέα που τους έχει χορηγήσει την άδεια ασκήσεως του επαγγέλματος, λειτουργίας ή την άδεια κατάληψης κοινοχρήστου χώρου, οφείλουν:
α) Να τηρούν τους κανόνες υγιεινής.
β) Να διατηρούν τον χώρο γύρω από τον πάγκο, την καντίνα ή το περίπτερό τους καθαρό.
γ) Να διαθέτουν ειδικό μέσο ή μέσα (περιέκτες), ανάλογα με τις ανάγκες τους, για την προσωρινή αποθήκευση μικροαπορριμμάτων για τους ίδιους και τους πελάτες τους. Τα μέσα αυτά θα πρέπει να διατηρούνται καθαρά με ευθύνη και φροντίδα τους.
δ) Να μην εναποθέτουν στους κοινόχρηστους χώρους υπολείμματα προϊόντων, άδειες συσκευασίες και άλλα είδη που δυσχεραίνουν τον γενικό καθαρισμό, την κίνηση των πολιτών και των μέσων καθαριότητας.
ε) Να αποθέτουν τα απορρίμματα και τις κενές συσκευασίες στα πλησιέστερα μέσα προσωρινής αποθήκευσης του Δήμου, διαχωρισμένα ανά είδος υλικού και σύμφωνα με το πρόγραμμα χωριστής συλλογής του Δήμου. Ειδικά τα ανακυκλώσιμα υλικά συσκευασίας όπως χάρτινα κιβώτια, θα πρέπει να είναι διπλωμένα και τακτοποιημένα
στ) Να αποθέτουν τα βιοαπόβλητα στους ειδικούς κάδους που έχουν τοποθετηθεί από τον Δήμο (καφέ κάδοι).
15.2. Πάγκοι εμπορικών καταστημάτων - Νωπά οπωροκηπευτικά
Τα εμπορικά καταστήματα που διατηρούν κατόπιν άδειας πάγκους έκθεσης ή πώλησης εμπορευμάτων στον κοινόχρηστο χώρο μπροστά από τα καταστήματά τους και οι αδειούχοι μικροπωλητές νωπών οπωροκηπευτικών που ασκούν την δραστηριότητά τους σε κοινόχρηστους χώρους κατόπιν άδειας από τον Δήμο, οφείλουν να τηρούν όλα όσα στον παρόντα Κανονισμού περί καθαριότητας πέριξ της δραστηριότητας. 
Μετά τη λήξη της εργασίας τους υποχρεούνται να καθαρίζουν επιμελώς το χώρο και να αποσύρουν κάθε κινητή κατασκευή, ώστε να είναι ευχερής ο καθαρισμός από τις υπηρεσίες του Δήμου.
Άρθρο 16ο: Αποτροπή πρόσβασης αδέσποτων ζώων
Οι υπεύθυνοι σφαγείων, κρεοπωλείων, θεραπευτηρίων (νοσοκομεία, κλινικές, οίκοι ευγηρίας κά), στρατοπέδων, κατασκηνώσεων, καταστημάτων διάθεσης τροφίμων, εγκαταστάσεων μαζικής εστίασης και γενικά χώρων υγειονομικού ενδιαφέροντος έχουν υποχρέωση να λαμβάνουν τα κατάλληλα μέτρα για την αποτροπή της πρόσβασης των αδέσποτων ζώων συντροφιάς στα απόβλητα των εγκαταστάσεών τους, σύμφωνα με το άρθρο 20 του ν.4830/2021 «Νέο πλαίσιο για την ευζωία των ζώων συντροφιάς Πρόγραμμα «ΆΡΓΟΣ» και λοιπές διατάξεις» και σε περίπτωση παράβασης επιβάλλεται το προβλεπόμενο από τον ως άνω νόμο πρόστιμο.

ΚΕΦΑΛΑΙΟ Ε: ΥΠΟΧΡΕΩΣΕΙΣ ΩΣ ΠΡΟΣ ΤΗ ΔΙΑΧΕΙΡΙΣΗ ΑΠΟΒΛΗΤΩΝ ΕΚΣΚΑΦΩΝ, ΚΑΤΑΣΚΕΥΩΝ ΚΑΙ ΚΑΤΕΔΑΦΙΣΕΩΝ
[bookmark: bookmark37][bookmark: bookmark36]Άρθρο 17ο: Υποχρεώσεις ως προς τη διαχείριση αποβλήτων εκσκαφών, κατασκευών και κατεδαφίσεων (ΑΕΚΚ)
Το παρόν άρθρο αφορά τα μη επικίνδυνα ΑΕΚΚ που προκύπτουν από κάθε είδους οικοδομικές εργασίες που εκτελούνται από ιδιώτες ή φορείς του δημοσίου (ενδεικτικά ανέγερση νέων οικοδομών, προσθήκες, επισκευές, ανακαινίσεις, κατεδαφίσεις, λοιπές οικοδομικές εργασίες), καθώς και κάθε εργασία που πραγματοποιείται από Ο.Κ.Ω. ή εργολάβους δημοσίων ή ιδιωτικών έργων, που εκτελούνται στα διοικητικά όρια του Δήμου.
Για την εναλλακτική διαχείριση των ΑΕΚΚ ισχύουν τα προβλεπόμενα στο άρθρο 30 του ν. 4819/2021, στην Κ.Υ.Α. υπ’ αρ. 36259/1757/Ε103/2010 καθώς και στο ν. 4495/2017 «Έλεγχος και προστασία του Δομημένου Περιβάλλοντος και άλλες διατάξεις».
Την ευθύνη για τη διαχείριση των ΑΕΚΚ έχουν ο κύριος ή ο ανάδοχος του έργου εφόσον αυτό έχει ανατεθεί.
Τα ΑΕΚΚ μεταφέρονται με ευθύνη του κύριου ή του ανάδοχου του έργου από το οποίο παρήχθησαν, από συλλέκτες μεταφορείς εγγεγραμμένους στο ΗΜΑ σε εγκαταστάσεις υποδοχής ΑΕΚΚ, σε συνεργασία με ΣΕΔ ΑΕΚΚ και στο πλαίσιο σχετικής σύμβασης συνεργασίας του αναδόχου ή του κυρίου του έργου, στην περίπτωση που δεν το έχει αναθέσει, με το ΣΕΔ. Στο άρθρο 30 του ν. 4819/2021 προβλέπονται και εξαιρέσεις για την υποχρέωση διαχείρισης ΑΕΚΚ μέσω ΣΕΔ.
Απαγορεύονται:
· Η εναπόθεση επί του πεζοδρομίου, του οδοστρώματος ή άλλου κοινόχρηστου (δημοσίου ή δημοτικού) χώρου ΑΕΚΚ χωρίς άδεια από το Δήμο και χωρίς τη λήψη των ειδικών μέτρων για την προστασία του περιβάλλοντος που προβλέπονται κάθε φορά από τις κείμενες διατάξεις.
· Η εναπόθεση ΑΕΚΚ χωρίς κατάλληλη συσκευασία (χύμα) και χωρίς τη λήψη των απαιτούμενων προστατευτικών μέτρων για την ασφάλεια πεζών και οχημάτων και την αποφυγή ρύπανσης από διαρροή των υλικών. Οι υπεύθυνοι υποχρεούνται, για το σκοπό αυτό, να λαμβάνουν μέτρα για την επιμελή κάλυψη των υλικών και την αποφυγή διάχυσης υλικών ή αποβλήτων στο περιβάλλον (άρθρα 51  του ν.5209/2025 και της Κ.Υ.Α. υπ' αρ. 6952/2011 «Υποχρεώσεις και μέτρα για την ασφαλή διέλευση των πεζών κατά την εκτέλεση εργασιών σε κοινόχρηστους χώρους πόλεων και οικισμών που προορίζονται για την κυκλοφορία πεζών» και να συμμορφώνονται με τις υποδείξεις της Υπηρεσίας Καθαριότητας για τη λήψη πρόσθετων μέτρων, όταν αυτά κρίνονται απαραίτητα.
· η απόρριψη Α.Ε.Κ.Κ. σε ακάλυπτους χώρους, όπως οικόπεδα, ρέματα, πάρκα, άλση, δασικές εκτάσεις εντός ή εκτός σχεδίου πόλεως ή οικισμού, για την οποία επιβάλλονται ανεξάρτητα από τις ποινικές κυρώσεις του άρθρου 119 του ν.1892/1990 '' Για τον εκσυγχρονισμό και την ανάπτυξη και άλλες διατάξεις'' (Α'101) και οι προβλεπόμενες στο Παράρτημα IX του ν.4819/2021.
· η χωρίς άδεια κατάληψη κοινοχρήστων (δημοτικών ή δημοσίων) χώρων για την τοποθέτηση ειδικών κάδων (σκάφες, containersκλπ) στους οποίους ρίπτονται Α.Ε.Κ.Κ. Οι υπεύθυνοι, και συγκεκριμένα ο κύριος, ο κάτοχος, ο μισθωτής ή ο εκμισθωτής των ως άνω μέσων, υποχρεούνται να διαθέτουν σχετική άδεια από το Δήμο και να αναρτούν σε εμφανές σημείο τον αριθμό της άδειας, την ημερομηνία έκδοσης και τα στοιχεία του υπευθύνου. Κατά την χορήγηση άδειας κατάληψης κοινόχρηστου χώρου για τη συλλογή Α.Ε.Κ.Κ, ο Δήμος μεριμνά κάθε κάδος συλλογής ΑΕΚΚ να φέρει σε ευκρινές σημείο κατ' ελάχιστον την επωνυμία, το τηλέφωνο επικοινωνίας, τον αριθμό καταχώρισης στο Ηλεκτρονικό Μητρώο Αποβλήτων της εταιρείας συλλογής και μεταφοράς και τον μοναδικό αριθμό καταχώρισης του κάδου, σύμφωνα με το άρθρο 30 του ν. 4819/2021.
· η εγκατάλειψη αδρανών υλικών από επαγγελματικά αυτοκίνητα εργολάβων ή μεταφορικών εταιρειών σε δρόμους ή άλλους κοινόχρηστους χώρους.
Σε περίπτωση πρόκλησης ατυχήματος αποκλειστικά υπεύθυνος είναι ο κύριος, ο κάτοχος, ο μισθωτής ή εκμισθωτής του μέσου. Αν επηρεάζεται η κυκλοφορία οχημάτων οφείλει να ενημερώνει την Τροχαία και σε περίπτωση που παρακωλύει την κίνηση πεζών να λαμβάνει τα κατάλληλα μέτρα διευκόλυνσης στην κίνησή τους με ασφαλή τρόπο.
Σε κάθε περίπτωση οι υπεύθυνοι οφείλουν να τηρούν όλα τα μέτρα ασφαλείας για τους πεζούς και τα οχήματα που προβλέπονται από τον Κώδικα Οδικής Κυκλοφορίας.
Η διαχείριση των επικίνδυνων Α.Ε.Κ.Κ. γίνεται σύμφωνα με τα προβλεπόμενα στο άρθρο 20 του παρόντος.

ΚΕΦΑΛΑΙΟ ΣΤ: ΥΠΟΧΡΕΩΣΕΙΣ ΩΣ ΠΡΟΣ ΤΗ ΔΙΑΧΕΙΡΙΣΗ ΕΙΔΙΚΩΝ ΡΕΥΜΑΤΩΝ ΑΠΟΒΛΗΤΩΝ
[bookmark: bookmark39][bookmark: bookmark38]Άρθρο 18ο: Υποχρεώσεις ως προς τη διαχείριση βιομηχανικών αποβλήτων - επικινδύνων αποβλήτων
α) Οι υπεύθυνοι βιομηχανιών, βιοτεχνιών, εργαστηρίων, συνεργείων κ.λπ. ως παραγωγοί αποβλήτων (βιομηχανικών αποβλήτων – επικίνδυνων αποβλήτων) υποχρεούνται για τη διαχείριση των αποβλήτων από τη δραστηριότητα τους, με δική τους ευθύνη. Οι υπεύθυνοι, εφόσον ζητηθεί από το Δήμο, πρέπει να γνωστοποιούν στο Δήμο σχετικά στοιχεία που να αποδεικνύουν την ορθή διαχείριση των αποβλήτων αυτών. Επίσης υποχρεούνται μέχρι την ημέρα της αποκομιδής, να τα κρατούν σε εσωτερικούς χώρους των επιχειρήσεών τους και να μην τα βγάζουν στο πεζοδρόμιο, το οδόστρωμα ή άλλους κοινόχρηστους χώρους.
β) Στην περίπτωση κατά την οποία ο Δήμος διαθέτει την υποδομή και έχει τη δυνατότητα της συλλογής μεταφοράς των αποβλήτων βιομηχανικής προέλευσης, περισυλλέγει τα απόβλητα αυτά βάσει ειδικού προγράμματος, που ανακοινώνει στους ενδιαφερομένους / υπόχρεους, οι οποίοι με την σειρά τους έχουν υποχρέωση να καταβάλουν υπέρ του Δήμου το προβλεπόμενο τέλος αποκομιδής όπως αυτό θα καθοριστεί με απόφαση του αρμόδιου οργάνου του Δήμου.
γ) Η διαχείριση των επικινδύνων αποβλήτων πραγματοποιείται σύμφωνα με τα προβλεπόμενα στο ν. 4819/2021 (άρθρα 43, 44, 45, 46, 47 και 48) και στην Κ.Υ.Α. με αρ. πρ. Η.Π.13588/725/2006 (ΦΕΚ 383 Β'/2006)«Μέτρα όροι και περιορισμοί για την διαχείριση επικινδύνων αποβλήτων σε συμμόρφωση με τις διατάξεις της οδηγίας 91/689/ΕΟΚ «για τα επικίνδυνα απόβλητα» του Συμβουλίου της 12ης Δεκεμβρίου 1991».
δ) Απαγορεύεται η απόρριψη βιομηχανικών αποβλήτων επικινδύνων ή μη, και λοιπών επικινδύνων αποβλήτων σε κάδους που προορίζονται για αστικά απόβλητα. Η διαχείριση αυτών αποτελεί αποκλειστική ευθύνη των παραγωγών τους.
ε) Απαγορεύεται η εγκατάλειψη επικινδύνων, συμπεριλαμβανομένων των μολυσματικών αποβλήτων υγειονομικών μονάδων στο πεζοδρόμιο ή σε άλλο κοινόχρηστο χώρο, ή σε κάδους που προορίζονται για αστικά απόβλητα
[bookmark: bookmark41][bookmark: bookmark40]Άρθρο 19ο: Υποχρεώσεις ως προς τη διαχείριση αποβλήτων υγειονομικών μονάδων
Για τα Επικίνδυνα Απόβλητα Υγειονομικών Μονάδων (ΑΥΜ), όπως αυτά ορίζονται στο άρθρο 2 της υπ' αριθ. Κ.Υ.Α. οικ.146163/2012 «Μέτρα και όροι για τη Διαχείριση Αποβλήτων Υγειονομικών Μονάδων» και ενδεικτικά αναφέρονται στους Πίνακες 2, 3 και 4 του Παραρτήματος 1 της Εγκυκλίου του Υ.ΠΕ.Κ.Α. υπ. 1 αρ. 29960/3800/15.06.2012 «Ενδεικτικές κατηγορίες Αποβλήτων Υγειονομικών Μονάδων (ΑΥΜ) - Ενδεικτικές κατάλληλες εργασίες διαχείρισης ΑΥΜ Διευκρινίσεις επί ορισμένων απαιτήσεων της Κ.Υ.Α. υπ΄αρ. οικ.146163/2012», υπόχρεοι διαχείρισης είναι οι ίδιες οι υγειονομικές μονάδες ή άλλα φυσικά ή νομικά πρόσωπα που ασκούν δραστηριότητα που σχετίζεται με την παραγωγή ή διαχείριση ΑΥΜ. Η διαχείριση πρέπει να γίνεται σύμφωνα με τα οριζόμενα στην προαναφερθείσα Κ.Υ.Α. και τα εν λόγω απόβλητα να μην αναμιγνύονται με τα απόβλητα αστικού τύπου.
Οι Υγειονομικές Μονάδες σύμφωνα με την παραπάνω Κ.Υ.Α. είναι οι ακόλουθες:
• Δημόσια / Ιδιωτικά Θεραπευτήρια
• Κέντρα Υγείας 
• Δημοτικά Ιατρεία 
• ΝΠΙΔ παροχής υπηρεσιών υγείας 
• Μονάδες παροχής υπηρεσιών υγείας των ασφαλιστικών οργανισμών (π.χ. κλινικές ΙΚΑ) 
• Μονάδες παροχής υπηρεσιών υγείας των ενόπλων δυνάμεων (στρατιωτικά νοσοκομεία)
• Κέντρα αιμοδοσίας 
• Διαγνωστικά και ερευνητικά εργαστήρια 
• Μικροβιολογικά εργαστήρια 
• Οδοντιατρεία 
• Κτηνιατρικές κλινικές / Κτηνιατρικά διαγνωστικά και ερευνητικά εργαστήρια
Οι υγειονομικές μονάδες που δεν υπόκεινται σε περιβαλλοντική αδειοδότηση, καθώς και τα ιδιωτικά ιατρεία, υποχρεούνται να παραδίδουν τα παραγόμενα από τη δραστηριότητά τους Επικίνδυνα Απόβλητα Υγειονομικών Μονάδων (ΕΑΥΜ) σε εταιρείες συλλογής και μεταφοράς ΕΑΥΜ, οι οποίες διαθέτουν την απαιτουμένη άδεια κατόπιν σχετικής σύμβασης, σύμφωνα με το άρθρο 43 του ν. 4819/2021.
Εφόσον υπάρχει δημοτικό δίκτυο συλλογής και μεταφοράς επικίνδυνων αποβλήτων για την εξυπηρέτηση των αναγκών της πρωτοβάθμιας υγειονομικής περίθαλψης και των δημοτών (άρθρο 13 της Κ.Υ.Α. οικ.146163/2012), θα πρέπει να συγκεντρώνονται διακριτά τα απόβλητα αυτά και να οδηγούνται μέσω κατάλληλα αδειοδοτημένων συλλεκτών μεταφορέων σε αδειοδοτημένες εγκαταστάσεις διαχείρισης αυτών.

Άρθρο 20ο:Υποχρεώσεις ως προς τη διαχείριση αμιάντου
Οι ιδιοκτήτες, νομείς ή κάτοχοι ακινήτων, όπως ιδίως γηπέδων, οικοπέδων, κτισμάτων ή κατασκευών, οφείλουν να τα διατηρούν πάντοτε ελεύθερα από επικίνδυνα απόβλητα, συμπεριλαμβανομένων και των αποβλήτων αμιάντου ή αποβλήτων υλικών που περιέχουν αμίαντο. Ειδικότερα οφείλουν να μεριμνούν αμελλητί για την ασφαλή συλλογή και μεταφορά τους, σύμφωνα με τη νομοθεσία για τη διαχείριση των επικίνδυνων αποβλήτων.
Οι εργασίες αφαίρεσης κατασκευαστικών στοιχείων που περιέχουν αμίαντο, πρέπει να γίνονται μόνο από εξουσιοδοτημένο συνεργείο για το σκοπό αυτό.
Δεν επιτρέπεται η αφαίρεση, μεταφορά και διαχείριση των αποβλήτων αμιάντου από στους μη έχοντες νόμιμη άδεια αποξήλωσης αμιάντου.
Ειδικά για την εκτέλεση έργων και εργασιών αφαίρεσης αμιάντου και υλικών που περιέχουν αμίαντο, τα φυσικά ή νομικά πρόσωπα πληρούν και τις προϋποθέσεις της Κ.Υ.Α. υπ' αρ. 4229/395/2013 «Προϋποθέσεις ίδρυσης και λειτουργίας των επιχειρήσεων που δραστηριοποιούνται με την εκτέλεση κατεδαφιστικών έργων και εργασιών αφαίρεσης αμιάντου ή/και υλικών που περιέχουν αμίαντο από κτίρια, κατασκευές, συσκευές, εγκαταστάσεις και πλοία». Τα αµιαντούχα υλικά θα πρέπει να αφαιρούνται από κτίρια και εγκαταστάσεις υπό ελεγχόµενες συνθήκες και στη συνέχεια να συλλέγονται, να αποθηκεύονται και να απορρίπτονται ως επΙκίνδυνα απόβλητα, όπως ορίζεται από την κείμενη νομοθεσία.
Ο χώρος εργασίας θα πρέπει να επισηµαίνεται σαφώς µε προειδοποιητικές πινακίδες. Η δηµιουργία σκόνης αµιάντου στον χώρο εργασιών καθώς και ενέργειες διατάραξης των αµιαντούχων υλικών πρέπει να προλαµβάνονται µε κάθε µέσο. Επιπλέον θα πρέπει να προλαµβάνεται κάθε διασπορά του αµιάντου από κάθε τόπο, στον οποίο εκτελούνται εργασίες υπό τον έλεγχο του εργοδότη.
 Σε περιπτώσεις φυσικών καταστροφών, η διακρίβωση και αξιολόγηση της ρύπανσης πραγματοποιούνται και από τους ελεγκτές της Γενικής Διεύθυνσης του Σώματος Επιθεωρητών και Ελεγκτών, εφόσον ζητηθεί η συνδρομή τους.

Άρθρο 21ο:Υποχρεώσεις ως προς τη διαχείριση υγρών αποβλήτων
Απαγορεύεται η παροχέτευση σε δρόμους, αγωγούς όμβριων του Δήμου (παρ. 3.5, 3.7, 4.1, 4.2, 4.3 του άρθρου 26 της Υ.Α. 3046/304/1989 «Κτηριοδομικός Κανονισμός'» (Δ 159) ή σε άλλους κοινόχρηστους χώρους ή ανοιχτούς ιδιωτικούς χώρους, αποβλήτων από βόθρους, πλυντήρια, κουζίνες, αποσκληρυντές, πισίνες και γενικά από οποιονδήποτε χώρο ή εξαιτίας οποιασδήποτε εργασίας εκτός των περιπτώσεων της συνήθους καθαριότητας πεζοδρομίων, βεραντών και λοιπών ομοίων δραστηριοτήτων.

Άρθρο 22ο: Υποχρεώσεις ως προς τη διαχείριση γεωργοκτηνοτροφικών αποβλήτων – συσκευασιών φυτοπροστατευτικών
Η συλλογή, μεταφορά, επεξεργασία και διάθεση των γεωργοκτηνοτροφικών αποβλήτων και των συσκευασιών φυτοπροστατευτικών, επαγγελματικής δραστηριότητας, γίνεται με ευθύνη των παραγωγών τους.

ΚΕΦΑΛΑΙΟ Ζ: ΥΠΟΧΡΕΩΣΕΙΣ ΩΣ ΠΡΟΣ ΤΗΝ ΚΑΘΑΡΙΟΤΗΤΑ ΚΟΙΝΟΧΡΗΣΤΩΝ ΧΩΡΩΝ
[bookmark: bookmark43][bookmark: bookmark42]Άρθρο 23ο: Υποχρεώσεις πεζών και οδηγών οχημάτων
α) Απαγορεύεται η απόρριψη από πεζούς ή εποχούμενους σε δρόμους, πεζοδρόμια και λοιπούς κοινόχρηστους χώρους οποιουδήποτε αντικειμένου. Τα αντικείμενα πρέπει να απορρίπτονται στον υπάρχοντα εξοπλισμό (κάδοι κλπ) για τη συλλογή των μικροαπορριμμάτων ή στους κάδους απορριμμάτων ή στους κάδους ανακύκλωσης, αν πρόκειται για ανακυκλώσιμα υλικά ή βιοαπόβλητα και χωριστά ανά είδος υλικού, εφόσον υπάρχει ο σχετικός εξοπλισμός.
β) Απαγορεύεται η απόρριψη αναμμένων τσιγάρων, εύφλεκτων υλικών, χημικών ή άλλων αντικειμένων, που μπορεί να προκαλέσουν καταστροφές στα καλάθια μικροαπορριμμάτων καθώς και στους λοιπούς κάδους.
γ) Απαγορεύεται η αυθαίρετη μετακίνηση των κάδων. Οι κάδοι τοποθετούνται σε συγκεκριμένες θέσεις που ορίζονται από την Υπηρεσία Καθαριότητας που είναι και η μόνη αρμόδια για την μετακίνηση ή την αλλαγή θέσης (μόνιμης ή προσωρινής).
δ) Οι υπεύθυνοι των οχημάτων ιδιωτικής ή δημόσιας χρήσης υποχρεούνται να απομακρύνουν τα οχήματα τους την ημέρα και για τις ώρες που θα τους ενημερώνει η Υπηρεσία Καθαριότητας ότι πρόκειται να κάνει καθαριότητα της οδού (πλύσιμο, σάρωση κ.λ.π.). Η ενημέρωση αυτή θα γίνεται υποχρεωτικά από την προηγούμενη μέρα με κάθε πρόσφορο τρόπο όπως ενδεικτικά ιστοσελίδα του Δήμου, ενημερωτικά σημειώματα στα παρμπρίζ αυτοκινήτων ή ενημέρωση από τα Μ.Μ.Ε. ή ενημερωτικές ταμπέλες στην αρχή και το τέλος της οδού που θα καθαριστεί κά
ε) Η ρύπανση με λάδια κάθε είδους οχημάτων που εγκαταλείπονται στο οδόστρωμα ή σε άλλους κοινόχρηστους χώρους, μπορεί να προκαλέσει ατυχήματα σε πεζούς και τροχοφόρα και αποτελεί παράβαση του παρόντος Κανονισμού. Οι ιδιοκτήτες των οχημάτων πρέπει να φροντίζουν για την καλή κατάσταση των οχημάτων τους και σε περίπτωση διαρροής να μεριμνούν για τον καθαρισμό του χώρου. Σε έκτακτες περιπτώσεις, όπως διαρροή μετά από σύγκρουση, οι ιδιοκτήτες των οχημάτων οφείλουν να ειδοποιούν αμέσως τις αρμόδιες υπηρεσίες όπως η Τροχαία για να επιληφθούν του τροχαίου, όπως και την Υπηρεσία καθαριότητας.

Άρθρο 24ο: Υποχρεώσεις συνοδών κατοικίδιων ζώων
Οι ιδιοκτήτες κατοικίδιων ζώων υποχρεούνται να μεριμνούν για τον άμεσο καθαρισμό του περιβάλλοντος από τα περιττώματα των ζώων τους, εκτός αν πρόκειται για σκύλο βοήθειας, έρευνας και διάσωσης κατά τη διάρκεια άσκησης των καθηκόντων του, σκύλο στη διάρκεια του κυνηγιού ή σκύλο φύλαξης ποιμνίων κατά τη διάρκεια εκτέλεσης των καθηκόντων τους, σύμφωνα με το άρθρο 9 του ν.4830/2021. Σε περίπτωση παράβασης επιβάλλεται το προβλεπόμενο από τον ως άνω νόμο πρόστιμο. Για το σκοπό αυτό θα πρέπει να είναι εφοδιασμένοι με κατάλληλη σακούλα-συλλέκτη περιττωμάτων, τον οποίο θα έχουν μαζί τους, όταν συνοδεύουν τα κατοικίδια σε εξωτερικούς χώρους και τον οποίο στη συνέχεια θα απορρίπτουν στους κάδους αστικών αποβλήτων.
Τα νεκρά ζώα απαγορεύεται να απορρίπτονται στους κάδους αποβλήτων ή να εγκαταλείπονται στον δρόμο από τους ιδιοκτήτες τους. Οι ιδιοκτήτες των κατοικίδιων ζώων οφείλουν να μεριμνούν για τον ενταφιασμό ή την αποτέφρωσή τους.
Άρθρο 25ο: Υποχρεώσεις ως προς την καθαριότητα των πεζοδρομίων
α) Οι πολίτες φροντίζουν για την καθαριότητα των πεζοδρομίων τους έμπροσθεν της οικίας ή της επαγγελματικής τους δραστηριότητας, και για τον καθαρισμό άγριων χόρτων που τυχόν φυτρώνουν σε αυτά, ιδιαίτερα το καλοκαίρι, λόγω της ανάγκης πρόληψης πυρκαγιάς, αλλά και για λόγους απορροής των υδάτων.
β) Απαγορεύεται η χρήση απορρυπαντικών ή άλλων ουσιών που δημιουργούν αφρό κατά την πλύση πεζοδρομίων, αυλών, βεραντών, οχημάτων κ.λ.π. όταν τα απόνερα της πλύσης χύνονται σε κοινόχρηστους χώρους.
γ) Απαγορεύεται η παράνομη σύνδεση πλυντηρίων στους αγωγούς ομβρίων της κατοικίας ή επαγγελματικής δραστηριότητας, των οποίων τα απόνερα παροχετεύονται στους αγωγούς ακάθαρτων λυμάτων ή ομβρίων των δρόμων ή απευθείας στον δρόμο ή πεζοδρόμιο.

Άρθρο 26ο: Υποχρεώσεις ως προς την καθαριότητα κοινόχρηστων (δημοτικών ή δημόσιων χώρων) που χρησιμοποιούνται από επιχειρήσεις
Οι υπεύθυνοι επιχειρήσεων όπως καφενεία, καφετερίες, ζαχαροπλαστεία, ψητοπωλεία, εστιατόρια και συναφή καταστήματα, που χρησιμοποιούν κατόπιν σχετικής άδειας κοινόχρηστους χώρους για την ανάπτυξη τραπεζοκαθισμάτων, υποχρεούνται να διατηρούν διαρκώς τους χώρους καθαρούς με δικά τους μέσα, ανεξάρτητα από το χρόνο καθαρισμού από την Υπηρεσία Καθαριότητας του Δήμου.

Άρθρο 27ο: Υποχρεώσεις ως προς την καθαριότητα δημόσιων και δημοτικών χώρων που χρησιμοποιούνται για ιδιωτικές εκδηλώσεις
α) Η ευθύνη για την καθαριότητα των δημοσίων και δημοτικών χώρων, που χρησιμοποιούνται από διάφορους φορείς ή ιδιώτες για την πραγματοποίηση εκδηλώσεων, ανήκει στους διοργανωτές, οι οποίοι υποχρεούνται να διατηρούν τους χώρους που διατίθενται καθαρούς κατά την διάρκεια των εκδηλώσεων και να τους αποδίδουν στην κοινή χρήση, μετά το πέρας των εκδηλώσεων, στην κατάσταση που τους παρέλαβαν. Σε περίπτωση µη εκπλήρωσης των υποχρεώσεων τους, οι οποίες ρητά θα αναγράφονται στην απόφαση παραχώρησης του κοινόχρηστου χώρου, η υπηρεσία Καθαριότητας θα εισηγείται να μη γίνεται αποδεκτό µελλοντικό αίτηµα του συγκεκριµένου φορέα για ανάλογη αδειοδότηση. Σε περίπτωση ρύπανσης επιβάλλεται πρόστιμο και χρεώνονται τα έξοδα καθαρισμού στους διοργανωτές.
β) Ο Δήμος δύναται να αναλάβει την αποκομιδή των αποβλήτων, μετά το πέρας των εκδηλώσεων, μόνον κατόπιν συνεννοήσεως των διοργανωτών με την αρμόδια υπηρεσία του Δήμου και εφόσον προκαταβληθεί το προβλεπόμενο τέλος όπως αυτό θα καθορίζεται με απόφαση του Δημοτικού Συμβουλίου. Σε κάθε περίπτωση, τα απόβλητα, πρέπει να αποθηκεύονται προσωρινά σε μέσα μηχανικής αποκομιδής, ή οι υπεύθυνοι να τα συσκευάζουν κατάλληλα και να τα τοποθετούν σε σημεία που θα τους υποδείξει η αρμόδια υπηρεσία μεριμνώντας για την χωριστή συλλογή των σχετικών ρευμάτων υλικών (σύμμικτα, ανακυκλώσιμα, γυαλί) και τη χωριστή συλλογή βιοαποβλήτων.

γ) Για την τήρηση της καθαριότητας και ευταξίας των κοινόχρηστων χώρων, σε περίπτωση παραχώρησης αυτών για διοργάνωση εκδηλώσεων οι δηµότες, οι κάτοικοι και οι επαγγελµατίες οφείλουν να επιδεικνύουν ιδιαίτερη φροντίδα και να συνεργάζονται µε τις Υπηρεσίες του ∆ήµου. Η ρύπανση των χώρων αυτών και η παράβαση των διατάξεων του παρόντος κανονισµού σε όλη τη διάρκεια της τέλεσης των διαφόρων εκδηλώσεων, θα έχει ως συνέπεια την επιβολή προστίµων. Εφόσον οι εκδηλώσεις λαµβάνουν χώρα σε κοινόχρηστους χώρους όπως αλσύλλια και χώρους πρασίνου – αναψυχής θα λαµβάνονται επιπροσθέτως και όλα τα προληπτικά µέτρα που περιγράφονται στις ισχύουσες πυροσβεστικές διατάξεις.

δ) Οι διοργανωτές των εκδηλώσεων οφείλουν να ενημερώσουν εγγράφως και εγκαίρως την Υπηρεσία Καθαριότητας για την επικείμενη εκδήλωση.

ε) Οι διοργανωτές των εκδηλώσεων οφείλουν μετά το πέρας αυτών να απομακρύνουν με ίδια μέσα και δαπάνη τα διαφημιστικά μέσα (π.χ. πανό, αφίσες κλπ) που τοποθετήθηκαν, όχι μόνο γύρω από τον χώρο της εκδήλωσης, αλλά και σε άλλα σημεία. Δίνεται προθεσμία πέντε (5) ημερών για την απομάκρυνση μετά το πέρας της εκδήλωσης. Σε περίπτωση μη συμμόρφωσης θα επιβάλλεται πρόστιμο.

Ο ∆ήµος Θέρμης δεν φέρει καµία απολύτως ευθύνη και αρµοδιότητα για τον καθαρισµό των εσωτερικών ή περιφραγµένων χώρων αθλητικών εγκαταστάσεων που θα χρησιµοποιηθούν από ιδιωτικούς φορείς για την πραγµατοποίηση αθλητικών και πολιτιστικών εκδηλώσεων. Επίσης ο καθαρισµός περιοχών αρχαιολογικού και τουριστικού ενδιαφέροντος, που δεν ανήκουν στον ∆ήµο, πρέπει να γίνεται µε επιµέλεια, µέσα και δαπάνες των φορέων που έχουν την ευθύνη των χώρων αυτών.
Άρθρο 28ο: Ασφαλής φόρτωση φορτηγών οχημάτων
α) Για την ασφαλή φόρτωση φορτηγών οχημάτων ισχύουν τα προβλεπόμενα στο άρθρο 3 του ν. 3446/2006 «Οργάνωση και λειτουργία αρχών ελέγχου κυκλοφορίας των οχημάτων Ρυθμίσεις για τις επιβατικές μεταφορές και άλλες διατάξεις» (Α'49). Φορτίο σε όχημα με ανοιχτό αμάξωμα που αποτελείται από υλικά τα οποία υπάρχει κίνδυνος κατά τη διαδρομή να εκφύγουν από το αμάξωμα, πρέπει να καλύπτεται και με κάλυμμα κατάλληλο προς τη φύση των υλικών.
β) Τα απόβλητα οιασδήποτε μορφής, που παράγονται κατά την φορτοεκφόρτωση εμπορευμάτων, πρέπει να περισυλλέγονται αμέσως μετά το πέρας κάθε εργασίας με ευθύνη του μεταφορέα και της επιχείρησης για λογαριασμό της οποίας γίνεται η φορτοεκφόρτωση. Στην περίπτωση αμέλειας η καθαριότητα διενεργείται από τις υπηρεσίες του Δήμου και τα έξοδα καθαρισμού, όπως αυτά θα προκύπτουν κάθε φορά, καταλογίζονται στον υπεύθυνο.
Άρθρο 29ο:Ρύπανση από την υπαίθρια αποθήκευση υλικών
α)Η υπαίθρια εναπόθεση, αποθήκευση και συγκέντρωση των υλικών αυτών πρέπει να γίνεται κατά τρόπο που να αποκλείει τη διαρροή ή το διασκορπισμό τους στο περιβάλλον.
β)Στη χορηγούμενη από τον Δήμο άδεια κατάληψης του πεζοδρομίου ή του κοινόχρηστου χώρου, για την εναπόθεση, αποθήκευση ή συγκέντρωση των παραπάνω υλικών, πρέπει υποχρεωτικά να αναγράφονται τα αναγκαία προστατευτικά μέτρα (περίφραξη υλικών, κάλυψη με πλαστικό κλπ) που πρέπει να λάβει ο αιτών.
Άρθρο 30ο: Ρύπανση από υπαίθρια διαφήμιση
Διαφημιστικά πλαίσια, διαφημίσεις, επιγραφές κά που δεν απομακρύνονται εγκαίρως από τους διαφημιζόμενους ή είναι παράνομα, θεωρούνται ρύποι και απομακρύνονται από τον Δήμο και επιβάλλεται πρόστιμο.

ΚΕΦΑΛΑΙΟ Η: ΥΠΟΧΡΕΩΣΕΙΣ ΠΟΛΙΤΩΝ ΩΣ ΠΡΟΣ ΤΗΝ ΚΑΘΑΡΙΟΤΗΤΑ ΙΔΙΩΤΙΚΩΝ ΧΩΡΩΝ
[bookmark: bookmark47][bookmark: bookmark46]Άρθρο 31ο:Υποχρεώσεις ως προς την καθαριότητα ιδιωτικών χώρων
α) Όλες οι ιδιοκτησίες, κατοικημένες ή μη, οφείλουν να διατηρούνται καθαρές με ευθύνη των κατά περίπτωση υπευθύνων, όπως αυτοί περιγράφονται στο άρθρο 7 του παρόντος Κανονισμού. Για το σκοπό αυτό, οι υπεύθυνοι πρέπει να μεριμνούν για την ασφαλή φύλαξη των ιδιοκτησιών τους (περίφραξη ακαλύπτων χώρων, επαρκής ασφάλεια εισόδων, παραθύρων, φεγγιτών, φωταγωγών κ.λ.π.). Επιπλέον οι υπεύθυνοι οφείλουν να μεριμνούν για την ευπρεπή και επιμελημένη εμφάνιση του κτηρίου τους, ώστε να μην μετατρέπεται σε εστία ρύπανσης.
β) Σε περίπτωση που διαπιστωθεί ότι ιδιωτικός χώρος είναι ακάθαρτος, αποτελεί εστία ρύπανσης ή προκαλεί δυσοσμία και κινδύνους για τη δημόσια υγεία, ο Δήμος μετά από σχετική προειδοποίηση, αυτοψία της αρμόδιας Υγειονομικής Υπηρεσίας της Περιφέρειας Κεντρικής Μακεδονίας και εντολή– παραγγελία Εισαγγελέα, μπορεί να προβεί σε καθαρισμό του χώρου και, πέραν του προστίμου, καταλογίζεται η δαπάνη καθαρισμού που θα προκύψει, στους ιδιοκτήτες και λοιπούς υπόχρεους, όπως αυτοί περιγράφονται στο άρθρο 6 του παρόντος.
γ) Οι κοινόχρηστοι χώροι πολυκατοικιών, εργοστασίων και επιχειρήσεων (στοές, πρασιές, αύλειοι χώροι), στεγασμένοι ή μη, πρέπει να διατηρούνται καθαροί με τη φροντίδα των υπευθύνων και με κάθε πρόσφορο μέσο, ακόμη και αν τα απορρίμματα προέρχονται από τρίτους.
δ) Σε περιπτώσεις που ιδιωτικοί χώροι διατίθενται από τους ιδιοκτήτες τους για την διενέργεια εκδηλώσεων (εκθέσεων, εμπορικών δραστηριοτήτων κ.τ.λ.), οι υπεύθυνοι υποχρεούνται να εγκαθιστούν μέσα στο χώρο τους κατάλληλα μέσα προσωρινής αποθήκευσης μικροαπορριμμάτων και αποβλήτων και να λαμβάνουν όλα τα κατάλληλα μέτρα για την διατήρηση της καθαριότητας στους δρόμους, τα πεζοδρόμια και τους κοινόχρηστους χώρους που γειτνιάζουν με την ιδιοκτησία τους. Η αποκομιδή των αποβλήτων που προέρχονται από ανάλογες δραστηριότητες, γίνεται με ευθύνη των ιδιοκτητών ή των διοργανωτών των εκδηλώσεων μετά από συνεννόηση με την υπηρεσία καθαριότητας και σε χρόνο που καθορίζεται από την αρμόδια υπηρεσία. Σε κάθε περίπτωση, τα απόβλητα πρέπει να διαχωριστούν ανάλογα με το πρόγραμμα χωριστής συλλογής ειδικών ρευμάτων που εφαρμόζεται στην περιοχή.
ε) Σύμφωνα με το άρθρο 48 του ν. 4819/2021, οι ιδιοκτήτες, νομείς ή κάτοχοι ακινήτων, όπως ιδίως γηπέδων, οικοπέδων, κτισμάτων ή κατασκευών, οφείλουν να τα διατηρούν πάντοτε ελεύθερα από επικίνδυνα απόβλητα, συμπεριλαμβανομένων και των αποβλήτων αμιάντου ή αποβλήτων υλικών που περιέχουν αμίαντο.
στ) Οι ιδιοκτήτες, νομείς ή κάτοχοι ακινήτων, όπως ιδίως γηπέδων, οικοπέδων, κτισμάτων ή κατασκευών, οφείλουν να τα διατηρούν πάντοτε ελεύθερα από ογκώδη απόβλητα και να λαμβάνουν μέτρα αποτροπής δημιουργίας χώρων ανεξέλεγκτης απόρριψης ογκωδών αποβλήτων.
[bookmark: bookmark49][bookmark: bookmark48]Άρθρο 32ο:Υποχρεώσεις ως προς την καθαριότητα οικοπέδων
α) Οι ιδιοκτήτες ή νομείς ή κάτοχοι των οικοπέδων, οφείλουν να τα διατηρούν πάντοτε ελεύθερα από απόβλητα, ακόμη και όταν αυτά προέρχονται από τρίτους. Προς τούτο οφείλουν να τα περιφράσσουν, σύμφωνα με τις διατάξεις της πολεοδομικής νομοθεσίας και να λαμβάνουν κατάλληλα μέτρα και μέσα, όπως περιοδική καθαριότητα και αποψίλωση προκειμένου για την ελαχιστοποίηση πιθανότητας εκδήλωσης πυρκαγιάς, κατ' εφαρμογή των εκάστοτε Πυροσβεστικών Διατάξεων.
β) Κατά το άρθρο 94 του ν.3852/2010 ορίζεται ότι η μέριμνα, σύμφωνα με τις ισχύουσες πυροσβεστικές διατάξεις, για την τήρηση των υποχρεώσεων καθαρισμού, από τους ιδιοκτήτες, νομείς, και επικαρπωτές, των οικοπεδικών και λοιπών ακάλυπτων χώρων που βρίσκονται εντός πόλεων, κωμοπόλεων και οικισμών και σε απόσταση μέχρι 100 μέτρων από τα όριά τους, καθώς και η υποχρέωση αυτεπάγγελτου καθαρισμού από τους δήμους, σε περίπτωση μη συμμόρφωσης των υπόχρεων. Σε βάρος εκείνων που δεν συμμορφώνονται επιβάλλεται πρόστιμο ανά τετραγωνικό μέτρο του οικείου χώρου, το οποίο και αποτελεί έσοδο του οικείου δήμου, βεβαιούται εις βάρος τους η ισόποση σχετική δαπάνη του δήμου προς καθαρισμό και υποβάλλεται μήνυση για το προβλεπόμενο από το Ποινικό Κώδικα αδίκημα. Το ποσό του προστίμου δύναται να διαμορφώνεται σύμφωνα με τις τυχόν τροποποιήσεις της κείμενης νομοθεσίας.

Άρθρο 33ο: Οικοδομικές εργασίες
Οι υπεύθυνοι τέλεσης οικοδομικών εργασιών και  λοιπών έργων εντός των διοικητικών ορίων του Δήμου υποχρεούνται να συμμορφώνονται με τις κανονιστικές διατάξεις του ν.4067/2012, του ν. 4495/2017 όπως τροποποιήθηκαν και ισχύουν, του ν. 46885/2020, του ν. 4819/2021.
α)Για την έγκριση τέλεσης οικοδομικών εργασιών απαιτείται να υποβληθούν στοιχεία για τη διαχείριση των αποβλήτων παρέχοντας τουλάχιστον τις πληροφορίες, οι οποίες συνοδεύονται από αντίγραφο υπογεγραμμένης σύμβασης του διαχειριστή των ΑΕΚΚ με εγκεκριμένο ΣΣΕΔ για ΑΕΚΚ ή απόφαση έγκρισης Ατομικού Συστήματος Εναλλακτικής Διαχείρισης (ΑΣΕΔ) από το Δ.Σ. του Ε.Ο.Α.Ν. Σε περίπτωση που δεν υπάρχει εγκεκριμένο ΣΣΕΔ για ΑΕΚΚ, αντί του αντιγράφου της υπογεγραμμένης σύμβασης, απαιτείται υπεύθυνη δήλωση του διαχειριστή των ΑΕΚΚ για τη διασφάλισης της διαχείρισης των παραγομένων ΑΕΚΚ.
β)Οι υπεύθυνοι τέλεσης οικοδομικών εργασιών μεριμνούν για τον καθαρισμό και την αποκατάσταση του χώρου εντός της χρονικής προθεσμίας από την άδεια λήξης της άδειας χρήσης με ίδιες δαπάνες.
γ) Σε περίπτωση κατάληψης κοινόχρηστου χώρου με οικοδομικά υλικά ή εκτέλεσης οικοδομικών εργασιών σε κοινόχρηστους χώρους, χωρίς να έχει ληφθεί προηγουμένως σχετική άδεια, καθώς και σε περίπτωση πρόκλησης βλάβης στον χρησιμοποιούμενο κοινόχρηστο χώρου, συνυπόχρεοι για την καταβολή των σχετικών προστίμων και αποζημιώσεων είναι ο ιδιοκτήτης του ακινήτου, καθώς και αυτοί που κάνουν χρήση του χώρου.
δ) Ο χώρος που εκτελούνται οικοδομικές εργασίες θα πρέπει να είναι περιφραγμένος και να λαμβάνονται μέτρα ασφαλείας για πεζούς και οχήματα, σε περίπτωση που καταλαμβάνεται πεζοδρόμιο ή οδόστρωμα. Επίσης είναι υποχρεωτική η κάλυψη πρόσοψης κτηρίων.
ε) Εντός των διοικητικών ορίων του Δήμου Θέρμης απαγορεύεται η διαμόρφωση χώρων ως χώρων ανεξέλεγκτης απόθεσης απορριμμάτων οποιαδήποτε μορφής και σύστασης, είτε σε κοινόχρηστους είτε σε ιδιωτικούς χώρους.
στ) Για την κατάληψη πεζοδρομίων, οδών, πλατειών και κοινόχρηστων χώρων όταν γίνονται οικοδομικές εργασίες, χορηγείται από τον Δήμο ειδική άδεια για καθορισμένο χρόνο και χώρο και σύμφωνα με τον Κανονισμό χρήσης Κοινόχρηστων Χώρων. Τα οικοδομικά υλικά και τα ΑΕΚΚ πρέπει να αποθηκεύονται προσωρινά σε ειδικούς ανοικτούς μεταλλικούς κάδους και να απομακρύνονται με ευθύνη και δαπάνη του κυρίου, νομέα ή κατόχου του χώρου από τον οποίο προέρχονται σύμφωνα με εκάστοτε ισχύουσες υγειονομικών και λοιπών διατάξεων. Θα πρέπει να υπάρχει μέριμνα για τα οικοδομικά υλικά η αποφυγή διασκορπισμού (π.χ. άμμος, μαρμαρόσκονη κλπ).
Οι ειδικοί μεταλλικοί ανοικτοί κάδοι θα πρέπει να αποκομίζονται τακτικά και να μην αφήνονται να υπερπλήρεις και να δημιουργούν θέματα καθαριότητας. Όταν οι κάδοι αυτοί παραμένουν γεμάτοι στο πεζοδρόμιο ή το οδόστρωμα ή άλλο κοινόχρηστο χώρο, πέραν του προκαθορισμένου χρόνου ή τριών ημερών (ιδιωτικές εργασίες), επιβάλλεται σχετικό πρόστιμο.
ζ) Σε περίπτωση πρόκλησης ατυχήματος (κατά τη διάρκεια τοποθέτησης ή παραμονής του μέσου) είτε με άδεια του Δήμου είτε χωρίς άδεια, αποκλειστικός υπεύθυνος είναι ο κύριος, κάτοχος, μισθωτής ή εκμισθωτής του μέσου. Αν επηρεάζεται η κυκλοφορία των οχημάτων οφείλει να ενημερώνει την Τροχαία και σε περίπτωση που παρακωλύεται η κίνηση πεζών θα πρέπει να λαμβάνονται μέτρα διευκόλυνσης ασφαλούς κίνησης.
Η μη συμμόρφωση στις ανωτέρω υποχρεώσεις επιφέρει πρόστιμα, τα οποία καθορίζονται στη σχετική νομοθεσία. Για κάθε άλλη περίπτωση μη συμμόρφωσης που αφορά στην καθαριότητα κατά την εκτέλεση ή το πέρας των οικοδομικών εργασιών και δεν προβλέπεται στη νομοθεσία, επιβάλλεται πρόστιμο από τον Δήμο.

[bookmark: bookmark51][bookmark: bookmark50]Άρθρο 34ο:Τέλη καθαριότητας
Για την αντιμετώπιση των δαπανών καθαριότητας ο Δήμος με απόφαση Δημοτικού Συμβουλίου επιβάλλει ενιαίο ανταποδοτικό τέλος καθαριότητας και φωτισμού, λαμβάνοντας υπόψη και το άρθρο 37 του ν. 4819/2021, σύμφωνα με τις ισχύουσες διατάξεις (άρθρα 21 και 22 του από 24-9/20-10-1958 Β.Δ/τος, με τις τροποποιήσεις και συμπληρώσεις τόσο με τις σχετικές του ν.25/1975 (Α'74), του ν.429/1976 (Α'235), του ν. 1080/1980 (Α'246), της παρ.12 του άρθρου 25 του ν. 1828/1989 (Α'2), καθώς και του άρθρου 185 του ν. 4555/2018 (Α'133)).

[bookmark: bookmark53][bookmark: bookmark52]ΚΕΦΑΛΑΙΟ  ΚΥΡΩΣΕΙΣ ΔΙΑΔΙΚΑΣΙΑ ΕΠΙΒΟΛΗΣ ΤΟΥΣ
[bookmark: bookmark55][bookmark: bookmark54]Άρθρο 35ο :Κυρώσεις
Οι προβλεπόμενες κυρώσεις επιβάλλονται στα φυσικά και νομικά πρόσωπα που παραβιάζουν τον Κανονισμό Καθαριότητας. Για τις παραβάσεις του Κανονισμού Καθαριότητας, οι οποίες καλύπτονται από το Παράρτημα IX του Μέρους Β1 της παρ.11 του άρθρου 66 του ν.4819/2021, οι Δήμοι επιβάλλουν τις προβλεπόμενες κυρώσεις του Παραρτήματος έχοντας τη δυνατότητα, κατ' εφαρμογή της περ.ε της παρ.11 του ως άνω άρθρου, να αυξήσουν το ύψος των προστίμων. Οι Δήμοι προσαυξάνουν τα πρόστιμα σε περίπτωση υποτροπής.
Για τις λοιπές παραβάσεις για τις οποίες δεν προβλέπονται κυρώσεις, αυτές θα οριστούν για κάθε παράβαση με την απόφαση του Δημοτικού Συμβουλίου του Δήμου (ν. 5314/2026 σε συνδυασμό με την περ.ε της παρ.11 του άρθρου 66 του ν. 4819/2021)
Τα πρόστιμα αποτελούν έσοδο των Δήμων στα διοικητικά όρια των οποίων διαπιστώνεται η παράβαση και ενισχύουν τους κωδικούς των εσόδων τους.
Οι κυρώσεις του παρόντος Κανονισμού επιβάλλονται ανεξάρτητα από την αστική ή ποινική ευθύνη των υπόχρεων προσώπων και ανεξάρτητα από τις διοικητικές κυρώσεις που προβλέπονται από άλλες διατάξεις.
Τα πρόστιμα του παρόντος Κανονισμού δύναται να αναπροσαρμόζονται με απόφαση Δημοτικού Συμβουλίου.

[bookmark: bookmark57][bookmark: bookmark56]Άρθρο 36ο :Διαδικασία επιβολής κυρώσεων
Η διαδικασία επιβολής των κυρώσεων άρχεται από τον χρόνο που ο παραβάτης λαμβάνει γνώση της έκθεσης βεβαίωσης της παράβασης από το αρμόδιο όργανο που τη διαπιστώνει.
Αρμόδια όργανα
Αρμόδια όργανα για την βεβαίωση παραβάσεων είναι η Διεύθυνση Ανακύκλωσης Καθαριότητας και Περιβάλλοντος ή οποιοδήποτε άλλο διοικητικό όργανο του Δήμου. Αρμόδιο όργανο για την επιβολή για την κάθε παράβαση  κύρωσης είναι ο Δήμαρχος.
Τα αρμόδια όργανα που εξουσιοδοτούνται να βεβαιώνουν παραβάσεις του παρόντος Κανονισμού ορίζονται με απόφαση Δημάρχου, ως όργανα προστασίας περιβάλλοντος οι κατά περίπτωση Επόπτες Καθαριότητας και Προϊστάμενοι της Διεύθυνσης/Τμήματος/ Γραφείου και όποιον άλλο ορίσει ο Δήμαρχο. Τα όργανα αυτά εξουσιοδοτούνται να βεβαιώνουν κατά περίπτωση παραβάσεις και κατά συνέπεια υποχρεούνται να εφαρμόζουν με υπευθυνότητα και αυστηρότητα τα προβλεπόμενα στον παρόντα Κανονισμό. Τα όργανα αυτά κατά τη βεβαίωση των παραβάσεων οφείλουν να επιδεικνύουν την σχετική απόφαση Δημάρχου με τα στοιχεία τους ή ταυτότητα του Δήμου με τα στοιχεία τους, εφόσον ζητηθεί από τον παραβάτη.
Στην αρμοδιότητα αυτή συνεπικουρούνται από τη Δημοτική Αστυνομία που βεβαιώνει την παράβαση συντάσσει έκθεση βεβαίωσης της παράβασης και από την Ελληνική Αστυνομία, εφόσον κρίνεται αναγκαία η συνδρομή της.

Έκθεση παράβασης Κανονισμού Καθαριότητας
Στην έκθεση παράβασης αναγράφονται : α) τα στοιχεία του παραβάτη, β) ο χρόνος και ο τόπος τέλεσης της παράβασης, γ) συνοπτική περιγραφή της παράβασης και αναφορά της διάταξης που την προβλέπει, καθώς και την προβλεπόμενη κύρωση. Υπόδειγμα της έκθεσης παράβασης με αναλυτικά στοιχεία παρουσιάζεται στο Παράρτημα VII.
Βεβαίωση παραβάσεων του παρόντος γίνεται επίσης και από τη Δημοτική Αστυνομία, στο πλαίσιο της άσκησης εκ του νόμου σχετικών αρμοδιοτήτων.
Η έκθεση βεβαίωσης της παράβασης κοινοποιείται στον παραβάτη, ιδιοχείρως με υπογραφή παραλαβής ή με συστημένη επιστολή με απόδειξη μέσω ταχυδρομείου. 
Ο παραβάτης οφείλει να καταβάλει το ποσό του διοικητικού προστίμου στο Ταμείο του Δήμου Θέρμης εντός δέκα (10) ημερών.
Αντίγραφό της έκθεσης παράβασης αποστέλλεται στην Οικονομική Υπηρεσία, στην περίπτωση όπου μετά τη λήξη του χρονικού διαστήματος των δέκα (10) ημερών προθεσμίας πληρωμής του διοικητικού προστίμου, διαπιστωθεί ότι δεν έχει καταβληθεί στο Ταμείο του Δήμου, προκειμένου να βεβαιωθεί το πρόστιμο.
Σε περίπτωση που η βεβαίωση παράβασης γίνεται από την Δημοτική Αστυνομία, η έκθεση βεβαίωσης παράβασης αποστέλλεται στον παραβάτη και αντίγραφο αυτής κοινοποιείται στη Διεύθυνσης Ανακύκλωσης, Καθαριότητας και Περιβάλλοντος. Το διοικητικό πρόστιμο καταβάλλεται στο Ταμείο του Δήμου Θέρμης.
Για την ίδια παράβαση του Κανονισμού είναι δυνατόν να συνταχθεί έκθεση παράβασης από τη Υπηρεσία Καθαριότητας και από τη Δημοτική Αστυνομία, μόνο εφόσον παρέλθει το χρονικό διάστημα δύο (2) ωρών από την πρώτη έκθεση παράβασης. 

Αντιρρήσεις – Ενστάσεις
Κατά της έκθεσης παράβασης κανονισμού καθαριότητας δύναται να υποβληθούν αντιρρήσεις εντός δέκα (10) ημερών από την κοινοποίηση της έκθεσης παράβασης στον παραβάτη, ενώπιον του Προϊσταμένου της υπηρεσίας, όργανο της οποίας βεβαίωσε την παράβαση (Προϊστάμενος Διεύθυνσης Ανακύκλωσης, Καθαριότητας και Περιβάλλοντος ή Προϊστάμενος Διεύθυνσης Δημοτικής Αστυνομίας).
Οι παραβάτες υποβάλλουν πλήρως αιτιολογημένες τις αντιρρήσεις τους και τα στοιχεία επικοινωνίας τους (όνομα, επίθετο, τηλέφωνο, ηλεκτρονική διεύθυνση ταχυδρομείου)
Οι ενστάσεις υποβάλλονται στο Πρωτόκολλο του Δήμου Θέρμης, είτε ηλεκτρονικά στην ηλεκτρονική διεύθυνση info@thermi.gov.gr είτε με φυσική παρουσία στο κτήριο του Δημαρχείου.
Ο καθ΄ ύλην αρμόδιος Προϊστάμενος Διεύθυνσης κατά περίπτωση, εξετάζει αρχικά το εμπρόθεσμο υποβολής της ένστασης και κατόπιν εάν οι αντιρρήσεις είναι βάσιμες ή μη, ώστε να αποφανθεί αν θα γίνουν αποδεκτές ή όχι. Η αρμόδια υπηρεσία κοινοποιεί υποχρεωτικά τις απαντήσεις επί των αντιρρήσεων στους ενδιαφερόμενους.
Όταν η τασσόμενη προθεσμία υποβολής ενστάσεων παρέλθει άπρακτη ή οι αντιρρήσεις κριθούν αβάσιμες, τότε ο Δήμαρχος ή αρμόδιος Αντιδήμαρχος, στον οποίο μεταβιβάζεται η αρμοδιότητα, προβαίνει στην έκδοση απόφασης επιβολής της κύρωσης, η οποία κοινοποιείται στον παραβάτη.
Στην περίπτωση που επί της απόφασης επιβολής διοικητικού προστίμου, δεν υποβληθούν αντιρρήσεις ή εάν οι υποβληθείσες αντιρρήσεις απορριφθούν, οι υπόχρεοι οφείλουν να καταβάλλουν το ποσό του προστίμου εντός δέκα (10) ημερών στο Ταμείο του Δήμου Θέρμης. Αν παρέλθει άπρακτη η ανωτέρω προθεσμία, το πρόστιμο βεβαιώνεται οριστικά και εισπράττεται σύμφωνα με τον Κώδικα Είσπραξης Δημοσίων Εσόδων. Κατά της οριστικής βεβαίωσης του προστίμου ασκούνται τα προβλεπόμενα από τον Κώδικα Διοικητικής Δικονομίας ένδικα μέσα και βοηθήματα.


ΠΙΝΑΚΑΣ ΠΡΟΣΤΙΜΩΝ 

	Α/Α
	ΕΙΔΟΣ ΠΑΡΑΒΑΣΗΣ
	ΠΡΟΣΤΙΜΟ (€)

	
	ΜΙΚΡΟΑΠΟΡΡΙΜΜΑΤΑ
	

	1
	Απόρριψη μικροαπορριμμάτων (χαρτιά, πακέτα ή άλλα είδη περιτύλιξης, είδη ατοµικής χρήσης, αποτσίγαρα κ.λπ.) σε εξωτερικούς κοινόχρηστους χώρους 
	100

	2
	Εναπόθεση σάκων ή απορριµµάτων µεγάλων διαστάσεων µέσα στα καλαθάκια µικρώναπορριµµάτων ή δίπλα τους 
	100

	3
	Ρίψη αναµµένων τσιγάρων στα καλαθάκια  μικροαπορριµµάτων
	200

	4
	Ρίψη αποβλήτων, όπως π.χ. εύφλεκτα υλικά, χηµικά, µπάζα κλπ., στα καλαθάκια µικροαπορριµµάτων που µπορούν να τα καταστρέψουν ή/και να προκαλέσουν πυρκαγιά 
	400

	5
	Ρύπανση με μικροαπορρίμματα μνημείων, αγαλμάτων και αρχαιολογικών χώρων, δημοσίων κτηρίων και ιερών ναών
	500

	
	ΚΑΔΟΙ
	

	6
	Απόρριψη αποβλήτων πλην των οικιακών, όπως π.χ. εύφλεκτα υλικά, χηµικά κλπ., στους κάδους απορριµµάτων που µπορούν να τους καταστρέψουν ή να προκαλέσουν βλάβη στα απορριμματοφόρα.
*Oι υπαίτιοι των παραπάνω παραβάσεων επιβαρύνονται επιπλέον με το κόστος επισκευής ή αντικατάστασης του μέσου ή του εξοπλισμού.
	300

	7
	Μερική ή ολική καταστροφή των κάδων αποβλήτων ή άλλων μέσων συλλογής και προσωρινής αποθήκευσης αποβλήτων συνεπεία βανδαλισμού. 
*Oι υπαίτιοι των παραπάνω παραβάσεων επιβαρύνονται επιπλέον με το κόστος επισκευής ή αντικατάστασης του μέσου ή του εξοπλισμού.
	

	
	α) Μεταλλικός κάδος (1.100 λίτρα)
	250

	
	β) Πλαστικός κάδος (240/1.100 λίτρα)
	250

	
	γ) Υπόγειος κάδος (1.000/3.000/5.000 λίτρα)
	500

	
	δ) Υπόγειος κάδος INOX
	500

	
	ε) Κάδος αποτσίγαρων
	200

	8
	Αυθαίρετη μετακίνηση κάδου μηχανικής αποκομιδής και λοιπών μέσων προσωρινής αποθήκευσης αποβλήτων και μικροαπορριμμάτων από την προκαθορισμένη θέση που έχει υποδειχθεί από την Υπηρεσία Καθαριότητας, καθώς και την αυθαίρετη αφαίρεση των προστατευτικών κιγκλιδωμάτων των κάδων. 
	300

	9
	Αυθαίρετη τοποθέτηση κάδου απορριμμάτων χωρίς την έγκριση της υπηρεσίας.
*Ο παραβάτης επιβαρύνεται με τη δαπάνη κατασκευής νέας – ορθής - θέσης κάδου. Σε περίπτωση υποτροπής , το πρόστιμο διπλασιάζεται.
	200

	10
	Ακινητοποίηση κάδων µε διάφορους τρόπους (π.χ. κλειδαριές, πρόσδεση σε κινητά και ακίνητα µέσα, όπως τρέιλερ, φράχτες,κ.λπ.), για εξυπηρέτηση προσωπικών συµφερόντων.
	300

	11
	Παρεμπόδιση μεταφοράς κάδου από και προς απορριμματοφόρο για αποκομιδή από σταθμευμένο όχημα έμπροσθεν σε κάδο ή σε σημείο που παρεμποδίζεται η τοποθέτηση απορριμματοφόρου με γερανό για την αποκομιδή υπογείων κάδων.
	200

	12
	Εναπόθεση αστικών αποβλήτων εκτός των κάδων μηχανικής αποκομιδής και λοιπών μέσων προσωρινής αποθήκευσης, όπως ενδεικτικά έμπροσθεν ξένης ιδιοκτησίας, σε κοινόχρηστους χώρους, δρόμους ή πεζοδρόμια, σε δέντρα ή κολώνες.
	300

	13
	Απόρριψη ζωικών αποβλήτων µέσα στους κάδους των οικιακών απορριµµάτων και στο περιβάλλον.
	300

	14
	Απόρριψη νεκρού ζώου σε κάδο απορριμμάτων
	200

	
	ΚΑΝΟΝΕΣ ΑΠΟΡΡΡΙΨΗΣ ΑΠΟΒΛΗΤΩΝ ΣΕ ΚΑΔΟΥΣ
	

	15
	Εναπόθεση ανάμεικτων αστικών αποβλήτων σε κάδους ανακύκλωσης ή κάδους βιοαποβλήτων, βιοαποβλήτων σε κάδους ανακύκλωσης, αποβλήτων ανακύκλωσης σε κάδους βιοαποβλήτων ή κάδους σύμμεικτων αποβλήτων
	300

	16
	Μη ελαχιστοποίηση του όγκου με συμπίεση ή άλλο πρόσφορο τρόπο, όπως περίδεση, των κάθε μορφής αποβλήτων συσκευασιών και χαρτοκιβωτίων που προέρχονται από εμπορικά καταστήματα, υπεραγορές τροφίμων και καταστήματα υγειονομικού ενδιαφέροντος και ιδιώτες, πριν την εναπόθεση τους σε κάδους ανακύκλωσης.
*Το πρόστιμο διπλασιάζεται σε περίπτωση υποτροπής. 
	150

	17
	Αναµόχλευση και υφαρπαγή των υλικών µέσα από τους κάδους μηχανικής αποκομιδής (αστικά απόβλητα, ανακύκλωση, υπόγειοι κάδοι κλπ)
	200

	18
	Τοποθέτηση στους µπλε κάδους µεγάλων ποσοτήτων συσκευασιών από δραστηριότητες υγειονοµικού ενδιαφέροντος, πριν καθαριστούν προηγουµένως από τυχόν υπολείµµατα.
	300

	19
	Απόρριψη σε κοινούς κάδους ή µπλε κάδους ανακύκλωσης αποβλήτων για τα οποία προβλέπεται εναλλακτική διαχείριση σύµφωνα µε την ισχύουσα νοµοθεσία, όπως ελαστικά, χρησιµοποιούµενα ορυκτέλαια, ηλεκτρικές στήλες και συσσωρευτές, κ.λπ. και για τα οποία εφαρµόζεται πρόγραµµα εναλλακτικής τους διαχείρισης.
	300

	20
	Απόρριψη ή εναπόθεση εκτός των κάδων μηχανικής αποκομιδής ή άλλων μέσων προσωρινής συλλογής και αποθήκευσης αποβλήτων ή συσκευασιών που προέρχονται από εμπορικά καταστήματα, υπεραγορές τροφίμων και καταστήματα υγειονομικού ενδιαφέροντος κατά τη διάρκεια της φορτοεκφόρτωσης εμπορευμάτων ή κατά τη λειτουργία τους. 
*Το πρόστιμο οποίο διπλασιάζεται σε περίπτωση υποτροπής. 
	300

	21
	Τα κάθε είδους καταστήµατα «υγειονοµικού ενδιαφέροντος», οφείλουν να συσκευάζουν σε  καλά κλεισµένους ειδικούς σάκους απορριµµάτων, αφού πρώτα στραγγιστούν επιµελώς, τα ευπαθή και δύσοσµα απόβλητα (ψάρια, υπολείµµατα τροφών κ.τ.λ.). Οι σακούλες τοποθετούνται στους κάδους για σύντομο χρονικό διάστηµα πριν από την προγραµµατισµένη αποκοµιδή, µε την προϋπόθεση ότι ο αριθµός των υπολειµµάτων τροφών δεν ξεπερνά υπέρµετρα αυτόν που ισχύει αντίστοιχα για τις οικιακές χρήσεις. 
	300

	
	ΟΧΗΜΑΤΑ
	

	22
	Εγκατάλειψη επιβατικού οχήµατος (ιδιωτικής ή δημόσιας χρήσης) ή φορτηγού οχήματος μέγιστου βάρους μέχρι 3.500 τόνων ή δίκλυλο σε  δηµόσιο ή δηµοτικό κοινόχρηστο χώρο, το οποίο συνιστά εστία ρύπανσης.
	400

	23
	∆ιέλευση αγροτικών µηχανηµάτων, τρακτέρ, μηχανημάτων έργων, αλλά και κάθε άλλου οχήµατος από τους ασφαλτοστρωµένους δρόµους του ∆ήµου  χωρίς προηγουµένως να λαµβάνονται από τους υπεύθυνους κατάλληλα µέτρα για την αποτροπή της ρύπανσης του οδοστρώµατος από λάσπες και χώµατα που διασπείρονται από τους τροχούς είτε απορρίπτονται από τα παρελκόµενα εξαρτήµατα.
	50€ ανά m2 της περιοχής που ρυπάνθηκε

	24
	Ρύπανση κοινόχρηστων χώρων και οδών με ορυκτέλαια που προέρχονται από διαρροές κάθε είδους οχήματος.
	50€ ανά m2 της περιοχής που ρυπάνθηκε

	25
	Στάθµευση οχημάτων σε οδούς, όπου πρόκειται να εκτελεσθούν εργασίες καθαρισµού οδών και πεζοδρομίων, εφόσον ο ∆ήµος έχει ενηµερώσει τους οδηγούς των οχηµάτων τουλάχιστον µία ηµέρα νωρίτερα, με κάθε πρόσφορο τρόπο, ώστε να υπάρχει ικανός χρόνος αποµάκρυνσής τους. 
	200

	
	ΚΟΙΝΟΧΡΗΣΤΟΙ ΧΩΡΟΙ 
	

	26
	Ρύπανση κοινόχρηστων χώρων από ιδιώτες από τη χρήση από απόνερα με απορρυπαντικές ουσίες που δημιουργούν αφρό και προέρχονται από πλύσιμο οχημάτων, βεραντών, πυλωτών και άλλων υπαίθριων χώρων 
	100

	27
	Παροχέτευση σε δρόμους, αγωγούς ομβρίων του Δήμου ή άλλους κοινόχρηστους χώρους υγρών αποβλήτων που προέρχονται από οικιακά πλυντήρια, πισίνες, κουζίνες, επαγγελματικές δραστηριότητες όπως πλυντήρια οχημάτων κλπ. 
*Σε περίπτωση υποτροπής, το πρόστιμο διπλασιάζεται
	200

	
	ΟΓΚΩΔΗ ΑΣΤΙΚΑ ΑΠΟΒΛΗΤΑ - ΑΕΚΚ
	

	28
	Εναπόθεση ογκωδών αστικών αποβλήτων επί του πεζοδρομίου ή του οδοστρώματος ή άλλου κοινόχρηστου χώρου και κάθε είδους προϊόντων ή υλικών προερχομένων από εκσκαφές, κατασκευές ή κατεδαφίσεις, χωρίς προηγούμενη σύμφωνη γνώμη της αρμόδιας δημοτικής αρχής ότι τα ανωτέρω απόβλητα θα παραληφθούν εντός είκοσι τεσσάρων (24) ωρών από την απόθεση τους και χωρίς την κατάλληλη συσκευασία, χωρίς λήψη προστατευτικών μέτρων για την ασφάλεια των πεζών και οχημάτων κατά την προσωρινή αποθήκευση.
*Στους παραβάτες θα χρεώνεται επιπλέον το κόστος αποκομιδής και διαχείρισης των ογκωδών αποβλήτων
	500

	29
	Ειδικότερα για την εναπόθεση των προαναφερόμενων αποβλήτων (α/α 27) σε ρέματα, πάρκα, άλση και δασικές εκτάσεις. 
*Στους παραβάτες θα χρεώνεται επιπλέον το κόστος αποκομιδής και διαχείρισης των ογκωδών αποβλήτων
	1.000

	30
	Ρίψη και εναπόθεση ογκωδών αντικειµένων εντός των κάδων αστικών απορριμμάτων ή κάδων ανακύκλωσης συσκευασιών ή κάθε άλλου μέσου προσωρινής αποθήκευσης αποβλήτων. 
	500

	31
	Ρίψη υλικών εκσκαφών, κατασκευών, κατεδαφίσεων (ΑΕΚΚ) και εν γένει οικοδομικών υλικών στους κάδους απορριµµάτων μηχανικής συλλογής (τροχήλατοι, υπόγειοι).
	1.000

	32
	Εγκατάλειψη αντικειµένων ή µπαζών από επαγγελµατικά αυτοκίνητα εργολάβων ή µεταφορικών εταιρειών σε δημοτικές οδούς ή άλλους κοινόχρηστους χώρους. 
*Σε περίπτωση υποτροπής, το πρόστιµο είναι πενταπλάσιο του αρχικά επιβληθέντος
	1.000

	33
	Μη απομάκρυνση των υλικών εκσκαφών, κατασκευών, κατεδαφίσεων (ΑΕΚΚ) και εν γένει οικοδομικών υλικών μετά την πάροδο της οριζόμενης από την οικεία δημοτική αρχή προθεσμίας στην περίπτωση εκτέλεσης εργασιών από Οργανισμό Κοινής Ωφελείας και άλλους φορείς του ευρύτερου δημόσιου τομέα.
*Το πρόστιμο επιβάλλεται στον εργολάβο του έργου.
	1.000

	34
	Εναπόθεση οικοδομικών και άλλων υλικών σε κοινόχρηστους χώρους χωρίς κατάλληλη συσκευασία (χύδην) και χωρίς τη λήψη των απαιτούµενων προστατευτικών µέτρων (κάλυψη µε λαµαρίνες, νάιλον κ.λπ.) και πληµµελής καθαρισµός κοινοχρήστου χώρου.
	300

	35
	Απόρριψη βλαστικών (πράσινων) αποβλήτων, επί του πεζοδρομίου ή του οδοστρώματος ή άλλου κοινόχρηστου χώρου, χωρίς προηγούμενη σύμφωνη γνώμη της αρμόδιας δημοτικής αρχής ότι τα ανωτέρω απόβλητα θα παραληφθούν εντός είκοσι τεσσάρων (24) ωρών από την απόθεση τους και χωρίς την κατάλληλη συσκευασία, χωρίς λήψη προστατευτικών μέτρων για την ασφάλεια των πεζών και οχημάτων κατά την προσωρινή αποθήκευση.
* Το πρόστιμο διπλασιάζεται σε περίπτωση υποτροπής
	300

	36
	Απόρριψη υπόλοιπων χώµατος και κοπροχώµατος από κηπευτικές εργασίες σε κοινόχρηστους χώρους. 
* Το πρόστιμο διπλασιάζεται σε περίπτωση υποτροπής
	400

	
	ΚΑΝΟΝΕΣ ΚΑΘΑΡΙΟΤΗΤΑΣ ΧΩΡΩΝ
	

	37
	Μη τήρηση καθαριότητας και ρύπανση χώρου με χύδην απόρριψη υποπροϊόντων (φρούτων, αλιευµάτων, ζωικών υποπροϊόντων κ.λπ.) και μη τακτοποίηση υλικών συσκευασίας π.χ. φελιζόλ αλιευμάτων, στον περιβάλλοντα χώρο κατά τη διάρκεια της λειτουργίας της λαϊκής αγοράς.
	200

	38
	Μη τήρηση ωραρίου λειτουργίας της λαϊκής αγοράς από τους πωλητές και παρακώλυση της εκκίνησης καθαρισµού του χώρου από τις Υπηρεσίες του ∆ήµου Θέρµης προκειμένου εμπρόθεσμα να παραδοθεί ο δρόμος σε κυκλοφορία.
	100

	39
	Μη τήρηση καθαριότητας και ρίψη στο οδόστρωµα, το πεζοδρόµιο ή σε κοινόχρηστους χώρους, υπολειµµάτων προϊόντων, άδειων συσκευασιών, περιτυλιγµάτων, κλπ – υπαίθριο εμπόριο, καντίνες
	100

	40
	Μη τήρηση καθαριότητας των κοινοχρήστων χώρων που χρησιμοποιούνται από διοργανωτές εκδηλώσεων (ενδεικτικά: πολιτιστικών και αθλητικών) κατά τη διάρκεια και μετά το πέρας αυτών
	700

	41
	Παράλειψη άμεσου καθαρισμού των περιττωμάτων των ζώων συντροφιάς στους κοινόχρηστους χώρους από τους ιδιοκτήτες ή συνοδούς τους 
(Άρθρο 9 του 4830/2021) προβλέπεται από το άρθρο 35 του Ν.4830/2021)
	100


	43
	Μη συμμόρφωση με τις υποχρεώσεις ως προς την καθαριότητα ιδιόκτητων οικοπέδων  (Ν.5281/2025, άρθρο 43 ή όπως κάθε φορά θα διαμορφώνεται με νομοθετική ρύθμιση).
*Σε περίπτωση παρέμβασης του Δήμου για τον καθαρισμό των ιδιωτικών οικοπέδων καταλογίζεται εξ΄ ολοκλήρου στους υπόχρεους η δαπάνη καθαρισμού του χώρου, η απομάκρυνση των υλικών και η διαχείριση αυτών
	1,00€/τμ
(ελάχιστο 200€ - μέγιστο 2.000€)


	44
	Μη τήρηση καθαριότητας ιδιωτικών χώρων – ιδιοκτησιών, κατοικιών και μη (π.χ. παλιές οικίες, εγκαταλελειμμένα ή ημιτελή κτίσματα κά) σε περιπτώσεις καταγγελιών ως ανθυγιεινή εστία.
*Σε περίπτωση παρέμβασης του Δήμου για τον καθαρισμό των ιδιωτικών οικοπέδων καταλογίζεται εξ΄ ολοκλήρου στους υπόχρεους η δαπάνη καθαρισμού του χώρου η απομάκρυνση των υλικών και η διαχείριση αυτών κατόπιν Εισαγγελικής Παραγγελίας.
	200


	45
	Μη ύπαρξη ειδικού ανοικτού μεταλλικού κάδου, τύπου σκάφης – container, για την προσωρινή αποθήκευση οικοδομικών και αδρανών υλικών καθώς και των αποβλήτων εκσκαφών, κατασκευών και κατεδαφίσεων (ΑΕΚΚ), κατά την εκτέλεση των οικοδομικών εργασιών.
	200


	51
	Εγκατάλειψη επικινδύνων, συμπεριλαμβανομένων των μολυσματικών, αποβλήτων υγειονομικών μονάδων στο πεζοδρόμιο ή σε άλλο κοινόχρηστο χώρο, ή την απόρριψη επικίνδυνων αποβλήτων υγειονομικών μονάδων σε κάδους που προορίζονται για αστικά απόβλητα.
* Το πρόστιμο διπλασιάζεται σε περίπτωση υποτροπής. 
	1.000

	52
	Απόρριψη επικίνδυνων αποβλήτων στο πεζοδρόμιο ή άλλο κοινόχρηστο χώρο, από λοιπές δραστηριότητες πλην των υγειονομικών μονάδων.
* Το πρόστιμο  διπλασιάζεται  σε  περίπτωση υποτροπής. 
	1.000

	53
	Μη σωστός διαχωρισµός των απορριµµάτων (Αστικών Στερεών Αποβλήτων Υγειονομικών Μονάδων και επικίνδυνα απόβλητα Υγειονομικών Μονάδων)
* Το πρόστιμο  διπλασιάζεται  σε  περίπτωση υποτροπής. 
	2.000

	54
	Απόρριψη επικίνδυνων και βιομηχανικών αποβλήτων σε κάδους που προορίζονται για αστικά απόβλητα από οποιαδήποτε δραστηριότητα.
*Το πρόστιμο διπλασιάζεται σε περίπτωση υποτροπής
	1.000

	55
	Απόρριψη μηχανέλαιων από συνεργεία οχημάτων ή μαγειρικών ελαίων από επιχειρήσεις εστίασης στο αποχετευτικό δίκτυο ή σε δίκτυα απορροής.
*Το πρόστιμο διπλασιάζεται σε περίπτωση υποτροπής.
	500

	56
	Απόρριψη ηλεκτρικού και ηλεκτρονικού εξοπλισμού εντός των κάδων σύμμεικτων αποβλήτων ή των κάδων ανακύκλωσης συσκευασιών
	300

	57
	Αµέλεια καθαρισµού του χώρου εργασίας και του περιβάλλοντος χώρου από υπολείµµατα αµιάντου που προέρχονται από εργασίες αφαίρεσής του ή µετά τον τερµατισµό έργων κατεδάφισης. (21)
*Το πρόστιμο επιβάλλεται στον ιδιοκτήτη ή τον εργολάβο.
	1.500

	58
	Ανεξέλεγκτη διάθεση µπαζών και υλικών που προέρχονται από εργασίες αφαίρεσης, κατεδάφισης, επισκευών και συντήρησης αµιαντούχων υλικών.
* Ο παραβάτης υποχρεούται στην αποµάκρυνση και την ασφαλή µεταφορά και διάθεση των αµιαντούχων υλικών, σύµφωνα µε την εκάστοτε ισχύουσα νοµοθεσία.
	6.000

	59
	Ρύπανση με οποιονδήποτε τρόπο όπως ενδεικτικά κά των οδών, πεζοδρομίων, κολώνων/κάδων αποβλήτων, καλαθιών και λοιπών μέσων προσωρινής συλλογής και αποθήκευσης αποβλήτων, όπως ενδεικτικά με έντυπα, με αναγραφή συνθημάτων, με επικόλληση αυτοκόλλητων, με εγκατάλειψη διαφημιστικών πινακίδων, πανό κά
Το πρόστιμο επιβάλλεται στον διαφημιζόμενο.
	300




ΕΠΙΚΟΙΝΩΝΙΑ
Τρόποι επικοινωνίας με τη Διεύθυνση Ανακύκλωσης, Καθαριότητας και Περιβάλλοντος
Τηλέφωνο: 2310 478 035, 478 040
email: kathariotita@thermi.gov.gr

Υποβολή αιτημάτων
Ψηφιακή πλατφόρμα NOVOVILLE  ή Τηλέφωνο: 15114
Πρωτόκολλο Δήμου Θέρμης με φυσική παρουσία ή με αποστολή ηλεκτρονικού μηνύματος στη διεύθυνση info@thermi.gov.gr 







ΠΑΡΑΡΤΗΜΑΤΑ
	
	

	ΑΕ_ΣΧΕΔΙΟ_v10	60



ΠΑΡΑΡΤΗΜΑ Ι: ΘΕΣΜΙΚΟ ΠΛΑΣΙΟ ΚΑΝΟΝΙΣΜΟΥ ΚΑΘΑΡΙΟΤΗΤΑΣ

	
	Νομοθεσία
	Περιγραφή

	1
	Ν. 1650/1986 (ΦΕΚ 160/Α/1986)
	Για την προστασία του περιβάλλοντος

	2
	Ν. 2690/1999
(ΦΕΚ 45/Α/1999):
	Κύρωση του Κώδικα Διοικητικής Διαδικασίας και άλλες διατάξεις.

	3
	Απόφαση 2000/532/ΕΚ
	Ευρωπαϊκός Κατάλογος Αποβλήτων (ΕΚΑ), όπως έχει τροποποιηθεί με τις Αποφάσεις 2001/118/ΕΚ, 2001/119/ΕΚ & 2001/573/ΕΚ της Επιτροπής Ε.Κ

	4
	Ν. 2939/2001 (ΦΕΚ 179/Α/2001)
	Συσκευασίες και εναλλακτική διαχείριση των συσκευασιών και άλλων προϊόντων - Ίδρυση Εθνικού Οργανισμού Εναλλακτικής Διαχείρισης Συσκευασιών και Άλλων Προϊόντων Ε.Ο.Ε.Δ.Σ.Α.Π.) και άλλες διατάξεις Γενικό πλαίσιο εναλλακτικής Διαχείρισης ειδικών ρευμάτων (συσκευασιών, συσσωρευτών, κλπ).Ενσωμάτωση Οδηγίας 94/62/ΕΚ Τροποποιήθηκε από τον Ν.3854/10 και ΥΑ9 268/469/07

	5
	Ν.2946/2001 (ΦΕΚ 224/Α/2001)
	Υπαίθρια Διαφήμιση, Συμπολιτείες Δήμων και Κοινοτήτων και άλλες διατάξεις

	6
	Ν. 3028/2002 (ΦΕΚ96/Δ/2004)
	Για την προστασία των Αρχαιοτήτων και εν γένει της Πολιτιστικής Κληρονομιάς Αναοριοθέτηση του Αρχαιολογικού Χώρουτης πόλης των Αθηνών

	7
	ΚΥΑ 1002901/67/2002 
(ΦΕΚ 57/Β/2002)
	Διαδικασία και προϋποθέσεις χαρακτηρισμού στερεών αποβλήτων εγκαταλειμμένων οχημάτων

	8
	ΚΥΑ 50910/2727/2003 
(ΦΕΚ 1909/B/2003)
	Μέτρα και Όροι για τη Διαχείριση Στερεών Αποβλήτων. Εθνικός και Περιφερειακός Σχεδιασμός Διαχείρισης, όπως έχει τροποποιηθεί και ισχύει

	9
	ΠΔ.116/2004 (ΦΕΚ 81/Α/2004)
	Μέτρα όροι και πρόγραμμα για την εναλλακτική διαχείριση των οχημάτων στο τέλος του κύκλου ζωής τους των χρησιμοποιημένων ανταλλακτικών τους και των απενεργοποιημένων καταλυτικών μετατροπών σε συμμόρφωση με τις διατάξεις της οδηγίας 2000/53/ΕΚ

	10
	Ν. 3463/2006 (ΦΕΚ 114/Α/2006) 
	Κύρωση του Κώδικα Δήμων και Κοινοτήτων

	11
	Ν. 3446/06
(ΦΕΚ 49 Α/2006)
	Οργάνωση και λειτουργία αρχών ελέγχου κυκλοφορίας των οχημάτων - Ρυθμίσεις για τις επιβατικές μεταφορές και άλλες διατάξεις.

	12
	ΚΥΑ Η.Π.13588/725/2006
(ΦΕΚ 383 /Β/2006)
	«Μέτρα όροι και περιορισμοί για την διαχείριση επικινδύνων αποβλήτων σε συμμόρφωση με τις διατάξεις της οδηγίας 91/689/ΕΟΚ «για τα επικίνδυνα απόβλητα» του Συμβουλίου της 12ης Δεκεμβρίου 1991»

	13
	ΚΥΑ 9303/454/E103/2009 
(ΦΕΚ 408/Β/2009)
	Καθορισμός ύψους ανταποδοτικών τελών από ατομικά ή συλλογικά συστήματα εναλλακτικής διαχείρισης συσκευασιών/άλλων προϊόντων για την έκδοση πιστοποιητικού εναλλακτικής διαχείρισης.

	14
	Ν. 3852/2010 
(ΦΕΚ 87/Α/2010)
	Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης (Βλ. ν. 4555/18 (ΚΛΕΙΣΘΕΝΗΣ Ι) και ν. 4804/21 (Εκλογή Δημοτικών και Περιφερειακών Αρχών)

	15
	Ν. 3854/2010
(ΦΕΚ 94/Α/2010)
	Τροποποίηση της νομοθεσίας για την εναλλακτική διαχείριση των συσκευασιών και άλλων προϊόντων και τον Εθνικό Οργανισμό Εναλλακτικής Διαχείρισης Συσκευασιών και Άλλων Προϊόντων (Ε.Ο.Ε.Δ.Σ.Α.Π.) και άλλες διατάξεις, όπως τροποποιήθηκε και ισχύει

	16
	ΚΥΑ 41624.2057 /Ε103/2010 
(ΦΕΚ 1625/Β/2010)
	Μέτρα, όροι και πρόγραμμα για την εναλλακτική διαχείριση των αποβλήτων ηλεκτρικών στηλών και συσσωρευτών σε συμμόρφωση με τις διατάξεις των οδηγιών, 2006/66/ΕΚ «σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών και με την κατάργηση της οδηγίας 91/157/ ΕΟΚ» και 2008/103/ΕΚ «για την τροποποίηση της οδηγίας 2006/66/ΕΚ σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών, όσο αφορά την τοποθέτηση ηλεκτρικών στηλών και συσσωρευτών στην αγορά», του Ευρωπαϊκού Κοινοβουλίου και του Συμβουλίου.

	17
	ΚΥΑ 36259/1757/Ε103/2010
(ΦΕΚ 1312/Β/2010)
	Μέτρα και όροι για την εναλλακτική διαχείριση των αποβλήτων από Εκσκαφές, κατασκευές και κατεδαφίσεις (ΑΕΚΚ)

	18
	Ν. 4014/2011 
(ΦΕΚ 209/Α/2011)
	Περιβαλλοντική αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και άλλες διατάξεις αρμοδιότητας Υπουργείου Περιβάλλοντος

	19
	Ν. 3979/2011 
(ΦΕΚ 138/Α/2011)
	Για την ηλεκτρονική διακυβέρνηση και λοιπές διατάξεις

	20
	ΚΥΑ αριθμ. 6952/2011
(ΦΕΚ 420 Β/2011)
	Υποχρεώσεις και μέτρα για την ασφαλή διέλευση των πεζών κατά την εκτέλεση εργασιών σε κοινόχρηστους χώρους πόλεων και οικισμών που προορίζονται για την κυκλοφορία πεζών.

	21
	Ν.4042/2012 (ΦΕΚ 24/Α/2012)
	Ποινική προστασία του περιβάλλοντος –Εναρμόνιση με την οδηγία 2008/99/ΕΚ – Πλαίσιο παραγωγής και διαχείρισης αποβλήτων – Ρύθμιση θεμάτων Υπουργείου Περιβάλλοντος Ενέργειας και Κλιματικής Αλλαγής

	22
	Ν.4071/2012 
(ΦΕΚ 85/Α/2012)
	Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση ΕνσωμάτωσηΟδηγίας2009/50/ΕΚ

	23
	ΠΔ.26/2012 
(ΦΕΚ 81/Α/2004)
	Άρθρο44.Χώροι υπαίθριας προβολής πολιτικών μηνυμάτων

	24
	Ν. 4067/2012 
(ΦΕΚ 79/Α/2012)
	Νέος Οικοδομικός Κανονισμός

	25
	Υ.Α.ΥΠΕΚΑ 1958/2012 
(ΦΕΚ 21/Β/2012)
	Κατάταξη δημόσιων και Ιδιωτικών έργων και δραστηριοτήτων σε κατηγορίες και υποκατηγορίες σύμφωνα με το άρ.1 του Ν. 4014/2011

	26
	ΚΥΑ οικ. 146163/2012 
(ΦΕΚ 1537/Β/2012)
	Μέτρα και Όροι για τη Διαχείριση Αποβλήτων Υγειονομικών Μονάδων.

	27
	Κ.Υ.Α. αρ. 4229/395/2013 
(ΦΕΚ 318/Β/2013)
	Προϋποθέσεις ίδρυσης και λειτουργίας των επιχειρήσεων που δραστηριοποιούνται με την εκτέλεση κατεδαφιστικών έργων και εργασιών αφαίρεσης αμιάντου ή/και υλικών που περιέχουν αμίαντο από κτίρια, κατασκευές, συσκευές, εγκαταστάσεις και πλοία.

	28
	ΚΥΑ Η.Π. 23615/651/Ε.103/2014 
	Καθορισμός κανόνων, όρων και προϋποθέσεων για την εναλλακτική διαχείριση των Αποβλήτων Ηλεκτρικού και Ηλεκτρονικού Εξοπλισμού (ΑΗΗΕ), σε συμμόρφωση με τις διατάξεις της Οδηγίας 2012/19/ΕΚ «σχετικά με τα απόβλητα ηλεκτρικού και ηλεκτρονικού εξοπλισμού (ΑΗΗΕ)», του Ευρωπαϊκού Κοινοβουλίου και του Συμβουλίου της 4ης Ιουλίου 2012 και άλλες διατάξεις

	29
	Ν. 4419/2016 
(ΦΕΚ 174/Α/2016)
	Προσαρμογή της ελληνικής νομοθεσίας προς την Οδηγία 2014/40/ΕΕ του Ευρωπαϊκού Κοινοβουλίου και του Συμβουλίου της 3ης Απριλίου 2014 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την κατασκευή, την παρουσίαση και την πώληση προϊόντων καπνού και συναφών προϊόντων

	30
	Απόφαση 148/2016 Δημοτικού Συμβουλίου Θέρμης
	Έγκριση σχεδίου κανονισμού Καθαριότητας και Ανακύκλωσης Δήμου Θέρμης (ΑΔΑ: 73Μ4ΩΡΣ-ΠΧΚ)

	31
	Απόφαση (2014/955/ΕΕ)
	Τροποποίηση της απόφασης 2000/532/ΕΚ όσον αφορά τον κατάλογο των αποβλήτων σύμφωνα με την οδηγία 2008/98/ΕΚ του Ευρωπαϊκού Κοινοβουλίου και του Συμβουλίου

	32
	Ν.4496/2017
(ΦΕΚ 170/Α/2017) 
	Τροποποίηση του ν.2939/2001 για  την εναλλακτική διαχείριση των συσκευασιών και άλλων προϊόντων, 3προσαρμογή στην Οδηγία 2015/720/ΕΕ, ρύθμιση θεμάτων του Ελληνικού Οργανισμού Ανακύκλωσης και άλλες διατάξεις

	33
	Ν. 4495/2017 (ΦΕΚ 167/Α/2017)
	Έλεγχος και προστασία του Δομημένου Περιβάλλοντος και άλλες διατάξεις

	34
	ΥΑ - Υ1γ/Γ.Π/οικ.47829 
(ΦΕΚ 2161/Β/2017)
	Υγειονομικοί όροι και προϋποθέσεις λειτουργίας επιχειρήσεων τροφίμων / ποτών και άλλες διατάξεις

	35
	Ν.4555/2018 
(ΦΕΚ 133/Α/2018)
	Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής - Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] -Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟΔΣΑ - Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και άλλες διατάξεις.

	36
	Ν. 4624/2019
(ΦΕΚ 137/Α/2019)
	Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις

	37
	Ν. 4635/2019 
ΦΕΚ 167/Α/2019
	Επενδύω στην Ελλάδα και άλλες διατάξεις

	38
	Ν.4633/2019 
(ΦΕΚ 161/Α/2019)
	Σύσταση Εθνικού Οργανισμού Δημόσιας Υγείας (ΕΟΔΥ), ρυθμίσεις για τα προϊόντα καπνού, άλλα ζητήματα του Υπουργείου Υγείας και λοιπές διατάξεις

	39
	Ν.4685/2020 
(ΦΕΚ 92/Α/2020)
	Εκσυγχρονισμός περιβαλλοντικής νομοθεσίας, ενσωμάτωση στην ελληνική νομοθεσία των Οδηγιών 2018/844 και 2019/692 του Ευρωπαϊκού Κοινοβουλίου και του Συμβουλίου και λοιπές διατάξεις

	40
	Ν.4736/2020
(ΦΕΚ 200/Α/2020)
	Ενσωμάτωση της Οδηγίας (ΕΕ) 2019/904 σχετικά με τη μείωση των επιπτώσεων ορισμένων πλαστικών προϊόντων στο περιβάλλον και λοιπές διατάξεις

	41
	Ν.4674/2020 
(ΦΕΚ 53/Α/2020)
	Στρατηγική αναπτυξιακή προοπτική των Οργανισμών Τοπικής Αυτοδιοίκησης, ρύθμιση ζητημάτων αρμοδιότητας Υπουργείου Εσωτερικών και άλλες διατάξεις

	42
	Ν.4710/2020 
(ΦΕΚ 142/Α/2020)
	Προώθηση της ηλεκτροκίνησης και άλλες διατάξεις

	43
	Ν.4819/2021 
(ΦΕΚ 129/Α/2021)
	Ολοκληρωμένο πλαίσιο για τη διαχείριση των αποβλήτων - Ενσωμάτωση των Οδηγιών 2018/ 851 και 2018/852 του Ευρωπαϊκού Κοινοβουλίου και του Συμβουλίου της 30ής Μαΐου 2018 για την τροποποίηση της Οδηγίας 2008/98/ΕΚ περί αποβλήτων και της Οδηγίας 94/62/ΕΚ περί συσκευασιών και απορριμμάτων συσκευασιών, πλαίσιο οργάνωσης του Ελληνικού Οργανισμού Ανακύκλωσης, διατάξεις για τα πλαστικά προϊόντα και την προστασία του φυσικού περιβάλλοντος, χωροταξικές πολεοδομικές, ενεργειακές και συναφείς επείγουσες ρυθμίσεις

	44
	Ν. 4830/2021 
(ΦΕΚ 169/Α/2021)
	Νέο πλαίσιο για την ευζωία των ζώων συντροφιάς - Πρόγραμμα «ΆΡΓΟΣ» και λοιπές διατάξεις.

	45
	Αριθμ.ΥΠΕΝ/ΔΔΑ/119 776/2429/2021 
(ΦΕΚ 5888/Β/2021)
	Δομή και ελάχιστο περιεχόμενο του Κανονισμού Καθαριότητας των Ο.Τ.Α. Α΄ βαθμού

	46
	Ν.5056/2023
(ΦΕΚ 163/Α/2023)
	Περί αρμοδιότητας αποκομιδής απορριμμάτων οδικού δικτύου – Άρθρο 41 Αρμοδιότητα αποκομιδής απορριμμάτων οδικού δικτύου

	47
	Κ.Υ.Α. 102832/29-11-2023
	 «Καθορισμός οδικού δικτύου και χιλιομέτρων αυτού για την αποκομιδή απορριμμάτων από τους Δήμους» (ΑΔΑ:6ΠΤΤ46ΜΤΛ6-8ΔΩ)

	48
	Ν. 5232/2025
(ΦΕΚ 163/Α/2025)
	Καθορισμός αδικημάτων και κυρώσεων σε βάρος φυσικών και νομικών προσώπων για παραβίαση των περιοριστικών μέτρων της Ευρωπαϊκής Ένωσης, ενσωμάτωση Οδηγίας (ΕΞ) 2024/1226 του Ευρωπαϊκού Κοινοβουλίου και του Συμβουλίου της 24ης Απριλίου 2024 σχετικά με τον ορισμό των ποινικών αδικημάτων και των κυρώσεων για την παραβίαση των περιοριστικών μέτρων της Ένωσης και την τροποποίηση της Οδηγίας (ΕΕ) 2018/1673 και λοιπές διατάξεις. Άρθρο 24 Υπαγωγή της εγκατάλειψης ογκωδών αστικών απορριμμάτων στις περιπτώσεις αξιόποινης υποβάθμισης περιβάλλοντος - Τροποποίηση παρ. 2 άρθρου 28 ν. 1650/1986

	49
	Ν. 5209/2025 
(ΦΕΚ 100 /Α/2025)
	Κώδικας Οδικής Κυκλοφορίας και άλλες διατάξεις

	50
	N.5314/2026 
(ΦΕΚ 103/Α/2026)
	Κώδικας Τοπικής Αυτοδιοίκησης




ΠΑΡΑΡΤΗΜΑ ΙΙ : ΚΡΙΤΗΡΙΑ ΧΩΡΟΘΕΤΗΣΗΣ ΜΕΣΩΝ ΠΡΟΣΩΡΙΝΗΣ ΑΠΟΘΗΚΕΥΣΗΣ ΑΠΟΡΡΙΜΜΑΤΩΝ - ΚΑΔΩΝ 
Ενδεικτικές παράμετροι που λαμβάνονται υπόψη πριν από την τοποθέτηση των μέσων αποθήκευσης αποβλήτων - κάδων: 

1. Πολεοδομικά χαρακτηριστικά
· Γενικός Πολεοδομικός Κανονισμός 
· Πλάτος δρόμων και πεζοδρομίων 
· Κλίση και ανωμαλία εδάφους
· Προστασία των αρχαιολογικών και τουριστικών ζωνών 
· Είδος κτηρίων (οικίες, καταστήματα, καταλύματα κλπ) 
· Χρήσεις γης -  βιοτεχνική / βιομηχανική δραστηριότητα 
2. Πληθυσμιακά χαρακτηριστικά 
· Πληθυσμιακή πυκνότητα
· Αριθμός κτηρίων 
· Αριθμός διαμερισμάτων και καταστημάτων σε κάθε κτήριο 
· Ρυθμός Παραγωγής Απορριμμάτων 
· Εποχιακές διακυμάνσεις και τουριστική κίνηση 
· Ιδιαιτερότητες και ανάγκες της κάθε Κοινότητας 
3. Ασφάλεια και δημόσια υγεία 
· Υφιστάμενη εθνική και κοινοτική νομοθεσία αναφορικά με τη διαχείριση των στερεών απορριμμάτων, την υγιεινή και την ασφάλεια 
· Ασφάλεια εργαζομένων κατά την αποκομιδή των απορριμμάτων 
· Ασφαλής κυκλοφορία πεζών και οχημάτων πλησίον των μέσων αποθήκευσης.
· Αποφυγή δημιουργίας εστιών ανεξέλεγκτης απόρριψης και ρύπανσης 
4. Προστασία του περιβάλλοντος και αισθητική 
· Αισθητική και περιβαλλοντική αναβάθμιση του δημόσιου ελεύθερου χώρου 
· Προβολή προγραμμάτων ανακύκλωσης και κομποστοποίησης και ενθάρρυνση της συμμετοχής σε αυτά
· Ενίσχυση της περιβαλλοντικής συνείδησης των πολιτών 
· Περιορισμός της οπτικής όχλησης 
· Αρμονική ένταξη των μέσων προσωρινής αποθήκευσης στον αστικό ιστό 
5. Δυνατότητες - Παραδοχές
· Διαθέσιμος εξοπλισμός της Διεύθυνσης Καθαριότητας (απορριμματοφόρα, μηχανικά σάρωθρα, φορτηγά, πλυντήρια κάδων, κλπ) 
· Καταγραφή ποσοτήτων των αστικών αποβλήτων που διαχειρίζεται ο Δήμος (ζυγίσεις στον ΧΥΤΑ, ανακυκλώσιμα υλικά, οργανικά απόβλητα) 
· Συχνότητα δρομολογίων αποκομιδής 
· Εφαρμογή αποτελεσματικών πρακτικών που πηγάζουν από τη διεθνή εμπειρία 
· Εξοικονόμηση ενέργειας και οικονομικών πόρων ελαχιστοποιώντας τις διαδρομές. 








6. Ενδεικτικά σημεία αποφυγής τοποθέτησης μέσων προσωρινής αποθήκευσης 

	Γωνίες δρόμων
	Πλησίον πυροσβεστικών κρουνών
	Πλησίον φωτεινών σηματοδοτών

	Διαβάσεις πεζών
	Πλησίον διασταυρώσεων, όταν εμποδίζεται η οπτική του διερχόμενουοδηγού 
	Ράμπες και θέσεις στάθμευσης ατόμων με ειδικές ανάγκες

	Σημεία όδευσης τυφλών
	Πεζοδρόμια εύρους μικρότερου του ενός (1) μέτρου
	Στάσεις και στροφές λεωφορείων

	Ράμπες ασθενοφόρων, ΑΜΕΑ
	Σημεία που εμποδίζεται η πρόσβαση Υπηρεσιών που καλύπτουν έκτακτες ανάγκες (πυροσβεστική, ασθενοφόρο κλπ)
	Είσοδοι εκκλησιών σχολείων, παιδικών χαρών και παιδικών σταθμών, δομών υγείας, πολιτισμού και αθλητισμού

	Πάρκα
	Οδοί πριν διανοιχθούν πλήρως και ασφαλτοστρωθούν
	Αδιέξοδα και όπου δεν είναι δυνατή η πρόσβαση απορριμματοφόρου

	Ακάλυπτα οικόπεδα και εγκαταλελειμμένα σπίτια
	Σημεία όπου κωλύεται η κυκλοφορία πεζών
	Πλησίον εξόδου γκαράζ κατά τη φορά της κατεύθυνσης οχημάτων

	Έμπροσθεν βιτρινών καταστημάτων
	Σημεία όπου δεν μπορεί να ασφαλιστεί ο κάδος (πολύ μεγάλη κλίση δρόμου)
	Πάνω ή πλησίον φρεατίων ομβρίων υδάτων





ΠΑΡΑΡΤΗΜΑ ΙΙΙ: ΟΓΚΩΔΗ ΑΣΤΙΚΑ ΑΠΟΒΛΗΤΑ - ΑΕΚΚ
Ενδεικτική περιγραφή ογκωδών αστικών αποβλήτων που παράγονται από νοικοκυριά. Τα ογκώδη απόβλητα και ΑΕΚΚ που προέρχονται από επαγγελματική δραστηριότητα ή ανακαινίσεις δεν είναι υποχρέωση του Δήμου να τα συλλέγει.

· Ογκώδη ξύλινα ή μεταλλικά έπιπλα
Ντουλάπες, τραπέζια, καρέκλες, ράφια, σιφονιέρες, σκελετοί κρεβατιών, βάσεις με σανίδες κρεβατιών, καναπέδες, πόρτες, κουφώματα, παλέτες και παρεμφερή είδη
· Ογκώδη αντικείμενα νοικοκυριού
Στρώματα, χαλιά, βαλίτσες, παιδικά καθίσματα αυτοκινήτων, κάδρα, καλάθια, παιδικά καρότσια, παιχνίδια και παρεμφερή είδη. Τα τζάμια ή καθρέπτες θα είναι πολύ καλά τυλιγμένα με χαρτόνι ή άλλα προστατευτικά υλικά για την αποφυγή πρόκλησης τραυματισμού στους εργαζόμενους συλλογής.
· Ηλεκτρικές συσκευές (*συλλέγονται ατελώς)
Ψυγεία, πλυντήρια ρούχων, ηλεκτρικές κουζίνες, βίντεο, ραδιόφωνα, τηλεοράσεις, υπολογιστές, θερμοσίφωνες, ηλεκτρικές σκούπες και παρεμφερή είδη, καθώς και όλες οι ηλεκτρικές μικροσυσκευές
· Μέταλλα και Μεταλλικές οικοσκευές
Θερμαντικά σώματα, υδρορροές, μπανιέρες/ντουζιέρες, νιπτήρες, λεκάνες και παρεμφερή είδη, Ψησταριές, ποδήλατα, παιδικά αυτοκίνητα, καρότσια, όργανα γυμναστικής, ομπρέλες ήλιου, απλώστρες ρούχων, σκάλες για το σπίτι και παρεμφερή είδη
· Απορρίμματα κήπου
Απορρίμματα από μικρούς κήπους (έως 1m3) όπως προϊόντα κλάδευση από κλάδεμα δένδρων και θάμνων, ρίζες, κορμοί, φύλλα, κοπή γκαζόν και παρεμφερή υλικά. Δεν παραλαμβάνονται φυτικά υπολείμματα από επαγγελματική δραστηριότητα, δηλαδή φυτώρια, θερμοκήπια, συντήρηση πρασίνου ιδιωτικών κήπων κά.
· Απόβλητα Εκσκαφών, Κατασκευών και Κατεδαφίσεων (ΑΕΚΚ) και άλλα αδρανή οικοδομικά υλικά
Πέτρες, κεραμίδια, μπετόν, σκυρόδεμα, τούβλα, αντικείμενα από πορσελάνη, κεραμικά υλικά, πλακάκια και παρεμφερή υλικά. Τα υλικά θα συσκευάζονται σε ειδικές μικρές σακούλες μπαζοαπορριμμάτων, προς αποφυγή του διασκορπισμού των υλικών και την εύκολης μεταφοράς από τους εργαζόμενους του Δήμου.





ΠΑΡΑΡΤΗΜΑ IV: ΔΙΑΔΙΚΑΣΙΑ ΣΥΛΛΟΓΗΣ ΟΓΚΩΔΩΝ ΑΣΤΙΚΩΝ ΑΠΟΒΛΗΤΩΝ
 (
Αίτημα
)Αίτημα

Οι πολίτες του Δήμου Θέρμης με ηλεκτρονικό αίτημα στην ψηφιακή πλατφόρμα NOVOVILLE, ή καλώντας στον τηλεφωνικό αριθμό 15114 ή με οποιοδήποτε άλλο τρόπο επικοινωνίας ανακοινωθεί, αιτούνται τη συλλογή και μεταφορά μικρών αστικών ογκωδών αποβλήτων. Κατά την ηλεκτρονική υποβολή του αιτήματος επισυνάπτονται σχετικές φωτογραφίες.
 (
Αυτοψία
)

 (
Πληρωμή
)Οι επόπτες καθαριότητας επικοινωνούν με τους αιτούντες για διευκρινήσεις επί του όγκου των αντικειμένων και πραγματοποιούν επιτόπιες αυτοψίες για τη αξιολόγηση του τρόπου συλλογής (με μικρά ανοικτά οχήματα ή με φορτηγά και χρήση μηχανήματος έργου). Τα αιτήματα ιεραρχούνται και εντάσσονται στον προγραμματισμό της Υπηρεσίας για την αποκομιδή.


 (
Υποχρεώσεις πολιτών 
)Κατά την αυτοψία οι αιτούντες ενημερώνονται για το ειδικό τέλος αποκομιδής, το οποίο οφείλουν να πληρώσουν άμεσα, μέσω της ηλεκτρονικής πλατφόρμας easy pay του Δήμου Θέρμης. Η υπηρεσία ενημερώνεται σχετικά για την πληρωμή και μετά προβαίνει στην αποκομιδή.


Τα ογκώδη αστικά απόβλητα δεν εγκαταλείπονται σε πεζοδρόμια ή στο οδόστρωμα ή δίπλα σε κάδους. Αφού προηγηθεί συνεννόηση με την υπηρεσία για την ημέρα αποκομιδής, μόνο τότε τοποθετούνται στην είσοδο της κατοικίας των αιτούντων. Σε κάθε άλλη περίπτωση επιβάλλονται διοικητικές κυρώσεις.



ΠΑΡΑΡΤΗΜΑ V: ΟΔΗΓΙΕΣ – ΥΠΟΧΡΕΩΣΕΙΣ ΠΟΛΙΤΩΝ ΓΙΑ ΤΑ ΑΣΤΙΚΑ ΑΠΟΒΛΗΤΑ
	
Βήματα Διαλογής στην Πηγή αποβλήτων

ΠΑΡΑΡΤΗΜΑ VI.: ΑΝΑΚΥΚΛΩΣΙΜΑ ΥΛΙΚΑ ΣΥΣΚΕΥΑΣΙΑΣ 
Οδηγίες χρήσης για τους μπλε κάδους

[image: C:\Users\user\Pictures\Χωρίς τίτλο.png]
Για τις γυάλινες συσκευασίες χρησιμοποιούνται οι κώδωνες γυαλιού - ξεχωριστή συλλογή.
ΠΑΡΑΡΤΗΜΑ VII:  Υπόδειγμα ΕΚΘΕΣΗΣ ΠΑΡΑΒΑΣΗΣ ΚΑΝΟΝΙΣΜΟΥ ΚΑΘΑΡΙΟΤΗΤΑΣ 

	ΕΛΛΗΝΙΚΗ ΔΗΜΟΚΡΑΤΙΑ
	Αύξων Αριθμός …….
	ΘΕΡΜΗ …………

	ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ
	
	

	ΔΗΜΟΣ ΘΕΡΜΗΣ
	
	ΑΡΙΘΜ. ΠΡΩΤ…..

	ΔΙΕΥΘΥΝΣΗ ΑΝΑΚΥΚΛΩΣΗΣ, ΚΑΘΑΡΙΟΤΗΤΑΣ & ΠΕΡΙΒΑΛΛΟΝΤΟΣ
	
	

	Ταχ. Δ/νση: 2ο χλμ. Θέρμης - Τριαδίου
	
	



ΕΚΘΕΣΗ ΠΑΡΑΒΑΣΗΣ ΚΑΝΟΝΙΣΜΟΥ ΚΑΘΑΡΙΟΤΗΤΑΣ

	ΣΤΟΙΧΕΙΑ ΠΑΡΑΒΑΤΗ
	
	Δ/ΝΣΗ ΚΑΤΟΙΚΙΑΣ – ΕΡΓΑΣΙΑΣ

	ΕΠΩΝΥΜΟ 
	
	ΟΔΟΣ

	ΟΝΟΜΑ …
	
	ΑΡΙΘΜΟΣ

	ΟΝ.ΠΑΤΕΡΑ
	
	ΔΗΜΟΣ

	ΕΤΟΣ ΓΕΝ.
	
	Τ.Κ.

	Α.Δ. ΤΑΥΤΟΤΗΤΑΣ
	
	ΤΗΛ.

	ΕΚΔ.ΑΡΧΗ
	
	ΣΤΟΙΧΕΙΑ ΟΧΗΜΑΤΟΣ

	ΑΦΜ
	
	ΑΡ.ΚΥΚΛΟΦΟΡΙΑΣ

	Δ.Ο.Υ.
	
	ΕΙΔΟΣ

	
	
	ΜΑΡΚΑ

	
	
	ΧΡΩΜΑ



	ΤΟΠΟΣ ΠΑΡΑΒΑΣΗΣ:
	



Στη Θέρμη σήμερα την …… του μηνός ……… του έτους ………..ημέρα της εβδομάδας ….…………….και ώρα…………….  ο/η υπογεγραμμένος/η ……………………………………………………………………..….…….. υπάλληλος του Δήμου Θέρμης, σύμφωνα με
· Τις διατάξεις άρθρου 233 του Ν. 5314/2026
· Του Ν. 1080/80 ‘’Περί τροποποιήσεως και συμπληρώσεως διατάξεων τινών της περί των προσόδων των Ο.Τ.Α. νομοθεσίας’’ (άρθρο 3,9 και 26 ΦΕΚ 246/Α)
Σύμφωνα με τον ‘’Κανονισμό Καθαριότητας του Δήμου Θέρμης’’ (αρ.απόφασης ΔΣ…/2026) διαπίστωσα την εξής παράβαση/παραβάσεις  του Κανονισμού Καθαριότητας:

	

	

	

	

	

	

	

	

	A/A ΠΑΡΑΒΑΣΗΣ: 

	ΠΟΣΟ ΠΡΟΣΤΙΜΟΥ (ΑΡΙΘΜΗΤΙΚΑ & ΟΛΟΓΡΑΦΩΣ):



Ο παραπάνω παραβάτης που του έχει παραδοθεί η παρούσα έκθεση παράβασης έχει τη δυνατότητα προσφύγει κατά της αυτής εντός δέκα (10) εργάσιμων ημερών, με υποβολή σχετικής ένστασης στη Διεύθυνση Ανακύκλωσης, Καθαριότητας & Περιβάλλοντος. Σε περίπτωση μη υποβολής προσφυγής, η έκθεση παράβασης καθίσταται οριστική και συντάσσεται φύλλο επιβολής προστίμου.

	ΒΕΒΑΙΩΣΗ
	Ο ΠΑΡΑΒΑΤΗΣ
	Ο ΒΕΒΑΙΩΝ ΤΗΣ ΠΑΡΑΒΑΣΗΣ

	Βεβαιώνεται ότι ο παραβάτης αρνήθηκε την υπογραφή και την παραλαβή έκθεσης αυτής.
	
	





Ανακυκλώσιμα υλικά συσκευασιών - ΜΠΛΕ κάδος


Διάφορα ρεύματα: ρούχα, μαγειρικά έλαια, ηλεκτρικές συσκευές, μπαταρίες, ληγμένα φάρμακα


Ογκώδη απόβλητα


Οικιακή κομποστοποίηση:
φυτικά υπολείμματα κουζίνας και κήπου


ΠΡΑΣΙΝΟΣ κάδος
Ότι απομένει από τη διαλογή των αστικών αποβλήτων

